
Capitolul 

I 



Frumos şi urît 



1. Noţiunea de „frumos" 

„Nu-i frumos ce-i (cu adevărat) frumos, 
E frumos ce-mi place mie" 

Cu acest suprem argument, ridicat la rangul de ma- 
ximă, se termină de obicei orice discuţie despre acest su- 
biect, mai ales între neiniţiaţi! Ba chiar şi „iniţiaţi", de 
talia marelui enciclopedist Diderot 1 sînt puşi în încurcă- 
tură în faţa acestei probleme . . . Iată ce mărturiseşte 
acesta, într-una din scrierile sale despre artă [1]: 

„Lucrurile despre care oamenii vorbesc cel 
mai mult sînt, destul de des, cele pe care ei le 
cunosc cel mai puţin; şi aşa este cazul, printre 
multe altele şi cu natura frumosului. Toată lu- 
mea vorbeşte despre frumos: este admirat in 
operele Naturii; este cerut stăruitor în lucrările 
de artă; calitatea aceasta este adorată sau refu- 
zată în orice moment; totuşi, dacă-i întrebi pe 
oamenii cu gustul cel mai sigur şi mai rafinat, 
care îi este originea, natura, care îi este no- 
ţiunea precisă, ideea veritabilă, definiţia 
exactă, dacă este ceva absolut sau relativ, dacă 
există un frumos etern, imuabil, care este lege 
şi model al frumosului subordonat sau dacă în 
această privinţă frumuseţea se aseamănă mode- 
lor, vezi imediat că părerile sînt împărţite şi 
că unii îşi mărturisesc ignoranţa, iar alţii cad 
în scepticism." 



1 Denis Diderot (1713 — 1784), filozof, scriitor, critic, artist, 
fondatorul Enciclopediei (1751). 



Totuşi, Diderot, care avea o minte foarte ascuţită, nu 
se lasă pradă scepticismului şi încearcă să analizeze acest 
sentiment al frumosului şi să dea un răspuns întrebărilor 
pe care le-a pus, răspuns valabil şi astăzi. Iată ce spune 
el în lucrarea sus citată [1]; 

„Este neîndoios că există în toţi oamenii un 
simţ natural şi propriu pentru acest lucru". 

„Simţul interior al frumosului este o facul- 
tate cu ajutorul căreia distingem lucrurile fru- 
moase, aşa cum simţul vederii este o facultate 
cu ajutorul căreia primim noţiunile de culori şi 
de figuri." 

„Frumosul este mai de grabă o chestiune 
de sentiment decît de raţiune"; 

„Un obiect neplăcut nu ni se pare mai fru- 
mos prin faptul că este util; un obiect frumos 
nu ni se pare mai urît prin faptul că este 
dăunător"; 

„Adevărul, Binele şi Frumosul se ţin de 
mină"; 

„Frumos şi Urît — fiecare dintre noi îşi are 
mica lui provizie şi aceasta este temelia jude- 
căţii noastre despre urîţenie şi frumuseţe"; 

„Sentimentul frumosului este rezultatul unui 
lung şir de observaţii;" 

- 

Aşadar, ne naştem cu simţul interior al Frumosului. 
Acesta evoluează cu vîrsta şi este perfectibil pe măsură 
ce acumulăm observaţii prin studierea operelor de artă, 
cultivarea gustului, ridicarea nivelului de cultură, cu un 
cuvînt, formarea criteriilor de comparaţie, deoarece tot 
Diderot este de părere că: 

„perceperea raporturilor este baza frumo- 
sului" 

şi că 

„Frumosul care rezultă din perceperea unui 
singur raport, este de obicei mai mic decît cel 
ce rezultă din perceperea mai multor raporturi" 

Iată ce trebuie să înţelegem prin aceste raporturi: 

„Noi nu admitem drept raporturi în lucru- 
rile frumoase decît ceeace o minte inteligentă 
poate sesiza clar şi uşor" 

aşa fiind, este logic să admitem şi noi împreună cu el că 

„Frumuseţea, care constă totdeauna din ra- 
porturi, va fi de data aceasta direct proporţio- 
nală cu numărul raporturilor" 

Şi alţi mari artişti au fost în dificultate atunci cînd 
au încercat să definească frumuseţea. Iată de pildă, marele 
sculptor Rodin 1 se exprimă despre frumuseţe astfel [2]: 

„De fapt frumuseţea este peste tot; nu ea 
este aceea care lipseşte ochilor noştri, ci ochii 
noştri nu o văd". 

„Frumuseţea constă în caracter şi expresie" 

Pentru Platon, frumuseţea este nemuritoare şi mate- 
rială, în timp ce Aristotel, socoteşte frumos tot ceea ce 
obţine adeziunea maximă [3]. 

Departe de a fi epuizat acest subiect inepuizabil defi- 
nirea Frumosului, să ne oprim totuşi asupra unei definiţii 
acreditate cum este aceea din Larousse, de exemplu, pen- 
tru a pune punct deocamdată acestei întrebări veşnic des- 
chise: 

Frumosul i „ceace te face să încerci un sen- 
timent de admiraţie şi plăcere". 



2. Noţiunea de „urît" 

Dar ce este „Urîtul"? şi ce caută el în artă? 

La aceste întrebări, tot Rodin dă un răspuns categoric: 

„Vulgul îşi închipuie cu uşurinţă că, ceace 
el gîndeşte urît în realitate nu poate constitui 
un subiect artistic. El vrea să ne împiedice să 
reprezentăm ceeace îi displace şi-l ofensează în 
Natură. Este o profundă eroare din partea lui" 



1 Auguste Rodin (1840—1917) sculptor francez, născut la Paris; 
artist de un puternic realism. 



„Ceace se numeşte obişnuit urîţenie în Na- 
tură poate să devină în artă, de o mare frumu- 
seţe" 

„La scara realităţii, se numeşte urît, ceace 
este diform, ceace este nesănătos, ceace suge- 
rează ideia de boală, de debilitate, de suferinţă, 
ceeace este contrar regularităţii, semn şi condi- 
ţie a sănătăţii şi a puterii" [2] \ 

Şi tot el precizează : 

„Dar dacă un mare artist sau un mare scrii- 
tor se ocupă de una din aceste urîţenii, pe loc 
el o transfigurează" [2] — pentru că 

„In Artă nu este frumos decît ceace are ca- 
racter şi nu este urît decît ceace este lipsit de 
caracter, adică ceace nu oferă nici un adevăr 
exterior sau interior" [2]. 

„Este urît în Artă ceace este fals, ceace este 
artificial, ceace caută să fie drăguţ sau frumos 
în loc să fie expresiv, ceace este afectat şi pre- 
ţios, ceace surîde fără motiv, etc. tot ceace 
minte" [2]. 

„Cînd un artist, în intenţia de a înfrumuseţa 
Natura, adaugă verde primăverii, roz zori- 
lor etc. el crează urîtul pentru că minte" [2]. 

Aceste din urmă adevăruri sînt valabile pentru orice 
artist, oricare i-ar fi mijlocul de exprimare în artă, deci 
şi pentru artistul fotograf care are numeroase posibilităţi 
de intervenţie în „corectarea" Naturii ca şi în interpre- 
tarea ei. Utilizarea lor neadecvată, poate duce la efectul 
contrar, de urîţenie, în loc de înfrumuseţare a subiectului 
ales. Şi, pentru ca nu cumva să credem că ar putea fi 
altfel, Diderot ne aminteşte [1] că: 

„Natura nu face nimic greşit; frumoasă sau 
urîtă, orice formă îşi are tîlcul ei, şi din cîte 
fiinţe există, nu-i una care să nu fie aşa cum 
ar trebui să fie" [1]. 

ba chiar este de părere că: 

„Trebuie sau să uiţi bogăţia Naturii şi sără- 
cia artei, sau să te mîhneşti" [1]. 

înţelegînd prin acesta imperfecţiunea mijloacelor artis- 
tice de a reda Natura în toată complexitatea frumuseţii ei. 

3« (Justul âx*tis tic 

Gustul este acela care decide între Frumos şi Urît, atît 
calitativ cît şi cantitativ. Despre un om care apreciază şi 
cultivă Frumosul se spune că este un „om de gust". Ca şi 
Frumosul, Gustul devine o chestiune cu atît mai subiec- 
tivă cu cît nu este bazat pe criterii certe, dobîndite prin 
educaţie artistică şi cultură. 

„Gustul nu se formează decît prin contem- 
plarea a ceeace este excelent, nu a ceace este 
acceptabil" 

spune Goethe [3], dîndu-ne să înţelegem prin aceasta 
că nu trebuie să acceptăm jumătăţile de măsură, lucrările 
dubioase, drept etaloane pentru judecarea operei de artă. 

Subiectivismul gustului a dus la cunoscutul adagiu la- 
tin, formulat în evul mediu; 

„De gustibus et coloribus non disputandum" 
(despre gusturi şi culori nu se discută) 

care arată că şi în această privinţă fiecare este liber să 
vadă cum îi place. După cum o să vedem, între timp lu- 
crurile s-au mai schimbat. 

Roger Avermaete în lucrarea citată [3] trece în revistă 
părerile diferiţilor filozofi asupra gustului. Iată pe cele 
mai interesante: 

„Acest instinct necugetat, orb şi divin care 
se numeşte gust" (Taine); 

„Gustul este aptitudinea de a cîntări cum 
trebuie tot ce ţine de domeniul intelectului" 
( Vauvenargues) ; 

„Bunul gust ţine mai mult de judecată de- 
cît de spririt u (La Rochef ouoauld) ; 

„Avem tendinţa să credem că bunul gust 
este acelaşi peste tot, acolo unde există oameni 
de spirit, de judecată, de cultură" (Swift); 

şi în sfîrşit, o definiţie a unui filozof: 

„Gustul reprezintă facultatea de a judeca 
un obiect sau un mod de reprezentare, prin 
satisfacţia sau nemulţumirea resimţită într-un 
fel cu totul dezinteresat. Se numeşte Frumos, 
obiectul acestei satisfacţii" (Kant); 

Trebuie să admitem că Gustul este tocmai facultatea 
de a percepe acele raporturi de care vorbea Diderot, în 
aprecierea Frumosului. Această facultate este perfecti- 
bilă; ea poate fi ameliorată, educată, rafinată. Ea evo- 
luează cu vîrsta; fiecare vîrstă îşi are gusturile ei. Ca şi 
Frumosul, Gustul este un sentiment înăscut ce se desă- 
vârşeşte cu timpul. Aceasta 1-a făcut pe Diderot să 
zică [1] : 

, Toţi spun că gustul este anterior tuturor 
regulilor; mai puţin ştim de ce Gustul, bunul 

Gust, este tot atît de real ca lumea, omul şi 
virtutea; veacurile n-au făcut decît să-l desă- 
vîrşească." 

Gustul evoluează pentru că şi fenomenul artistic evo- 
luează şi el de la o epocă la alta. Datorită acestei evoluţii, 
sfera conceptului de artă se lărgeşte. O cauză a evoluţiei 
fenomenului artistic este istovirea forţei lui de şoc dato- 
rită saturaţiei. 

Pe scurt putem fi de acord cu Larousse că: 

„Gustul este sentimentul Frumosului" 

Nu putem încheia fără a cita acest adevăr paradoxal, atri- 
buit lui Francis de Miomandre [3]: 

„Niciodată oamenii nu s-au putut înţelege 
asupra frumuseţii; dimpotrivă, urîţenia provoacă 
o aprobare unanimă," 

într-adevăr, sîntem mai prompţi în a recunoaşte Urîtul 
decît în a proslăvi în mod unanim Frumosul! 



4. Ce este Arta? 



In sensul ei cel mai larg, noţiunea de Artă (care se 
opune noţiunii de Ştiinţă) este definită de enciclopedii ca 
un ansamblu de procedee prin care omul îşi aplică cu- 
noştinţele la realizarea unei concepţii, fie într-un scop 
practic, utilitar, fie pentru a produce o plăcere intelec- 
tuală sau morală — de unde împărţirea în arte utile sau 
mecanice şi arte liberale. 

Acestea din urmă, în care spiritul are o mai mare con- 
tribuţie decît mîna, se pot adresa numai spiritului, cum 
sînt artele frumoase. Acestea au ca obiect repre2 !entarea 
frumosului şi cuprind: muzica, pictura, sculptura, arhi- 
tectura, poezia şi coregrafia. Arte mecanice sînt socotite 
acelea în care predomină îndemînarea manuală. 

Artele liberale, fruct al imaginaţiei, se adresează fie 
numai spiritului — produsul lor fiind scrierile frumoase, 
fie, în acelaşi timp, simţurilor şi spiritului, rezultînd artele 
frumoase, numite şi arte de agrement, datorită plăcerii 
pe care o produc. 

Ca orice definiţie şi aceasta de mai înainte, este rece 
în contrast cu căldura sentimentelor care însoţesc de obi- 
cei opera de artă. De aceea să recurgem la una mai în- 
flăcărată, datorită tot lui Rodin [2]; 

„Arta înseamnă o contemplare. Este plăce- 
rea spiritului care pătrunde tainele Naturii şi 
care ghiceşte spiritul de care ea însăşi este în- 
sufleţită. Este bucuria inteligenţei care pătrunde 
legile universului şi care îl recreează făcîndu-l 
să radieze în jur propria sa conştiinţă". 

„Arta este cea mai sublimă misiune a omu- 
lui, din moment ce este exerciţiul gîndirii care 
încearcă să înţeleagă lumea şi să o facă înţe- 
leasă". 

„Artă mai înseamnă gust. Este reflexul su- 
fletului artistului asupra tuturor obiectelor pe 
care le modelează". 



Această din urmă frază, remarcabilă prin claritatea şi 
elocvenţa ei, arată legătura dintre artist şi opera de artă. 



5. Ce este Artistul? 



Dar ce este Artistul? Tot după definiţiile enciclopediilor: 

„Artistul este acela care exercită o artă 
liberală" . . . 

Nimic mai simplu! Dacă ne gîndim însă la marile fi- 
guri ca Michel Angelo, Leonardo da Vinci, Rembrandt etc. 
care au ilustrat această definiţie, ne dăm seama cît este 
de searbădă şi simplistă şi cît este de greu de a defini ar- 
tistul! 

Iată cum înţelegeau criticii să elogieze pe cei ce atin- 
geau măiestria în artă; 

Plutarh [4] spunea despre pictorul antic Euphranor 
care a pictat lupta de cavalerie de la Mantineea împotriva 
lui Epaminonda: ,,s-ar fi zis că o mînă divină i-a purtat 
penelul", atît de veridic era redată toată furia violenţa şi 
înverşunarea acestei lupte! Iar despre pictorul atenian 
Apolodor, care primul a găsit secretul de a contopi bine 
culorile şi de a distribui cu artă umbrele şi luminile, spu- 
nea că tablourile lui purtau inscripţia: 

„Le puteţi critica, dar nu le puteţi imita"! 
Acestea pentru că, cum spunea tot Diderot [1]; 

„oricare ţi-ar fi succesul, aşteaptă-te la cri- 
tică"! 

Arta transmite emoţii si nu raţiuni, de aceea ea are 
valoare etică pentru că face sufletul uman mai receptiv la 
frumos. 

Drept concluzie a acestor consideraţii despre Frumos 
şi Artă, voi cita cuvintele maestrului Octav Angheluţă, 
pictor şi profesor la Institutul de Arte Plastice „N. Gri- 
gorescu" din Bucureşti, care a onorat această lucrare cu un 
control ştiinţific de înalt nivel: 

„Este pentru oricine evident că orice aspect de viaţă, 
frumos sau urît, care ne impresionează provocîndu-ne 
emoţii puternice, se cere exprimat prin diverse mijloace: 
cuvînt, sunet, imagine, devenind astfel fapt artistic puter- 
nic expresiv, ce poate vehicula emoţia resimţită de creator, 
contagiind şi pe alţii". 

6. Fotografia ca Artă 

Fotografia (de la fotos = lumină; graphein= scriere) a 
început prin a reproduce mecanic imaginea obiectelor pe 
plăci de metal, sticlă sau pe hîrtie, cu ajutorul luminii so- 
lare materializîndu-şi astfel, cuvînt cu cuvînt definiţia. 

Pe măsura evoluţiei mijloacelor tehnice de care se ser- 
vea şi a concepţiilor estetice împrumutate de la celelalte 
arte plastice, ea a ieşit de sub imperiul procedeelor meca- 
nice, datorită posibilităţilor tot mai numeroase de interpre- 
tare a realităţii, trecînd astfel în categoria artelor fru- 
moase. După cum astăzi, nimeni nu contestă, sculpturii de 
exemplu, calitatea de artă, pentru că se serveşte de unelte 
mecanice, tot aşa nu este cazul să mai fie pusă la îndoială 
calitatea de artă a fotografiei. Este mai degrabă o artă 
multilaterală care îmbrăţişează toată gama; de la pre- 
cizia ştiinţifică la viziunea poetică şi lirică a adevăratului 
artist. Este drept că fotografia face uz de o tehnică rafinată 
care cere un nivel înalt de cunoştinţe pentru a fi bine stă- 
pînită dar, după cum nu pensulele şi culorile fac pictorul, 
ci modul cum el le foloseşte în realizarea operelor sale, 
tot aşa şi în fotografie, alegerea şi dozarea mijloacelor fo- 
losite în interpretarea realităţii fac opera de artă. 

„Capacitatea de prefigurare mintală a imaginii înainte 
de a o fixa pe peliculă, permite interpretarea artistică a 
realităţii. înainte de a fi o chestiune de ochi, fotografia este 
o chestiune de idei, o problemă mintală. Acest lucru redă 
fotografiei caracterul intelectual şi nu pe cel mecanic", 
spunea criticul de artă Eug. Schileru, într-o conferinţă 
despre fotografia de artă. Expoziţiile, saloanele interna- 
ţionale, albumele de artă fotografică pot constitui astăzi 
un argument convingător chiar şi pentru sceptici! Faptul 
că fotografia a început prin a fi o artă mecanică ce înre- 
gistra fidel ceea ce vedea, a făcut să nu fie socotită în ria- 
dul artelor plastice decît mult mai tîrziu cînd o dată cu 
perfecţionarea mijloacelor ei specifice de lucru, a început 
să se desprindă de partea mecanică, închegîndu-se ca artă 
independentă. 

La scurt timp după apariţia ei (1838) fotografia a înce- 
put să neliniştească pe unii artişti plastici şi critici de artă. 
Printre aceştia, unul din cei mai înverşunaţi adversari ai 

fotografiei a fost poetul Charles Baudelaire, care în afară 
de poezie, se ocupa şi cu critica de artă. Astfel, într-un 
articol intitulat „Publicul Modern şi Fotografia" el de- 
nunţă pericolul care ameninţă pictura şi sculptura [4]; 

„In aceste zile jalnice a luat fiinţă o indus- 
triei care a contribuit, nu cu puţin, la confir- 
marea prostiei în credinţa sa şi la ruinarea 
acelui ceva ce putuse să rămînă divin în 
spiritul francez. Această mulţime, ce se închină 
la idoli, afirmă drept postulat un ideal demn 
de ea şi, bineînţeles, apropiat de natura ei". 

„în ce priveşte pictura şi arta 1 sculpturii, 
credo-ul de azi al oamenilor de lume, mai cu 
seamă în Franţa, este următorul: „Cred în na- 
tură şi numai în natură. Cred că arta este şi 
nu poate fi decît reproducerea întocmai a na- 
turii". 

„Aşadar, industria care ne-ar da un rezultat 
identic cu natura ar fi artă absolută." 

„Un Dumnezeu al răzbunării a împlinit 
urările acestei gloate. Şi Daguerre i-a fost Mes- 
sia, şi atunci ea şi-a zis. De vreme ce fotografia 
ne dă toate garanţiile dorite în ce priveşte 
exactitatea (aşa cred sărmanii) artă înseamnă 
fotografie". 

Cit era de agreată această nouă artă, ne-o spune, cu 
îngrijorare, tot el: 

, Din acea clipă, mîrşavă, societatea s-a nă- 
pustit ca un unic Narcis, să-şi contemple tri- 
vialul ei chip de metal". 

(se ştie că primele clişee erau din metal). 
El continuă, exagerînd copios: 

„O nebunie, un fanatism extraordinar i-a 
cuprins pe toţi aceşti noi admiratori ai soarelui, 
s-au săvîrşit orori de neînchipuit (!), Asociind 
şi grupînd tot felul de caraghioşi şi caraghioase 
împopoţonaţi ca nişte măcelari şi spălătorese în- 
tr-un carnaval, implorîndu-i pe aceşti eroi să 
aibă amabilitatea să-ţi confirme strîmbătura lor 
de circumstanţă pe tot timpul necesar opera- 
ţiei", 

1 fotografia 

(datorită faptului că emulsiile cu bitum folosite pe atunci 
fiind puţin sensibile, necesitau timpi de expunere lungi), 

„ei se mîngîiau cu gîndul că redau scene 
tragice sau scene din istoria antică" (cîtă exa- 
gerare!). 

Tot pe acelaşi ton amar, Baudelaire denunţă şi de ce 
fotografia a avut o atît de mare priză printre artiştii plas- 
tici: 

„Cum industria fotografică era refugiul tu- 
turor pictorilor rataţi, prea săraci în talent sau 
prea leneşi ca să-şi desăvîrşească studiile, moda 
aceasta universală căpăta nu numai caracterul 
orbirii şi al imbecilităţii, ci mai avea şi culoarea 
răzbunării". 

Este convins că: 

„Prost aplicate, cuceririle fotografiei au con- 
tribuit mult, ca de altfel toate cuceririle pur 
materiale, la sărăcirea genului artistic francez 
şi aşa de rar întîlnit." 

„Dacă i se îngăduie fotografiei să supli- 
nească arta în cîteva din funcţiile sale, nu va 
trece mult şi o va suplini sau corupe definitiv, 
mulţumită alianţei naturale ce va afla în prostia 
gloatei". 

Totuşi, îi recunoaşte utilitatea în anumite domenii pe 
care le precizează şi în care îi rezervă un loc, deşi îi neagă 
posibilităţile creatoare : 

„Este nevoie aşadar, ca ea să-şi reia adevă- 
rata ei îndatorire, aceea de a fi slujitoarea 
ştiinţelor şi artelor, dar o slujitoare foarte su- 
pusă precum tipografia şi stenografia, care nici 
n-au creat, nici n-au înlocuit literatura." 

„Dacă, în sfîrşit, ea se mărgineşte să ajungă 
secretară şi documentarea celui care are nevoie 
în profesiunea sa de o absolută exactitate ma- 
terială, nimic mai legitim." 

„Dar dacă îi vom îngădui să uzurpe tot ce 
nu are valoare decît pentru că omul îi închină 
o parte din sufletul său, atunci vai nouă!" 

Din fericire, timpul a infirmat aceste preziceri atît de 
sumbre. Fotografia şi-a creat singură drumul ei şi s-a im- 
pus prin ceea ce poate oferi atît artistului cît şi omului 
de ştiinţă sau omului de pe stradă. 

7. Necesitatea Esteticii 

„Ştiinţa care tratează Frumosul şi sentimen- 
tul pe care acesta îl trezeşte în noi" 

se numeşte ESTETICA, după cum precizează dicţionarul 
Lorousse. 

Aşadar, cu aceste noţiuni atît de gingaşe, de subiec- 
tive: Frumos, Urît, Gust, Artă se ocupă totuşi o ştiinţă: 
Estetica şi ca orice ştiinţă, presupune o serie de legi fun- 
damentale pe care aplicîndu-le vom ajunge să ne dăm 
seama în mod obiectiv cînd un lucru este cu adevărat 
frumos şi cît şi de ce este mai frumos decît un altul. Cu 
alte cuvinte, vom ajunge să putem stabili acele rapor- 
turi de care vorbea Diderot, de care depindeau frumosul 
în sine şi frumosul relativ. Bineînţeles că nu este vorba 
de nişte legi rigide cum sînt cele din fizică de exemplu, 
ci mai mult de nişte principii, de nişte criterii de alcă- 
tuire a operei de artă şi de judecare a ei, cu alte cu- 
vinte, o bază cu ajutorul căreia nu riscăm să cădem în 
subiectivism să ne aventurăm pe terenul alunecos al bu- 
nului plac ... 

Estetica clasică s-a constituit atunci cînd arta evolua 
lent, fiind legată de meşteşug. 

Desigur, se vor găsi unii, refractari la ordinea pe care 
o aduc aceste criterii, preferîndu-le pe ale lor, dacă le 
au . . . 

Bineînţeles, aceste reguli nu trebuie înţelese rigid şi 
aplicate absurd, asemeni acelui maestru de cînt din 
„Maeştrii Cîntăreţi" de Wagner, care mai degrabă neagă 
valoarea unei capodopere decît să calce regulile . . . apli- 
carea oarbă a regulilor duce la rutină, care este contrară 
artei. Talentul dus pînă la genialitate, creează propriile 
lui reguli, fără să calce nici logica, nici raţiunea, nici bu- 
nul simţ. 

„Nu există aproape nici o regulă pe care 
geniul să nu o poată călca cu succes" 

spunea Diderot [1]. începem prin a le uita, dar numai în 
aparenţă: 

„Cînd creezi uiţi ce ai învăţat, lăsînd cu- 
noştinţele să se sedimenteze în tine şi folosin- 
du-le apoi în mod creator" 

spunea un critic de artă 1 . 



Ionel Jianu. 



Capitolul 

II 



întreitul proces de percepere şi asimilare 
a operei de artă 

Nu toate operele de artă pe care le vedem, ne plac, 
unele ne atrag în mod deosebit, altele ne lasă indiferenţi 
— ba chiar ne displac. Cu alte cuvinte, unele capătă apro- 
barea noastră interioară pentru că ne fac plăcere, iar 
altele — dimpotrivă. Aşadar, în mintea şi-n sufletul nos- 
tru s-a produs o comparaţie a operelor văzute, — atît 
între ele cît şi cu nişte criterii care ne sînt proprii şi 
care, după gradul de cultură, de sensibilitate şi de expe- 
rienţă în materie pe care le avem sînt mai mult sau mai 
puţin dezvoltate şi deci ne fac să fim mai mult sau mai 
puţin exigenţi şi competenţi, şi să emitem despre ele nişte 
judecăţi care să intereseze şi pe alţii. De aici şi marea 
diversitate de păreri de care am vorbit în capitolul pre- 
cedent. Cei care au înăscut simţul Frumosului, emit spon- 
tan judecăţi juste asupra a ceea ce văd. Dacă ar fi în- 
trebaţi cum justifică părerile lor, s-ar găsi în mare 
încurcătură pentru că nu s-au analizat nici odată pe ei 
înşişi din acest punct de vedere. Pentru a vă convinge, 
vă propunem o experienţă: priviţi cu atenţie, ca şi cum 
aţi fi într-o expoziţie, planşele care ilustrează această 
lucrare, notaţi pe cele care v-au plăcut şi încercaţi să 
găsiţi şi motivele, pentru ce, faceţi la fel şi cu cele care 
nu v-au plăcut. Repetaţi acest „test" după ce aţi citit lu- 
crarea de faţă. Vă veţi fixa astfel mai bine în minte cele 
ce urmează. 

Aşadar, nu toate operele de artă pe care le vedem ne 
plac şi explicaţia o vom găsi, dacă vom coborî în forul 
nostru interior şi vom fi atenţi la ceea ce se petrece în 
noi înşine atunci cînd ne găsim faţă în faţă cu o lucrare. 

Vom putea astfel constata că verdictul critic pe care l-am 
emis aproape instantaneu, este rezultatul unui întreit 
proces de percepere şi asimilare şi anume (în ordinea 
producerii): fizic, intelectual şi psihic. 

1. Procesul fizic 

Procesul fizic constă în perceperea lucrării prin sim- 
ţul specific căruia i se adresează: artele plastice — vă- 
zul; muzica — auzul; literatura — numai văzul (citit, 
sau văzul şi auzul — teatrul) de unde şi împărţirea din 
acest punct de vedere, în arte vizuale, auditive, sau au- 
dio-vizuale. 

Rezultatul acestui proces este impresia estetică pro- 
dusă de: 

— aspectul exterior şi 

— realizarea tehnică 

a lucrării văzute, fotografie sau pictură. 

2. Procesul intelectual 

Procesul intelectual constă în judecarea elementelor 
percepute prin procesul fizic şi înţelegerea mesajului 
transmis, concretizat în subiect şi exprimat prin titlu. 

Rezultatul acestui proces este înţelegerea operei de 
artă. Se stabilesc mintal, prin comparaţie, raporturile de 
care vorbea Diderot, cu lucrările asemănătoare cercetate 
anterior şi care formează fondul aperceptiv, bagajul cul- 
tural pe care ne bazăm. Cu fiecare lucrare nouă studiată, 
el se îmbogăţeşte, iar simţul nostru critic se ascute, se 
perfecţionează, de aici rezultă o primă clasificare şi ie- 
rarhizare valorică a lucrărilor. 

3. Procesul psihic 

Procesul psihic constă în stabilirea legăturii sufle- 
teşti între noi şi opera de artă şi perceperea sentimente- 
lor pe care ni le trezeşte. 



2 — Estetica imaginii fotografice 

Rezultatul acestui proces este emoţia artistică: de 
bucurie, de tristeţe, de compasiune şi înţelegere pentru 
bucuriile şi suferinţele exprimate, de calm — la vederea 
unui peisaj de cîmpie, dimpotrivă, de agitaţie — dacă 
este vorba de suprafaţa agitată a mării, şi aşa mai de- 
parte . . . Coarda noastră sufletească are ocazia să vibreze 
din plin dacă, bineînţeles, lucrarea examinată o solicită. 
După intensitatea emoţiei artistice încercate, care poate 
merge pînă la şoc (plăcut sau neplăcut), se stabileşte şi 
aici o ierarhizare valorică subtilă ce se adaugă la pre- 
cedenta, aruncînd în balanţă argumentul hotărîtor. 

Şi acum să examinăm ce condiţii trebuie să îndepli- 
nească elementele enumerate pînă aici, în fotografie, pen- 
tru ca aceasta să poată fi socotită operă de artă. 

a. Aspectul exterior. Oricît de interesantă ar fi o foto- 
grafie, dacă este prezentată neglijent şi necorespunzător 
ca de exemplu format prea mic, încadrarea neadecuată 
(pe verticală în loc de orizontală sau invers), suprafaţă 
de hîrtie nepotrivită subiectului, într-un cadru, de ase- 
menea, nepotrivit, aceasta va pierde mult din valoarea 
ei — pentru că tot ceea ce cere din partea simţurilor un 
efort disproporţionat în raport cu scopul, ne displace şi 
trezeşte o notă de subiectivism în aprecierea noastră. 

Este ca şi cînd un obiect de preţ ar fi prezentat în- 
tr-un ambalaj necorespunzător . . . Bineînţeles, nu trebuie 
să cădem în extrema opusă: aceea de a nu mai vedea 
fondul din cauza formei. De aceea, trebuie dată o aten- 
ţie deosebită modului în care prezentăm lucrările noastre, 
mai ales cele destinate expoziţiilor, concursurilor, pu- 
blicării pentru că prima impresie contează cel mai mult 
în apreciere. 

b. Realizarea tehnică. Cu cît sîntem mai buni cunoscă- 
tori ai tehnicii fotografice, cu atît ne apar mai uşor de- 
fectele tehnice ale lucrărilor: 

Linia orizontului, înclinată — mai ales dacă este 
vorba de o suprafaţă de apă; clădiri strîmbe, din cauza 
defectului de perspectivă necorectat; folosirea unui fil- 
tru nepotrivit (din care cauză cerul apare prea negru); 
expunerea incorectă — atît a negativului cît şi a poziti- 
vului; lipsa de claritate (punerea greşită la punct); dis- 
tanţa focală nepotrivită şi depărtarea prea mare (sau 

prea mică) de subiect, din care cauză aceasta apare dis- 
proporţionat (prea mic sau prea mare) în cadrul imaginii; 
culori prea palide (subexpunere) sau prea întunecate (su- 
praexpunere), ele impresionează deosebit de neplăcut . . . 

Astăzi cînd tehnica fotografică pune la îndemînă mij- 
loace tehnice atît de variate şi chiar rafinate, cu greu 
se mai pot scuza astfel de defecte în lucrări şi de aceea 
trebuie să fim foarte exigenţi. 

c. Conţinutul (subiectul). Ca orice operă de artă, şi o 
fotografie, trebuie să aibă un conţinut: subiectul. Orice, 
poate constitui un subiect, chiar şi obiectul sau faptul 
cel mai neînsemnat dacă, tratat cu artă, izbuteşte să ne 
emoţioneze. 

Celor atenţi si cu simt de observaţie chiar si viata de 
» » » » » » 

toate zilele le poate oferi asemenea subiecte, pe care tre- 
buie să fie pregătiţi a le sesiza. 

Prin subiect, artistul transmite semenilor săi mesajul 
său artistic, care are expresie şi conţinut. Cultivarea ex- 
presiei în sine duce la formalism. 

Originalitatea conţinutului depinde de valoarea infor- 
maţiei pe care o transmite şi care, la rîndul ei, depinde de 
surpriza pe care o produce: cu cît este mai originală, cu 
atît surprinde mai mult. Excesul de originalitate iese din 
sfera artei fiind o autoexprimare care nu comunică nimic 
celor din jur. 

într-o lucrare bună, nu trebuie neapărat să intre tot 
ce vedem şi nici oricum. Pentru a fi înţeleasă, apreciată, 
ea trebuie să fie simplă şi clară. Trebuie evitate elemen- 
tele şi amănuntele de prisos. 

Subiectul trebuie să fie unic, pentru a favoriza con- 
centrarea atenţiei asupra lui; pluralitatea subiectelor îm- 
parte interesul şi atenţia privitorului şi deci nu este de 
dorit. 

Chiar şi urîtul poate fi folosit ca subiect dacă este util 
sau necesar operei de artă pe care vrem s-o realizăm. 

Simplitatea şi unitatea sînt condiţii esenţiale ale ope- 
rei de artă. 

„Nimic nu este frumos fără unitate şi nu 
există unitate fără subordonare" [1] 



2* 

„Unitatea întregului se naşte din subordo- 
narea părţilor şi din această subordonare se 
naşte armonia care presupune varietatea" [1] 

„Dar, ce este armonia? 

„Raporturi satisfăcătoare între părţi şi în- 
treg şi a părţilor între ele" [3] 

Pentru a realiza unitatea, trebuie să existe o legătură 
evidentă între elementele componente — fiinţe sau lu- 
cruri — ale imaginii, toate tinzînd spre acelaşi scop: su- 
biectul, care trebuie să domine asupra celorlalte elemente 
compoziţionale. 

Legătura între elementele compoziţionale poate fi fă- 
cută de o idee, de un sentiment, sau de amîndouă, ceea ce 
face ca lucrarea să se adreseze fie minţii, fie sufletului, 
fie amîndurora, în care caz ea realizează maximum de 
efect asupra privitorului şi atrage maximum de aprecieri. 

Intr-un cuvînt, dacă vrea să fie o operă de artă, foto- 
grafia trebuie să spună cît mai clar ce are de spus şi 
aceasta să aibă o semnificaţie cît mai nemijlocită, care să 
reiasă de la sine. 

Claritatea este fundamentală în artă. 

Exagerarea ei duce la didacticism, în timp ce insufi- 
cienţa ei duce la confuzie (ambiguitate). 

d. Titlul. Este un element ajutător pentru înţelegerea 
subiectului, atunci cînd este necesar. 

Titlul adecuat trebuie să fie scurt, sugestiv, lipsit de 
banalitate şi să nu contrazică subiectul. 

Din dorinţa de a fi „spirituali" sau din neglijenţă, unii 
autori de lucrări remarcabile cad în platitudine; acest lu- 
cru se observă şi în expoziţiile de pictură unde, nu rareori, 
întîlnim titluri ca: „flori", „ţărani la coasă", „fata cu bas- 
maua roşie" etc, de o banalitate si inutilitate evidente 
pentru că ceea ce ne spun, putem afla direct, privind 
tabloul. într-o galerie de pictură, nişte naturi moarte pur- 
tau titluri ca acestea: „natură moartă cu pipă" şi „natură 
moartă cu pălărie" iar portretul unei femei în rochie de 
voal, stînd pe un scaun, lîngă fereastră, purta titlul: „fe- 
meie cu voal în interior"! 

Decît astfel de titluri care provoacă ilaritate, mai bine 
nici unul („Fără titlu"), invitînd astfel pe privitor la un 

plus de atenţie. O realizare clară, vorbeşte de la sine şi 
nu are nevoie de prea multe explicaţii! 

Titlul este indispensabil atunci cînd lucrarea reprezintă 
o ideie abstractă sau cînd lipsa lui ar putea da loc la 
interpretări greşite. El este necesar, de asemenea, pentru 
a localiza geografic un peisaj, sau pentru a identifica un 
personaj portretizat. 

O fotografie neînsufleţită de un sentiment este mai de- 
grabă o virtuozitate tehnică decît o operă de artă. 1 

Opera de artă trebuie să ne emoţioneze, nu numai să 
ne placă. 

„Ca sa poată realiza o fotografie care să 
emoţioneze un fotograf trebuie să aibă o puter- 
nică reacţie emoţională de orice fel, faţă de 
subiectul său, altfel, este imposibil să trezească 
emoţii similare, acelora care văd fotografiile 
sale" [5] 

„Un artist este mai sensibil şi are o putere 
de observare mai mare decît un neartist, sim- 
ţămintele lui faţă de cea ce îl înconjură şi faţă 
de oameni sînt mai intense şi mai precise. De 
asemenea, reacţiunile lui faţă de obiectele care 
îl interesează sînt mai personale, adică mai su- 
biective. De aceea, nu este de mirare că subiec- 
tivitatea lui, ce la un adevărat artist este ur- 
marea observaţiei şi gîndirii, se reflectă în 
lucrările sale" [5]. 

Dintre cele trei condiţii fundamentale ale operei de 
artă, aceasta este cea care diferenţiază mai mult. Într-un 
ansamblu de lucrări, un album, o expoziţie de exemplu, 
satisfăcătoare, ca realizare tehnică şi idee (subiect), ne 
frapează mai puţin diferenţa de valoare între diferitele 
lucrări însă, putem spune imediat dacă ne emoţionează şi 
în ce grad. 

Aceasta bineînţeles, depinde de gradul nostru de sensi- 
bilitate şi deci diferă de la individ la individ, în raport cu 
educaţia artistică şi cultura lui. Să nu uităm că arta în- 
seamnă cultură. 

Să vedem cum se reflectă aceasta în realizarea cîtorva 
categorii principale de subiecte. 



1 Ionel Jianu — 1956. 

e. Portretul. în sens artistic, simpla redare a persoa- 
nei fizice, nu se poate numi portret, cu toate că, sub 
acest titlu, se văd cu miile în vitrinele fotografilor profe- 
sionişti . . . Redarea personalităţii, caracterului, celui por- 
tretizat sau a sentimentului or gîndului ce-1 animă în mo- 
mentul acela, sînt esenţiale. Pentru aceasta, fotograful 
trebuie să fie un bun psiholog şi să-şi fi studiat în preala- 
bil modelul pentru a-1 cunoaşte şi a-i putea sesiza trăsă- 
turile sufleteşti ce-1 caracterizează şi acest lucru nu este 
uşor. 

Iată ce spun criticii şi artiştii despre aceasta! 

„Un portret! Ce poate fi mai simplu şi mai 
complicat, mai evident şi mai profund [4]? 

Portretul, acest gen în aparenţă atît de 
modest, are nevoie de o uriaşă putere de pă- 
trundere" [4] 

iar despre modul cum observăm modelul: 

„Care este partea cea mai interesantă sau 
cea mai caracteristică a feţei unui om? Este 
structura craniului sau expresia? Este de natură 
fizică sau este vreo calitate spirituală inerentă? 
Ce reflectă expresia feţei: o dispoziţie fericită, 
lipsită de griji, un intelect cercetător, gînditor 
sau o minte greoaie, leneşă [5]? 

Aşadar, surprinderea atitudinii celei mai caracteris- 
tice a modelului, adică aceea care exprimă cel mai bine 
preocupările acestuia este o condiţie necesară unui bun 
portret psihologic. Zic „surprinderea" şi nu „alegerea" 
întrucît aceasta din urmă presupune „poză" şi asemenea 
atitudini nu se pot obţine la comandă. Din cauza succe- 
siunii destul de rapide a stărilor sufleteşti ale modelului, 
portretul este mai degrabă o fotografie dinamică decît 
una statică. 

Ceea ce ne emoţionează într-un portret este deci ex- 
presia; iată cum o defineşte Diderot [1]: 

„Expresia este, în general, imaginea unui 
sentiment. Omul se înfurie, e atent, curios, 
iubeşte, urăşte, dispreţuieşte, îi este silă, admiră 
şi fiecare mişcare a sufletului său i se zugră- 

veşte pe chip în trăsături clare, vădite, asupra 
cărora nu ne înşelăm niciodată". 

„Expresia este slabă sau falsă dacă lasă 
îndoieli asupra sentimentului". 

La redarea expresiei şi caracterului celui portretizat, 
contribuie, de asemenea, cadrul în care îl situăm. 

„Nimic, nu rămîne fără rost într-un por- 
tret. Gestul, grimasa, veşmîntul, decorul chiar, 
totul trebuie să slujească la redarea unui carac- 
ter [4]" 

Dezacordul între sentimentul pe care ni-1 sugerează 
subiectul şi ambianţa în care este situat, poate compro- 
mite un portret. Trebuie să ştim ce să scoatem în evi- 
denţă şi cum să lăsăm la o parte sau să estompăm tot 
ceea ce este nesemnificativ. 

„Nu există ceva mai ridicol decît un om 
pictat în haine noi, cînd iese de la croitor" 

zicea Diderot [1] vrînd să şocheze printr-un exemplu fra- 
pant. 

„Portretul este atît de dificil încît n-am fă- 
cut niciodată vreunul fără să fiu tentat să mă 
las păgubaş" spunea un pictor [1] şi cred că 
avea dreptate! 

f. Peisajul. Este categoria de subiecte care tentează cel 
mai adesea şi mai mult pe toţi cei ce mînuiesc aparatul 
fotografic ... şi pe bună dreptate! Totul este cum îl re- 
dăm în imaginea fotografică! 

Peisajul artistic — spre deosebire de cel documentar, 
ne captivează mai mult prin atmosfera şi sentimentele 
pe care le degajează decît prin elementele materiale ce-1 
alcătuiesc. 

„Un peisagist care nu ştie să tălmăcească un 
sentiment printr-o îmbinare de materie vege- 
tală şi minerală, nu este un artist" [4] 

„O privelişte naturală nu are valoare decît 
prin sentimentul actual cu care artistul ştie să 
o împodobească" [4] 

„Artiştii care vor să exprime natura, fără 
sentimentele pe care ea le inspiră, se supun unei 
operaţii bizare care constă in a ucide în ei omul 
care gîndeşte şi simte" [4] 

Aşadar, în această privinţă „verdictele" sînt catego- 
rice, atît în ce priveşte opera, cît şi autorul. 

într-adevăr, numai nişte munţi, nişte pomi, nişte ier- 
buri, etc. fără să ne impună respectul înălţimii lor, fără 
să simţim tăria aerului de munte sau briza mării ori poe- 
zia dezolantă a stepei vaste cînd îi privim, nu pot să 
constituie un subiect de peisaj demn de reţinut. Natura 
este însă extrem de darnică în toate anotimpurile cu ase- 
menea subiecte pline de poezie; le-am descoperit atunci 
cînd ne fac să le simţim, uneori uitînd de noi şi le-am 
redat în mod desăvîrşit atunci cînd privindu-le ne trans- 
pun în atmosfera momentului în care au fost create. 

Posibilitatea fotografierii în culori cît mai fidele, ampli- 
fică efectul lor psihologic. 

g. Ideile abstracte. între planşele ce ilustrează lucra- 
rea de faţă sînt trei ce materializează, în chip strălucit 
din punct de vedere tehnic şi artistic, două idei abstracte: 

„Criticul" a lui V. Boldur, 

„Ecoul" a d-rului N. Banu şi 

„Vecina de la etajul VII" a lui V. Stamate. 

„Criticul" a lui Boldur Victor (Craiova), exprimă cu 
multă măiestrie artistică o idee abstractă atît de greu de 
redat: 

In centrul imaginii şi în prim-plan — mîna, redată 
clar, cu degetul mic aţintit spre obiectul criticii; 

în al doilea plan — figura criticului, cu privirea scru- 
tătoare, cu capul uşor înclinat, redată „flou", cîntăreşte 
argumentele pro şi contra; după grimasa pe care o face 
şi care exprimă exigenţa, se vede că nu este tocmai mul- 
ţumit. „Verdictul" este subliniat de degetul inelar ce pare 
o săgeată, în arcul format de antebraţ şi cap . . . 

Nici un element de prisos nu tulbură unitatea compo- 
ziţională. 

Printr-un artificiu tehnic, autorul „Ecoului" sugerează 
ideea de undă care este însăşi esenţa fenomenului. Ima- 

ginile mai negre reprezintă unda directă, iar cele mai 
palide — unda reflectată a ecoului. Această metaforă 
vizuală a undei sonore este tot atît de clară, de sugestivă 
ca şi diagrama teoretică din cartea de fizică. 

„Vecina de la etajul VII" apare în imagine prin ceea 
ce este mai caracteristic caracterului ei: Ochii şi ure- 
chile cu care iscodeşte şi înregistrează tot ce se petrece 
în bloc, deşi stă la etajul VII! 

Repetarea celor două organe la o scară din ce în ce 
mai mare, în chip de trompetă, insinuiază şi faptul că tot 
ce înregistrează nu ţine pentru ea, ci difuzează amplifi- 
cînd. Lucrarea este aşadar o satiră fotografică, exprimată 
prin elementele cele mai caracteristice şi mai sugestive 
ale subiectului. 

In cazul de faţă, sursa de comic este disproporţia din- 
tre mijloc şi scop: desfăşurare mare de forţe pentru în- 
registrarea şi difuzarea unor nimicuri, adică un comic 
de contrast! 

Ambele lucrări au comun faptul că recurg la elemen- 
tele esenţiale ale temei exprimate în titlu şi că acesta din 
urmă, formulat în mod adecuat, este necesar pentru în- 
ţelegerea lucrărilor. 

După Feininger [5], problema actuală a fotografiei 
este de a găsi calea pentru traducerea elementelor ab- 
stracte: idei, simţăminte, emoţii, stări de spirit, în forma 
concretă a fotografiei. Cele două lucrări citate sînt un 
excelent început. 

4. Sinteza celor trei procese de percepere 
şi judecare a operei de artă 

Tot acest întreit proces psiho-fizic şi al raţiunii expus 
mai înainte se produce aproape simultan în noi, cu atît 
mai repede cu cît sîntem mai bine pregătiţi din punctul 
de vedere al bagajului estetic, intelectual şi emoţional şi 
avem mai multă experienţă; de aceea nu ne dăm seama 
de el. 

Asemeni celebrului adagiu latin: „veni-vidi-vici" („am 
venit — am văzut — am învins"), putem sintetiza perce- 
perea operei de artă prin: 

„Am văzut" — „am înţeles" — „am simţit". 

Lucrurile se petrec la fel ca într-o maşină electronică 
de calcul, în care datele noi înscrise, sînt comparate cu 
cele de referinţă, înmagazinate anterior în memoria ma- 
şinii ... şi răspunsul îl privim cam tot aşa de repede . . . 

Văzutul se învaţă studiind operele altora şi însuşin- 
du-ne tehnica modernă a imaginii negative, cît şi a celei 
pozitive. 

„Cred că este nevoie de mai mult timp să 
înveţi să priveşti un tablou decît să simţi o 
poezie" [1], 

înţelegerea se dezvoltă prin cultură generală şi de 
specialitate, grefate pe calităţile intelectuale proprii. 

Sensibilitatea poate fi, de asemenea, ascuţită prin 
educaţie artistică, plecînd de la sensibilitatea înăscută pe 
care o educăm prin frecventarea expoziţiilor, studiul lu- 
crărilor celebre etc. 

Cel mai mare cîştig, din punctul de vedere al criterii- 
lor de judecată îl avem însă dacă ne studiem pe noi în- 
şine, ca mod de a reacţiona, din cele trei puncte de ve- 
dere expuse pînă aici, în faţa operelor de artă pe care 
le cercetăm. 

Putem fi siguri că am judecat bine, atunci cînd sîntem 
în măsură să susţinem cu argumente judecata noastră. 
Falşii esteţi au numai pretexte nu şi argumente! 

De justeţea argumentărilor noastre ne convingem — 
şi putem convinge şi pe alţii, cu condiţia ca ei să fie de 
bună credinţă — examinînd lucrarea şi din punctul de 
vedere al argumentului contrar: ceea ce este contrar bu- 
nului simţ, logicei, echilibrului — nu va rezista! 

In cap. 7 al lucrării vom schiţa un sistem unitar de 
punctaj, pentru aprecierea lucrărilor pe baza criteriilor 
expuse. 



Capitolul 

III 



Principii de estetică 
a imaginii fotografice 

In capitolul precedent, am analizat motivele pentru care 
o lucrare de artă poate să placă sau nu. Să trecem acum, 
în cazul fotografiei, la enunţarea principiilor specifice de 
alcătuire estetică a imaginii fotografice. 

1. Organizarea în plan a imaginii 

Plasarea subiectului în cadrul imaginii nu este o ches- 
tiune la întîmplare. Ea se face după principii devenite cla- 
sice, care au în vedere punerea lui în maximum de va- 
loare. Spre deosebire de celelalte arte plastice (pictura de 
exemplu) unde artistul poate interveni în compunerea ima- 
ginii, în fotografie, care înregistrează fidel tot ce „vede" 
prin obiectiv (calitate şi defect în acelaşi timp) se proce- 
dează prin „decuparea" din tot ce vedem, numai a ceea ce 
corespunde mai bine principiilor de alcătuire. Să vedem 
care sînt acestea. 

a. Cadrul imaginii. Spre deosebire de pictură, cadrul 
imaginii fotografice este standardizat şi se caracterizează 
prin raportul laturilor. Iată pe cele mai uzuale astăzi: 



materialul nega- 
tiv 


2/3 


2/3 


3/4 


3/4 


1/1 


film, cm 

materialul 
pozitiv 




2,4 X 3,6 
2/3 




6X9 


| 3x 
l 


4 


1 9x12 
4/4 


| 6x6 cm 
5/6 


hîrtie, cm 


6X9 13x18 


9x14 : 


18x24 


30x40 24x30 


50x60 

Cadrul dreptunghiular avînd raportul laturilor 2/3 — 3/4 
oferă o formă echilibrată şi estetică, de aceea este prefe- 
rat. Cadrul pătrat (1/1) fiind simetric pe toate direcţiile, 
este mai dificil de mînuit la încadrarea subiectului; totuşi 
astăzi el este agreat mai ales la fotografia color. 

In ultimul timp, au apărut prin expoziţii şi reviste 
formate alungite, avînd o latură mult mai lungă decît 
cealaltă. Folosite raţional şi cu gust, ele îşi pot găsi jus- 
tificarea (vederi panoramice, fotografii decorative etc). 

Plasarea fără nici o regulă directoare, a unui subiect 
de dimensiuni reduse mai ales, într-un cadru mai mare, 
nu este o problemă atît de simplă cum s-ar părea la prima 
vedere. 

Să vedem care sînt aceste reguli de organizare a ca- 
drului imaginii. 

b. Linii şi puncte forte ale cadrului. Unind mijloacele 
laturilor cadrului (fig. 1) obţinem axele de~ simetrie, iar 
intersecţia lor ne dă centrul de simetrie al cadrului. Dacă 
ne aţintim cîteva clipe privirea asupra acestui punct, vom 
constata că nu-1 mai vedem decît pe el, restul cîmpului 
cadrului, cu cît este mai mare, cu atît se estompează pînă 

la dispariţie! Acesta este mo- 
tivul pentru care subiectul nu 
se plasează în centrul de sime- 
trie al cadrului: excesul de si- 
metrie face să scadă impor- 
tanţa celorlalte elemente com- 
poziţionale ale imaginii; de 
aceea, el este socotit un punct 
slab (ca efect) al cadrului. Dacă 
subiectul însă este tocmai ro- 
zeta cu cercurile concentrice 
ale ţintei atunci, dimpotrivă 
plasarea ei pe centrul de si- 
metrie este foarte nimerită! 

împărţind fiecare latură a 
cadrului în trei .părţi egale 
şi unind punctele omoloage de pe laturile opuse (fig. 2) 
vom obţine un caroiaj de patru drepte şi patru puncte, 
dreptele şi punctele forte ale cadrului. Ele oferă cele mai 
indicate poziţii de plasare a unui element compoziţional 



F 



B 



M 

i 


1 
1 


P 


i 




> - 


N 


i 
i 

i 
t 





J 



I 



Fig. 1. Liniile şi punctele 
,, forte" ale cadrului ima- 
ginii: 

axe de simetrie ( ) ; 

centrul de simetrie (punctul O) 
linii forte (EJ; FI; LG; KN) ; 
puncte forte (N; P; M; Q). 

principal în cadrul imaginii. Astfel, un copac sau un turn 
de exemplu, situat într-un peisaj de cîmpie, în centrul şi 
după axa de simetrie a imaginii (fig. 2), va pierde mult din 



efect, mai ales dacă formatul este pătrat, pentru că sime- 
tria divizează atît atenţia, cît şi privirea, care este condusă 
fie spre o jumătate, fie spre cealaltă a imaginii, tinzînd să 
ocolească tocmai elementul principal al subiectului. Dim- 
potrivă, aşezîndu-1 după una din axele forte ale imaginii 
(fig. 3) efectul sporeşte întrucît privirea alunecă de la sine 
către subiect şi rămîne fixată pe el, aşadar: evităm sime- 
tria, folosind liniile şi punctele forte ale cadrului. 

Acest fel de a proceda este şi natural şi logic, nu nu- 
mai estetic. Să presupunem că sînteţi în situaţia de a fo- 
tografia scena balconului din Romeo şi Julieta . . . veţi 
suprapune balconul peste punctul forte superior dreapta, 
iar pe Romeo, pe punctul forte inferior stînga — sau in- 
vers: balconul, stînga sus şi personajul, dreapta jos, folo- 
sind astfel diagonala cadrului. Cele două variante de în- 
cadrare propuse mai înainte, nu sînt de egală valoare: 
prima (stînga jos — dreapta sus), după diagonala ascen- 
dentă este de un efect mai puternic decît cealaltă (stînga 
sus — dreapta jos), diagonala descendentă a cadrului, care 
este numită şi diagonala slabă spre deosebire de cea de-a 
doua — diagonala forte a cadrului (fig. 4). 

Iată dar un procedeu simplu de a scoate în evidenţă 
sau de a estompa un element compoziţional al subiectului. 





Fig. 2. Plasarea subiectului 
pe axa de simetrie slăbeşte 
efectul artistic. 



Fig. 3. Plasarea subiectului 
după dreptele forte sporeşte 
efectul artistic. 

Cum se face aceasta în fotografie? Foarte simplu! Supra- 
punînd elementul direcţional al cadrului (linie sau punct 
forte) peste elementul compoziţional pe care vrem să le 
valorificăm, atunci cînd încadrăm subiectul. La aparatele 





a 



b 



Fig. 4. Diagonalele jorte ale cadrului: 
a — diagonala ascendentă; o — diagonala descendentă. 



al căror geam mat este accesibil, putem trasa cu creionul 
reţeaua de linii forte pe acesta. 

c. „Diviziunea de aur* (Goldene Schnitt) a fost numită 
aşa de către artiştii Renaşterii, care o foloseau în operele 
lor, din cauza efectului deosebit de frumos şi de puternic 
pe care-1 făcea. Dacă pe o dreaptă AB (fig. 5) alegem un 
punct M care s-o împartă în medie şi extremă raţie, atunci 
raportul segmentelor AB şi AM este: 

AB AM i ei 

= — =1,618 

AM MB 

^==0,618 
AM 

In acest caz, se spune că segmentul de dreaptă AB este 
împărţit după „diviziunea de aur". Procedînd la fel por- 
nind de la B către A, vom obţine un punct M', simetricul 
lui M. Împărţind astfel toate laturile cadrului şi unind 
punctele de diviziune obţinute, găsim reţeaua de drepte 
şi puncte forte corespunzătoare „diviziunii de aur". Nu 
rămîne decît să verificăm efectul în modul arătat mai 
înainte pentru cealaltă reţea. „Diviziunea de aur" a dat 
naştere la numeroase studii şi interpretări filozofice mer- 
gînd pînă la aceea că ea stă la baza alcătuirii universului 
şi a corpului omenesc. Astfel, melcul, amonitul, floa- 
rea de turnesol, îşi dezvoltă spirala în acest raport, iar 

ombilicul împarte corpul omenesc în două părţi (pe verti- 
cală) ce stau, de asemenea, în acelaşi raport [13]. 

Pentru împărţirea cadrului după „diviziunea de aur" 
se procedează astfel (fig. 5): 

— se împarte fiecare latură în opt părţi egale 

A M' M B 



1 — 1 — I 

5/8 L 


1 1 

3/8L 


L 



Fig. 5. Diviziunea de aur. 



— se unesc punctele de pe laturile opuse; corespun- 
zătoare celei de a 3-a respectiv celei de a 5-a diviziuni, 
se obţine astfel caroiajul de drepte şi puncte corespun- 
zătoare acestui mod de divizare. 

Segmentul a=~ L^0,375 Z 

o 

în divizarea precedentă în trei părţi avem: 

01= 1 L = 0,33Z 
3 

dreptele forte erau deci ceva mai depărtate decît la 
„diviziunea de aur u . 

Tablouri celebre ca de exemplu „Cina cea de taină 44 
a lui Leonardo da Vinci, se pare că sînt compuse după 
„diviziunea de aur 44 . 

d. Linia orizontului. Pentru a evita simetria, linia de 
orizont a unui peisaj marin sau de cîmpie nu se supra- 
pune niciodată peste axa orizontală de simetrie a cadru- 
lui pentru a nu obliga ochiul să privească sau sus sau 
jos, în loc de a privi şi sus şi jos, adică întregul cîmp al 
imaginii. Ba trebuie suprapusă peste linia forte ori- 
zontală cea mai de jos a cadrului. în acest caz, lipsa 
de detalii cum sînt norii de exemplu, în partea de dea- 
supra orizontului, produce un efect dezolant, de gol, 
care strică imaginii. Suprapunerea ei pe orizontala forte 
superioară produce o impresie de strivire a detaliilor 
aflate în partea de jos, exemplu un peisaj marin cu o barcă 

în prim plan, la linia inferioară a cadrului, ar apărea 
copleşită de masa de apă de deasupra ei. Amplasarea unor 
clădiri cu baza pe linia forte orizontală superioară ar da 
impresia de instabilitate, acestea tinzînd să fie aduse de 
simţul gravitaţional de echilibru, la baza cadrului (fig. 6). 
La, fel stau lucrurile şi cu un obiect aruncat în sus sau 
un dansator care face un salt, prins în imagine în punctul 




Fig. 6. Efectul gravita- Fig. 7. Efectul gravitaţional 

ţional la subiectele sta- la subiecte în mişcare 

tice. 



culminant al traiectoriei (fig. 7). Acelaşi simţ de echilibru 
ne face să continuăm traiectoriile lor pînă la baza cadrului 
imaginii, sugerîndu-ne astfel mişcarea prin acest efect 
gravitaţional. Procedee mai dinamice ca efect se găsesc 
expuse în Nr. 14 al colecţiei Foto-Film [12]. 

Subiectul sau elementele principale nu se plasează 
niciodată la marginile sau colţurile cadrului imaginii. Ast- 
fel un vehicul, sau un alergător care se deplasează, să 
zicem de la stînga la dreapta, nu-1 vom plasa aproape de 
marginea dreaptă a cadrului, întrucît acesta ne-ar apărea 
gol după prima privire, deoarece mintea noastră tinde să 
continue mişcarea vehiculului, scoţîndu-1 din cadru. Pe 



32 



lingă aceasta, marginea cadrului face efectul unui perete 
sau a unui zid de care mobilul, în mişcarea lui, s-ar 
izbi . . . (fig. 8, a). 



6 a 




a 



Fig. 8. Plasarea în cadru a subiectelor în mişcare. 

Plasînd mobilul aproape de marginea stingă a cadrului 
„zidul" rămîne în urmă, iar mobilul are astfel drum liber 
în faţa lui (fig. 8, b). 

2. Organizarea în adîncime a imaginii 

In desfăşurarea în adîncime a subiectului, distingem 
trei planuri: primul plan, planul de mijloc, în care se si- 
tuează de obicei subiectul şi ultimul plan, numit şi fondul 
imaginii, pe care se proiectează subiectul. 

a. Primul plan. Planul care se vede cel dîntîi cînd 
privim imaginea, cuprinde elementele compoziţionale ale 
subiectului situate cel mai în faţă, mai aproape de noi, 
cum sînt de exemplu: câţiva arbori, frunzişul unor ramuri, 
un grilaj de fier forjat, o fereastră sau o uşă, ori o dra- 
perie etc. Ca şi la teatru, unde draperiile ce încadrează 
scena, o detaşază de rest şi conduc privirea în interiorul 
spaţiului în care se va desfăşura acţiunea. Primul plan 
are rolul de a conduce privirea spre planul de mijloc, în 
care se situează de obicei subiectul. 



3 — Estetica imaginii fotografice 



33 



Prezenţa primului-plan în imagine, nu este nici posi- 
bilă, nici necesară întotdeauna şi nici nu constituie, o con- 
diţie obligatorie. El nu trebuie să constituie un obstacol 
în calea privirii, prin care subiectul să se distingă frag- 
mentar trebuind să fie reconstituit sau dedus (exemplu: 
un grilaj cu ochiuri mici şi dese). 

Privirea trebuie să intre cît mai direct în imagine şi 
să fie condusă uşor către punctul de interes maxim, ca de 
exemplu: atunci cînd primul-plan este constituit de ar- 
cada întunecoasă a unei uşi sau porţi, ochiul fiind atras 
mai mult de lumină decît de umbră, cade astfel direct pe 
subiect (fig. 9). 




Fig. 9. Exemplu de alcătuire în adîncime a imaginii (foto: 

N. Tomeseu): 

primul plan: arcada mare, din faţă; planul mijlociu: frontul oblic cu ar- 
cadele zebrate de umbrele căpriorilor pergolei, conduce diagonal privirea 
spre interiorul cadrului; planul din fund: arcada mică, albă care, deşi de 
aceiaşi mărime cu prima, apare mai mică din cauza efectului de perspectivă. 

Elementele primului-plan nu trebuie să pună minţii 
probleme inutile (mai ales fără răspuns) ca de exemplu: 
un frunziş venind de sus, un acoperiş ivit de jos, fără 
suport, sau numai umbra, fără obiectul care a generat-o, 

34 



cu un cuvînt, prim-planul nu trebuie să constituie un 
obstacol care cere eforturi mintale pentru a fi depăşit, 
deoarece compromite efectul subiectului. 

b. Planul subiectului. Planul subiectului sau planul de 
mijloc, este analog scenei propriu-zise. El conţine ele- 
mentele compoziţionale principale ale subiectului, între 
care există o legătură de idei. Anterior s-a arătat cum 
trebuie împărţit acest plan şi cum trebuie amplasate în 
funcţie de acesta elementele compoziţionale. 

c. Fondul. Acesta corespunde fundalului scenei, în ana- 
logia pe care am făcut-o mai înainte. El creează spaţiul, 
ambianţa în care se desfăşoară acţiunea subiectului, exem- 
plu: cerul şi marea, munţii, pădurea, pereţii unei camere, 
faţada unei clădiri etc. 

„Ce este un fond? Este un spaţiu fără ho- 
tare, unde toate culorile obiectelor se contopesc 
în depărtare şi sjîrşesc prin a produce senzaţia 
unui alb cenuşiu", zice Diderot [1]. 

Un subiect interesant, proiectat însă pe un fond ne- 
potrivit, îşi poate pierde total valoarea artistică, un exem- 
plu: fondul, un zid înalt, întunecat cu un burlan pe toată 
înălţimea; în dreptul burlanului stă un bărbat în haine 
închise la culoare ce se confundă aproape cu zidul. Ce va 
apărea în fotografie? Pe un fond negru, un burlan avînd 
la bază un cap de om! Poate fi ceva mai grotesc, mai 
absurd? Iată dar că al 3-lea plan, fondul, poate avea un 
rol decisiv în calitatea artistică a unei fotografii. 

Iată cum trebuie privit şi tratat acest element impor- 
tant al fotografiei [5]: 

Un fundal este nepotrivit atunci cînd tonalitatea lui 
este prea asemănătoare cu a subiectului, astfel încît, din 
lipsă de contrast, aceste două elemente se amestecă unul 
cu altul, dînd o fotografie plată. 

Dacă, dimpotrivă, fundalul este prea contrastant faţă 
de subiect, el reţine atenţia privitorului în dauna subiec- 
tului al cărui contur şi formă le estompează, întocmai ca 
la camuflajul practicat pe front, care produce un efect 
de cameleonism. 

Rolul fundalului este să scoată în evidenţă subiectul 
şi pentru aceasta trebuie să-i fie subordonat ca tonalitate 



3* 



35 



şi claritate, astfel încît să-1 scoată în evidenţă. Rezolvarea 
cea mai uşoară a acestei probleme este căutarea contrastu- 
lui; de tonuri; exemplu: alb-negru; culori deschise-culori 
închise, de iluminare: subiect luminat-fond întunecat sau 
invers, de culori: alegerea unui fond de culoare neutră: 
alb, gri-deschis, bej deschis etc., care se armonizează 
uşor, contrastînd cu culorile subiectului şi în fine, con- 
trastul de claritate: un fundal estompat, sau „flou" (ca 
de exemplu în fotografia „Criticul"), pe care se proiec- 
tează un subiect „scharf". 

In interior: un fundal neutru se poate obţine prin 
paravane, ecrane, pereţi vopsiţi uniform etc. 



în exterior: cerul senin oferă un fundal neutru adecvat 
pentru subiecte de orice fel. 

d. Claritatea planurilor. Cu cît un obiectiv are distanţa 
focală mai scurtă, cu atît el redă mai uşor, simultan clare, 
toate trei planurile imaginii. Ar fi o greşeală însă, să cău- 
tăm cu orice preţ să redăm clar toate cele trei planuri 
ale unui subiect ce se desfăşoară în adîncime, pentru că 
aceasta ar dăuna plasticii imaginii si nu ar corespunde 
nici felului în care le vede ochiul. într-adevăr, dacă ne 
concentrăm privirea pe un obiect apropiat, nu vom mai 
vedea clar în acelaşi timp obiectele situate în faţa sau în 
spatele acestuia. Claritatea maximă este necesară pentru 
planul în care se găseşte subiectul sau elementele lui 
principale; deci pe acesta să punem la punct, dozînd cu 
ajutorul diafragmei descreşterea treptată a clarităţii ce- 
lorlalte planuri. Acest lucru este cu atît mai uşor cu cît 
distanţa focală a obiectivului este mai mare. 

3. Perspectiva 

In fotografie ca şi în pictură, reprezentăm în planul 
cu două dimensiuni elemente (fiinţe, lucruri) din spaţiul 
cu trei dimensiuni.- Pentru ca reprezentarea să păstreze 
şi să redea aceeaşi impresie de relief pe care o avem pri- 
vind obiectele în realitate, trebuie ca mărimea relativă, 
ordinea spaţială şi tonalitatea elementelor reprezentate să 
respecte anumite reguli care sînt date de perspectivă 
(lat. perspicere=a vedea prin). Dacă ne referim la forma 

şi mărimea relativă a elementelor avem perspectiva li- 
niară, iar dacă ne referim la variaţia tonalităţii culori- 
lor, respectiv a valorilor de alb-negru, avem perspectiva 
aeriană. 

a. Perspectiva liniară. Privind în lungul unei şosele 
drepte, mărginită de pomi deoparte şi de alta, vom 
observa două lucruri (fig. 10): 

a — marginile şoselei, 
deşi paralele, fac impresia 
că se întîlnesc într-un punct 
foarte îndepărtat, numit 
punct de fugă; 

b — pomii, pe măsură 
ce sînt mai îndepărtaţi de 
ochi, par din ce în ce mai 
mici deşi, în realitate, sînt 
cam de aceeaşi mărime. Am- 
bele se datoresc efectului de Fig . 10> Efectul de p €rS pec- 
perspectivă liniară care ne tivă. 
sugerează ideea de depăr- 
tare, de adîncime prin reducerea treptată a mărimii 
obiectelor. Explicaţia este foarte simplă dacă privim în 
figură (fig. 11) cum se face înregistrarea pe retină respec- 
tiv pe emulsia fotosensibilă a imaginilor succesive ale 
pomilor şi marginilor şoselei. 

b. Deformările perspectivei liniare. Acestea se dato- 
resc modului de înregistrare diferit al aparatului fotogra- 
fic faţă de acel al ochiului. Iată în ce constau: privind 
o clădire înaltă de jos în sus, vedem pe rînd toate punc- 
tele sub perspectiva lor individuală; fotografiind, înre- 
gistrăm simultan această succesiune de perspective — 
perspectiva rezultantă (care este însumarea perspective- 
lor individuale) fiind cea deformată pe care o cunoaştem 
cu toţii: casa apare înclinată spre spate şi se îngustează 
spre acoperiş. Acest neajuns este însă uşor de corectat 
dacă, la mărit, înclinăm în sens contrar planşeta apara- 
tului cu hîrtia fotografică. Dispozitive speciale permit cu 
uşurinţă aceasta. 

Tot aşa, fotografiind de aproape o persoană aşezată 
cu tălpile picioarelor spre obiectiv, acestea vor apărea 
exagerat de mari în raport cu restul corpului; la fel 




37 



se va întîmpla dacă persoana întinde mîinile spre obiec- 
tiv .. . Deformarea dispare decă fotografiem de la o dis- 
tanţă mai mare şi mărim apoi negativul. 

Perspectiva normală, adică aceea pe care o vede ochiul, 
este dată de obiectivele cu distanţa focală normală (egală 



/ 

a 

Fig. 11. Efectele perspectivei liniare: 
a — în elevaţie; b — în plan. 

cu diagonala formatului). Folosirea obiectivelor cu dis- 
tanţe focale diferite de cea normală, modifică în con- 
secinţă pînă la deformare, perspectiva; precum urmează: 

— focala scurtă „turteşte" perspectiva liniilor concu- 
rente în punctul de fugă, adică la infinit şi scoate prea în 
relief prim-planul. Astfel, într-o imagine cu coloane, cele 
din margine vor ieşi prea late şi ovale; de aceea, pe cît 
posibil, trebuie evitată la fotografierea interioarelor arhi- 
tecturale. La aparatele cu geam mat se poate controla în 
prealabil această deformare dacă este sau nu supărătoare; 

— focala lungă „apropie" subiectul, dînd o imagine 
mai mare şi alungind perspectiva. 

Obiectivele moderne cu focală variabilă permit alege- 
rea prealabilă a focalei celei mai convenabile în raport cu 
efectul de perspectivă. 

Perspectiva se modifică după poziţia punctului de sta- 
ţie (PS) şi deci a aparatului pe verticală. El poate ocupa 
trei poziţii caracteristice: 

poziţia normală: corespunde cu nivelul ochilor 
unui om în picioare care priveşte drept înainte, aşa cum 
privim de obicei lumea înconjurătoare; planul orizontului, 
care trece totdeauna prin ochi, este paralel cu suprafaţa 
pămîntului; punctul de convergenţă al liniilor paralele 
(punct de fugă), orizontale în cazul de faţă, situat totdea- 
una la infinit, se va afla şi el în acest plan. 




o b c 

Fig. 12. Cele trei feluri de perspectivă (axial şi lateral): 

a — perspectiva normală; o — perspectiva de jos în sus (a broaştei); 
c — perspectiva de sus în jos (a păsării în zbor). 



Perspectiva rezultantă este şi ea normală: aceea sub 
care vedem obişnuit toate lucrurile; ea nu are nici un fel 
de deformări ale scării subiectului (fig. 12, a); 

poziţia inferioară: este aceea în care privim 
de jos în sus un obiect înalt (de exemplu un bloc- turn); 

liniile paralele, de data aceasta verticale, converg spre un 
punct (de fugă) situat la partea superioară a fotografiei, de 
obicei dincolo de latura de sus a cadrului. Perspectiva 
rezultantă, numită şi „perspectiva broaştei", în care tot 
ce ne înconjură pare de proporţii mult mai mari, copleşi- 
toare, cu atît mai mari cu cît punctul de staţie este mai 
jos sub linia privirii normale (fig. 12, b). Scara subiectului 
apare deformată, în sensul că baza, mai aproape de ochi, 
apare mai mare decît vîrful care e mai depărtat, astfel 
încît obiectul fotografiat apare înclinat pe spate. 

înclinînd planul filmului (negativ), astfel încît să de- 
vină paralel cu obiectul înalt fotografiat (lucru posibil 
la aparatele de atelier tip Linhof etc.) sau planşeta cu 
hîrtia de mărit, se poate corecta această deformare de 
perspectivă; 

poziţia superioară: este aceea în care privim 
de sus în jos un obiect înalt; punctul de convergenţă al 
liniilor paralele verticale va fi de data aceasta în par- 
tea de jos a cadrului, în flf&m lui, de obicei. 

Perspectiva rezultată, denumită şi „a păsării în zbor", 
ne dă impresia că dominăm obiectul fotografiat, cu atît 
mai mult cu cît sîntem mai sus. Acum, partea de sus, 
mai apropiată de ochi, va apărea mai mare decît cea de 
jos, mai depărtată (fig. 12, c). 

Redresarea imaginii astfel deformate se face în acelaşi 
mod ca mai înainte. 

Folosirea judicioasă a acestor feluri de perspectivă 
poate duce la efecte surprinzătoare de subliniere, de 
accentuare a unui gest, a unei situaţii. 

c. Perspectiva aeriană. Privind în zare de pe un vîrf 
de munte, vedem cum văile şi culmile par din ce în ce 
mai înceţoşate, cu cît sînt mai îndepărtate şi au o cu- 
loare mai albăstruie, pierzîndu-se în zare. Efectul de 
depărtare, de imensitate a spaţiului, se datoreşte per- 
spectivei aeriene, care redă acest efect prin diminuarea 
treptată a tonurilor şi a culorilor şi prin estomparea 
detaliilor. Obţinerea acestui efect necesită o perfectă 
cunoaştere a materialului negativ şi a folosirii filtrelor. 

4. Relieful (plastica) imaginii 



Impresia de relief rezultă din jocul de umbre şi lu- 
mini asupra volumelor proprii ale unui corp; lumina 
creează umbra şi ambele, relieful. Pentru ca acest lucru 
să se întîmple, trebuie ca obiectul asupra căruia cade 
lumina să aibă el însuşi elemente situate în diferite 
plane, cu alte cuvinte să se desfăşoare în spaţiu. Ne dăm 
mai bine seama de toate acestea observînd cele două 
extreme ale iluminării naturale: o zi cenuşie, fără soare, 
în care totul apare şters, lipsit de viaţă şi parcă lipit de 
fondul de care de-abia dacă se desprinde şi, dimpotrivă: 
o zi cu soare, în care lumina creează distanţele între 
plane, scoţînd în evidenţă detaliile. 

Maximum de relief îl avem atunci cînd umbrele pur- 
tate sînt cele mai lungi şi aceasta se întîmplă dimi- 
neaţa şi seara, la răsăritul şi la apusul soarelui, cînd 
lumina cade orizontal asupra subiectului. Trebuie re- 
ţinut că lumina de după-amiază dă o plastică mai accen- 
tuată, mai sculpturală, decît cea de dimineaţă care este 
mai estompată, mai picturală. . De aceea, prima va fi mai 
favorabilă figurilor brăzdate de riduri, cum sînt acelea 
ale persoanelor foarte în vîrstă, iar a doua, dimpotrivă, 
mai favorabilă figurilor , netede, candide, suave, cum sînt 
cele ale copiilor şi femeilor. Pentru monumentele istorice 
sau arhitecturale există, în funcţie de amplasarea lor şi 
orientarea faţă de soare, o anumită oră din zi, ce diferă 
după anotimp, în care lumina convine cel mai bine re- 
dării plastice a lor. Nu este timp pierdut dacă înainte de 
a se fotografia un astfel de subiect, i se studiază evoluţia 
luminii şi efectele plastice, de-a lungul unei zile. 

Cea mai nefavorabilă oră pentru portret de exemplu, 
este în jurul amiezei cînd lumina cade aproape vertical 
întunecînd orbitele şi lungind umbra nasului proiectată 
pe gură, deaceea trebuie evitată. Absenţa totală de re- 
lief ne-o oferă contra-lumina, cînd sursa luminoasă natu- 
rală (soarele) sau artificială, este situată dincolo de su- 
biect, care o maschează de fapt, Rezultă o imagine plană, 
întunecată şi fără detalii — o siluetă. Ea este în schimb 



41 



indicată pentru peisajele cu suprafeţe (oglinzi) întinse de 
apă (mare, lac) sau zăpadă, care o reflectă puternic pro- 
ducînd efecte frumoase. 

Lumina de zi cea mai favorabilă este aceea care vine 
din spatele operatorului, respectiv a aparatului fotogra- 
fic, prin stînga sau prin dreapta (este o regulă elemen- 
tară pe care o ştiu şi începătorii!). 

Lumina artificială urmează aceleaşi reguli în ce pri- 
veşte efectul plastic, cu deosebire că intensitatea lui de- 
pinde de natura şi intensitatea sursei luminoase şi de 
suprafeţele reflectătoare şi moderatoare (ecrane) ce in- 
tervin în calea ei. Tehnica modernă a iluminatului de 
atelier permite dirijarea şi dozarea ei, potrivit cu efectele 
ce vrem să obţinem. 

5. Punctul de staţie şi direcţia 
de fotografiere 

Un rol deosebit în plastica imaginii îl au poziţia 
punctului de staţie faţă de subiect şi direcţia din care 
fotografiem. Alegerea poziţiei celei mai indicate a lui, 
se face pe considerentul că imaginea trebuie să arate 
privitorului cît mai veridic şi mai expresiv subiectul, 
căruia privitorul trebuie să-i recunoască cu uşurinţă ca- 
racteristicile: caracterul persoanei fotografiate, armonia 
peisajului, particularităţile arhitecturale ale clădirilor etc. 

Punctul de staţie (PS) poate ocupa în plan poziţia 
centrală pe axul subiectului, sau poziţii laterale, făcînd 
diverse unghiuri cu axul imaginii; de asemenea, poziţia 
lui poate varia pe înălţime, pînă la vederea aeriană. Să 
vedem cum variază efectele plastice cu aceste poziţii [6]. 

a. Punctul de staţie axial. Acest punct duce la o ve- 
dere frontală a subiectului, în care nu apar feţele laterale 
ce-i delimitează volumul şi nici profunzimea. Rezultă o 
imagine statică, plană, foarte puţin sau de loc reliefată. 
Singură iluminarea adecvată (laterală de sus, de jos) a 
subiectului, unită eventual cu ridicarea sau coborârea 
punctului de staţie poate compensa întrucîtva acest ne- 
ajuns. 

Poziţia frontală este totuşi utilă şi chiar necesară la 
subiectele de arhitectură sau la cele cu elemente sime- 

trice. Ea nu dă imaginii un accent compoziţional domi- 
nant, care să atragă atenţia privitorului spre un element 
m<*i important, fiind lipsită de efectul spaţial de volum. 

b. Punctul de staţie lateral. Punctul de staţie lateral 
redă imaginii volumul, întrucît apar liniile de fugă şi 
deci perspectiva, restituindu-i caracterul spaţial. Prin 
aceasta imaginea capătă dinamism care se accentuează 
pe diagonalele cadrului, după cum am văzut mai înainte, 
în compoziţia diagonală, liniile puternic convergente 
orientează întreaga structură liniară a imaginii. 

Unghiul de viză laterală (faţă de axul subiectului) va- 
riază cu subiectul şi iluminarea lui, fiind de obicei optim 
în jur de 45°. 

c. Punctul de staţie pe verticală. Acest punct influen- 
ţează efectele plastice prin variaţiile de perspectivă de 
care am vorbit (pct. 3 b.). 

d. Distanţa punctului de staţie de subiect. Distanţa PS 
de subiect influenţează, de asemenea, plastica imaginii 
prin aceea că pune în evidenţă partea cea mai însemnată 
a subiectului, amplifieînd efectele reliefului lui. In ace- 
laşi timp, prin apropierea de subiect se elimină detaliile 
şi elementele de prisos care risipesc atenţia stricînd efec- 
tul plastic. 

Apropierea de subiect se poate face fără să schimbăm 
poziţia, dacă folosim un obiectiv cu focală lungă (tele- 
obiectiv), adică mai mare decît distanţa focală normală. 
Un astfel de obiectiv măreşte obiectul din primul-plan 
şi micşorează pe cele îndepărtate; în timp ce obiectivele 
cu focală mai scurtă decît focala normală (obiectivele cu 
unghi mare) produc efectul invers dînd o pronunţată 
impresie de adîncime. 



Capitolul 

IV 



Linii, suprafeţe, volume — efectele lor 

Din punct de vedere grafic, o imagine se compune 
din linii drepte, frînte, curbe sau ondulate, care închid 
şi delimitează suprafeţe şi volume. 

Dacă aceste elemente grafice sînt îmbinate armonios, 
echilibrat, ne vor da o senzaţie estetică: senzaţia de fru- 
mos, care ne face plăcere. 

Prin forma şi direcţia lor în cadrul imaginii, elemen- 
tele grafice contribuie la crearea efectului psihic al ima- 
ginii asupra privitorului. 

„O verticală nu acţionează asupra retinei 
noastre în acelaşi jel ca o orizontală. Acelaşi 
lucru se petrece cu diagonalele şi cu liniile 
curbe. Juxtapunerea lor, înlănţuirea lor, creează 
un climat determinat. Se vorbeşte, pe drept cu- 
vînt, despre un desen calm sau despre unul im- 
petuos, independent de ceea ce reprezintă şi 
acest lucru este important". 

precizează Roger Avermaete în lucrarea [3]. 

Să analizăm, în cele ce urmează, efectele psihice ale 
elementelor grafice ale imaginii. 

1. Liniile drepte 

Liniile drepte, cu cît sînt mai lungi, dau impresia de 
continuu, de monoton, de repaus, în general. în funcţie 
de orientarea lor în planul imaginii, ele mai sugerează: 

Verticala, caracteristică oamenilor înalţi, arborilor, 
lucrurilor svelte, trezeşte ideea de demnitate de solemn, 
de maiestos, orice deviere de la verticală fiind imediat 
sesizată. 

Ele lasă impresia de stabilitate şi uneori de severi- 
tate cu cît sînt mai lungi. 

Orizontala este legată de senzaţia de calm, de linişte, 
de nesfârşit, ca suprafaţa mării sau a stepei. 

Abuzul de linii drepte, orizontale sau verticale, (ex. 
paralele) oboseşte ochiul dacă nu intervin şi alte ele- 
mente care să întrerupă această monotonie. 

Liniile înclinate dau un accent dinamic imaginii, 
astfel: 

diagonala forte (stînga j os — dreapta sus) su- 
gerează ideia de efort, fiind în sensul urcuşului, în 
timp ce 

diagonala slabă (stînga sus — dreapta jos) su- 
gerează ideea de coborîre. Ca dinamism, cea de a doua 
este mai dinamică decît prima întrucît, datorită atracţiei 
gravitaţionale, coborîm mai repede decît urcăm. 

Din cauza înclinării mai mari, efectul diagonalelor 
este mai puternic în formatul înalt decît în cel pe lat. 
Semnificaţia se accentuează cu înclinarea lor, de aceea 
nu este indiferent cum încadrăm subiectul, pe înalt sau 
pe lat. Acest lucru depinde de predominanţa liniilor lui 
şi de accentuarea efectului lor pe care vrem să-1 dăm. 

2. Liniile curbe 

Liniile curbe sunt cele care dau imaginii graţie şi 
mlădiere. 

Liniile curbate în jos, adică cu concavitatea în sus 
fig. 13, a au un caracter vesel şi succesiunea lor dă im- 
presia de rapiditate. 

Liniile curbate în sus, adică cu concavitatea în jos 
(fig. 13, b) sugerează tristeţea, resemnarea, amintind de 
sălciile plîngătoare la malul apelor. 

Liniile curbate la stînga, la dreapta sau în spirală 
(fig. 13, c) dau impresia de instabil, de agitat, cu tendinţa 
de revenire la orizontală, la repaus, ca o minge ce se 
rostogoleşte, pentru a se opri în cele din urmă. 

O semnificaţie mai directă a acestor curbe o avem pe 
figura umană cînd exprimă veselia, tristeţea sau mimica 
unei povestiri glumeţe. 

Fig. 13. Linii curbe: 

a — curbate în jos (convexe) ; b — curba- 
te în sus (concave) ; c — curbate lateral. 




Fig. 14. Valurile: succesiune ritmică de linii 

curbe. 



Repetarea cu oarecare regularitate a unei aceeaşi 
curbe, creează ideea de ritm ce se propagă, cum sînt de 
exemplu crestele înspumate ale valurilor care se sparg 
la mal (fig. 14). Probabil că de la ele s-au inspirat grecii 




Fig. 15. Ritmul chenarului mozaicului de la Constanţa, 

inspirat de crestele valurilor. 



antici, care erau mari navigatori, cînd au creeat cunoscutul 
chenar (fig. 15) ce mărgineşte mozaicul din vechiul Tomis 
şi care nu este decît o stilizare a crestelor valurilor. 

3. Liniile frînte 

Liniile frînte, verticale şi orizontale cum sînt fulgerul, 
crestele munţilor dau impresia de energie, de asprime, 
cînd frângerile sînt mai rare şi de nervozitate, cînd frîn- 
gerile sînt dese. Cu cît unghiurile frîngerilor sînt mai as- 
cuţite, cu atît aceste efecte sînt mai pronunţate şi carac- 
terul lor mai dinamic (fig. 16, a, b). 

Şi aici apare efectul de ritm, dacă frîngerile se succed 
oarecum regulat. 

Liniile care se încrucişează în toate direcţiile conduc 
ochiul în afara imaginii şi derutează privirea, dacă ima- 
ginea nu conţine elemente opuse care să le echilibreze 
(fig. 16, c). 

Linii întrerupte. O imagine nu trebuie să apară in- 
completă, sau să-i lipsească o parte importantă din con- 
ţinut. De aceea se vor evita curbele care se termină în 
afara cadrului, ca de exemplu grinda unui pod întreruptă 




Fig. 16. Linii frînte verticale şi ori- 
zontale. 



de linia cadrului (fig. 17). O astfel de imagine este ne- 
echilibrată din punct de vedere static. 

4. Suprafeţele 

Indiferent de forma lor, liniile delimitează în cadru 
suprafeţe de diferite forme, mărimi şi tonuri de alb- 
negru sau culori. Ca şi liniile, ele contribuie la tonali- 
tatea psihologică a imaginii prin senzaţia pe care o pro- 
duc, astfel: 

Suprafeţele mari, neîntrerupte sînt statice şi mono- 
tone, ca de exemplu masele de verdeaţă lipsite de detalii, 
suprafeţele mari umbrite, cerul fără nori dominînd ima- 
ginea etc. 

Suprafeţele mici, cu tonuri sau culori variate, mai 
ales, însufleţesc foarte mult imaginea, sugerînd varieta- 
tea, mişcarea, neastîmpărul, ca de exemplu o alee cu pete 
de lumină strecurată prin frunziş (fig. 18), sau un cîmp 
smălţat cu flori de culori diferite, ori frunzele de diferite 
tonuri de galben şi ruginiu, ce acoperă toamna aleile 
parcurilor. 

Suprafeţele luminate fac un efect calm, optimist, prie- 
tenos, sugerînd buna dispoziţie, ca de exemplu reflexele 
de lumină pe suprafaţa uşor încreţită de vînt a unui lac; 




Fig. 17. Linii întrerupte (imagine incompletă). 



Suprafeţele întunecate, dimpotrivă, posomorăsc ima- 
ginea, dîndu-i un caracter grav, neliniştit, cum este de 
exemplu un cer cu nori ameninţători de furtună, un zid 
înalt, întunecat etc. 

Suprafeţele tringhiulare creează senzaţii asemănătoare 
cu cele date de liniile frînte (fig. 19) astfel, triunghiurile 
alungite, cu vîrful ascuţit sînt legate de forma verticală, 
triunghiurile lăţite, scunde, cu unghiu la vîrf de peste 90°, 
sînt legate de forma orizontală, iar triunghiul isoscel, 
aşezat pe bază va da impresia de stabil, de static, în timp 
ce, aşezat cu vîrful în jos, va da dimpotrivă, impresia de 
nestabil, gata să se răstoarne în orice moment, luînd po- 
ziţia de echilibru pe o latură. Nu trebuie uitat că triun- 
ghiul este ferma cea mai comună care intervine în con- 
strucţia imaginii, de exemplu capul şi umerii într-un 
portret. Triunghiul dă impresia de stabilitate, cînd este 
aşezat pe o latură. 



4 — Estetica imaginii fotografice 

Fig. 18. Lumini şi umbre în pădure 
(foto: N. Tomescu). 




Fig. 19. Peisajul muntos 
este compus din suprafeţe 
triunghiulare. 



5. Volumele 



După cum liniile delimitează suprafeţe, suprafeţele 
delimitează volume, pe care jocul de umbre şi lumini le 
scoate mai bine în relief, dînd plastică imaginii. Distribuţia 
lor justă şi echilibrată pe suprafaţa imaginii, este de o im- 
portanţă deosebită, mai ales în fotografiile de arhitectură 
şi sculptură. La acestea din urmă, ele condiţionează re- 
darea fidelă a expresiei (capete, busturi). Volumele joacă, 
de asemenea, un rol important în alegerea fondului pen- 
tru un subiect de dimensiuni mai reduse, mai fragil, ca 
de exemplu, omul în peisajul de munte, o floare etc. ce 
pot apărea ca „strivite* 1 de nişte mase uriaşe pe care se 
proiectează. De asemenea, o stradă îngustă, mărginită 
de clădiri înalte, avînd în fund un triunghi de cer, sau 
fleşa unei catedrale gotice „striveşte* 4 privirea înăbuşită 
de atîta masă solidă. Un efect similar întîlnim în cheile 
munţilor, în porţiunile lipsite de detalii cum sînt petele 
de lumină sau de vegetaţie. 



Capitolul 



V 



Culoarea 



„Nimic nu atrage mai mult într-un tablou 
decît culoarea adevărată; ea îi vorbeşte şi ig- 
norantului şi savantului" [1]. 

„Culoarea este aceea care te atrage; acţiu- 
nea — aceea care te leagă" [1]. 

Trebuie să recunoaştem că Diderot avea dreptate! La 
fel şi Goethe, pe care l-au pasionat toată viaţa culorile, 
încercînd să le dea şi o explicaţie ştiinţifică (Farben- 
lehre = Ştiinţa culorilor) a spus: 

„Tot ce este viu, aspiră spre culoare ft . 

„Culoarea este viaţa, căci o lume fără culori este o 
lume moartă. Culorile sînt copiii luminii, care este mama 
culorilor" [15], spune Johannes Itten, autoritate de prim 
ordin în materie de culoare, în domeniul picturii [15]. 

într-adevăr, între viaţă şi culoare există o strînsă le- 
gătură: cei doi tainici purtători ai vieţii — clorofila 
(plante) şi hemoglobina (animale) — sînt intens colorate: 
primul în verde şi cel de-al doilea în roşu [11]. 

Noţiunea de culoare se referă simultan la două feno- 
mene: senzaţia subiectivă de culoare şi proprietatea unui 
corp de a fi colorat. Deşi profund deosebite prin mecanis- 
mul lor intim, aceste două fenomene au o caracteristică 
comună: depind de lumină, căci în întuneric dispar, atît 
senzaţia cromatică, cît şi culoarea corpurilor [11]. 

O dată cu apariţia fotografiei color, s-a rezolvat şi a 
treia problemă fundamentală a fotografiei: redarea culorii. 
Astăzi, preponderenţa fotografiei color este atît de mare, 

încît înlocuieşte în proporţie însemnată clasica imagine 
alb-negru, căreia i se mai rezervă totuşi domenii „în ex- 
clusivitate", în fotografia artistică. 

In majoritatea cazurilor, regulile de estetică a imaginii, 
enunţate pentru fotografia alb-negru, rămîn valabile şi 
pentru fotografia color, cu deosebirile specifice, inerente 
de altfel, pe care le semnalăm în capitolul de faţă. 

1. Spectrul luminii solare 

Un fascicul de lumină solară (albă) trecînd printr-o 
prismă de sticlă transparentă, se descompune într-un fasci- 
cul conic, denumit spectru, colorat în culorile curcubeului 
(fig. 20): 

violet — indigo — albastru — verde — galben — por- 
tocaliu — roşu. 

Culorile spectrale diferă între ele prin lungimea lor 
de undă, cea mai mică fiind a radiaţiilor violete, iar cea 
mai mare a radiaţiilor roşii; trecerea de la o culoare la 
alta nu este netă, ci se face printr-o serie de nuanţe in- 
termediare, din care ochiul percepe un număr destul de 
mare (130—160). 

Lumina colorată, care constă dintr-o oscilaţie de o sin- 
gură lungime de undă, se numeşte radiaţie monocromă; ea 
este omogenă şi nu mai poate fi descompusă în culori 
componente. 

Iată care sînt lungimile de undă ale culorilor spectrului 
luminii solare [10]: 



Culoarea 


Lungimea de undă, mpt*) 


Numărul de vibraţii pe 
secundă, bilioane/s 


Roşu 


800-650 


400-470 


Portocaliu 


640-590 


470-520 


Galben 


580-550 


520-590 


Verde 


530-490 


590-650 


Albastru 


480-460 


650-700 


Indigou 


450-440 


700-760 


Violet 


530-390 


760-800 



* un milimicron=a milioana parte dintr-un milimetru. 

Este interesant de observat că raportul vibraţiilor lu- 
minoase extreme este: 



roşu 



violet 



la fel ca al octavei în muzică. 

Combinarea din nou a radiaţiilor spectrale, monocrome 
dă lumina albă iniţială. Aceasta se face cu ajutorul unor 
lentile convergente, prin care se trece spectrul obţinut 
mai sus. 

Din cele şapte culori, albastrul, galbenul şi roşul (culo- 
rile tricolorului românesc!) se numesc culori primare sau 
fundamentale (fig. 21), deoarece nu pot fi obţinute prin 
amestec, ci sînt date ca atare de spectru. Celelalte patru 
culori: violet, indigo, verde şi portocaliu, se numesc culori 
binare pentru că se pot obţine din amestecul culorilor 
primare. 

Lumina albă se mai 
poate obţine şi prin su- 
prapunerea numai a două 
culori spectrale, din care 
cauză perechile de culori 
capabile să recompună lu- 
mina albă au fost numite 
culori complimentare. Iată 
care sînt aceste perechi 
[16]: 

roşu cu verde-albastru, 
portocaliu cu albastru- 
verzui, 

galben cu albastru, 
verde cu roşu-purpuriu, 
albastru cu galben, 
violet cu galben-verzui. 
Fiecare culoare spectrală este complimentară ameste- 
cului celorlalte. 

Acest mod de a obţine lumina albă prin însumarea ra- 
diaţiilor monocrome ce o compun, constituie sinteza adi- 
tivă (adică prin adunare) a luminii, 




Fig. 21. Culorile primare: 
roşu — galben — albastru. 

g. 20. Descompunerea luminii albe cu ajutorul unei 

prisme (Newton). 



a 





d 





f 



Fig. 22. Culoarea corpurilor: 

a — absorbţie nulă — corp transparent, incolor; b 
omogenă — corp opac, alb; c — absorbţie selectivă 
verde; d — reflexie selectivă — corp opac, roşu; e 
corp opac, negru : / — reflexie parţială şi omogenă - 



- reflexie totală şi 

- corp transparent, 
absorbţie totală — 
corp opac, cenuşiu. 



Qulorile corpurilor solide au un suport material: pig- 
meriţii; ele sînt de obicei culori prin substracţie ca şi ale 
filtrelor de sticlă. Un corp apare roşu, de exemplu, pentru 
că absoarbe toate culorile afară de cea roşie pe care o 
reflectă. 

Un filtru colorat absoarbe toate culorile afară de cea 
proprie, pe care o lasă să treacă. El este deci transparent 
pentru culoarea proprie şi opac pentru toate celelalte, pe 
care le-a absorbit. 

Toate culorile pictorului sînt culori pigmentare, prin 
absorbţie şi amestecarea lor se supune legilor substracţiei. 
Dacă amestecăm culori complimentare sau compoziţii de 
culori care conţin în anumită proporţie culorile funda- 
mentale (galben, roşu şi albastru), obţinem culoarea gri- 
închis (practic, negru) ca amestec substractiv (sinteza 
substractivă). Culorile prismatice, nemateriale (radiaţii lu- 
minoase), amestecate, dau culoarea albă drept amestec 
aditiv (sinteza aditivă). 

Culoarea, ca fenomen de absorbţie, respectă următoa- 
rele principii fundamentale formulate de Newton [11]: 

a) un corp transparent apare colorat în culoarea com- 
plimentară celei pe care o absoarbe şi pentru care este 
deci opac; dacă absorbţia nu are loc, corpul este incolor; 

b) un corp opac apare colorat în culoarea pe care o 
reflectă şi care este complimentară celei absorbite; 

c) un corp care reflectă integral toate radiaţiile, apare 
opac, de culoare albă; 

d) un corp care absoarbe integral toate radiaţiile, apare 
opac, de culoarea neagră. 

In cazurile c) şi d), fiind vorba de o reflexie omogenă 
totală (alb), parţială (cenuşiu), sau nulă (negru), culorile 
respective au fost denumite culori acromatice (necolorate), 
spre deosebire de celelalte culori denumite cromatice (co- 
lorate). 

Intre cele două extreme: negru şi alb există o gamă 
întreagă de tonuri cenuşii, rezultate din reflexia parţială 
şi omogenă a tuturor radiaţiilor. 

In planşa din fig. 22 luată din lucrarea [11], sînt sche- 
matizate toate aceste cazuri. 

2. Fiziologia perceperii culorilor 

a. Structura retinei. Radiaţiile luminoase sînt inco- 
lore; culoarea ia naştere abia în ochiul şi creierul nostru. 
Să vedem care este mecanismul (ipotetic) prin care are 
loc acest fenomen. 

Fundul globului ocular este acoperit cu un strat sensi- 
bil la lumină — retina, asemănător stratului sensibil al 
filmului fotografic. Retina este un ţesut complex, format 
din ramificaţiile fibrelor nervului optic. Imaginea unui 
obiect se formează pe retină care, prin nervul optic, o 
transmite la creier. Lumina acţionează asupra elementelor 
senzoriale dispuse în ultimul strat al retinei, numite „bas- 
tonaşe" şi „conuri", după forma lor; ele lucrează asemenea 



Corneea 




Fig. 23. Sistemul optic al ochiului. 

unor celule fotoelectrice. Bastonaşele percep intensitatea 
luminii, în timp ce la vederea culorilor participă conurile. 
In retina ochiului omenesc sînt circa 7 milioane de conuri 




56 



şi circa 130 milioane bastonaşe. Conurile sînt mai con- 
centrate în zona centrală a retinei, în aşa-numita pată gal- 
benă („fovea centralis") — o depresiune de circa 0,4 mm 
— ce conţine ea singură circa 14 000 conuri (fig. 23). 

Perceperea distinctă a obiectelor se face pe pata gal- 
benă; zona periferică a retinei nu distinge detaliile. 

Bastonaşele se găsesc dispuse în zona periferică a re- 
tinei; ele fiind sensibile la lumină, fac posibilă vederea 
atît ziua oît şi în amurg; în schimb, ele fiind extrem de 
puţin sensibile la culori, în amurg, cînd lumina este re- 
dusă, toate obiectele vor părea cenuşii. După un timp, în 
care are loc acomodarea conurilor la lumina redusă a 
amurgului, percepem şi culorile. Conurile fiind mai puţin 
sensibile la lumină, vederea în culori apare numai la ilu- 
minări puternice. 

Capetele bastonaşelor sînt colorate cu un pigment roz 
care se descompune sub acţiunea luminii. El este de tipul 
vitaminei A şi se numeşte purpura vizuală sau rodopsina. 
Cercetări recente (Studnitz şi Granit) au stabilit că şi 
conurile conţin o substanţă chimică incoloră, analogă pur- 
purei retiniene. Perceperea diferenţiată a culorilor se da- 
toreşte existenţei a trei categorii de conuri corespunză- 
toare celor trei culori fundamentale: roşu — galben — 
albastru, fiecare conţinînd substanţa specifică culorii res- 
pective. 

b. Efectul Purkinje. Leonardo da Vinci a observat că 
„verdele şi albastrul îşi intensifică culoarea în semi-umbră, 
iar roşul şi galbenul cîştigă în culoare în regiunile ilumi- 
nate, şi acelaşi lucru se întâmplă cu culoarea albă" [7]. 

Remarcaţi ziua contrastul dintre roşul aprins al muşca- 
tei de la bordura gazonului şi fondul de frunze verzi, în- 
tunecate [7]! 

In amurg şi seara tirziu, acest contrast este complet 
inversat: florile apar mult mai întunecate decît frunzele. 
La fel, albastrul şi roşul la lumina zilei par să aibă 
aceeaşi strălucire; în amurg, albastrul devine mai strălu- 
citor, dind impresia că luminează. 

Toate acestea se datoresc efectului Purkinje, potrivit 
căruia [7]: 

— la iluminare normală, ochii văd prin intermediul 
conurilor, iar 

— la lumină foarte slabă — prin al bastonaşelor; pri- 
mele sînt mai sensibile la culoarea galbenă; cele de-al 
doilea, la culoarea albastră-verde. 

Bastonaşele dau impresia de lumină şi nu de culoare. 

La vederea de zi, sensibilitatea maximă a ochiului este 
pentru radiaţia de 556 m|u. 

In amurg, sensibilitatea ochiului scade la 510 mji. 

Fenomenul deplasării, în amurg a sensibilităţii spec- 
trale a ochiului către undele scurte, constituie efectul 
Purkinje. 

c. Deficienţele cromatice ale ochiului. Nu toată lumea 
percepe la fel de bine culorile. Se cunosc următoarele 
anomalii, înnăscute sau dobândite: 

daltonismul: imposibilitatea de a percepe culoarea roşie; 
este răspîndit în proporţie de 7,7°/o la bărbaţi şi numai 
4o/o la femei; 

vedere slabă la roşu: se percepe roşul ca o tentă de 
culoare ambiguă roşu-negru, iar verdele şi albastrul se 
văd mai luminoase decît le percep cei cu vederea normală; 

deuteranopia: imposibilitatea de a percepe culoarea 
verde; 

vederea slabă la verde: verdele se percepe drept gal- 
ben sau galben-verzui, culori pe care le confundă uşor 
între ele; cafeniul îl percepe drept gri; 

trifanopia: este cecitatea (orbirea) pentru regiunea al- 
bastră a spectrului, pe care nu o percepe; 

dicromaţia: distorsiuni parţiale de percepere, la mij- 
locul spectrului (în zona cu lungimea de undă de 500 rajut); 
verdele este perceput ca o nuanţă de gri neutru; 

ochii slabi: la culori percep numai culorile vii; 
cecitatea la culori: culorile sînt percepute numai cu 
nuanţe de gri. 

d. Sensibilitatea cromatică a ochiului. Prima proprieta- 
te esenţială a vederii culorii este: 

sensibilitatea selectivă a ochiului în domeniul spectru- 
lui vizibil (400—700 mjui). Curba de vizibilitate a ochiului 
prezintă un maxim accentuat în centrul spectrului, în 

regiunea galben şi coboară rapid la extremitate, spre al- 
bastru si roşu; 

deosebirea culorilor. Ochiul este capabil să distingă 
circa 130 de culori din ansamblul radiaţiilor monocroma- 
tice ale spectrului luminii albe. 

e. Contrastul culorilor. Diferenţierea culorilor de către 
ochi este influenţată de fenomene secundare de contrast 
care tind să modifice senzaţiile relative după următoarea 
lege fundamentală: 

Cînd între efectele a două culori se pot stabili deosebiri 
(sau intervale) distincte, ele sînt în contrast. Cînd aceste 
deosebiri sînt maxime, atunci avem contraste egal opuse, 
sau polare, cum sînt de exemplu, cele comune: mare-mic, 
negru-alb, rece-cald etc. Organele noastre de simţ le 
percep prin comparaţie: o linie ni se pare lungă numai în 
raport cu o alta scurtă trasă lîngă ea, şi ne va apare 
scurtă, lîngă una mai lungă decît ea. Tot aşa, poate fi 
sporit sau scăzut efectul culorilor, prin contrastul lor. 
Există şapte feluri de contraste, din punct de vedere 
optic, expresiv şi constructiv şi anume [10]: 

— contrastul culorii în sine; 

— contrastul închis-deschis; 

— contrastul rece-cald; 

— contrastul complimentar; 

— contrastul simultan; 

— contrastul calitativ; 

— contrastul cantitativ. 

Să vedem, pe scurt, în ce constau [10]. 

Contrastul „culorii în sine (( . După cum alb-negru re- 
prezintă cel mai puternic contrast „închis-deschis", tot 
aşa, galben-roşu-albastru reprezintă expresia cea mai pu- 
ternică a contrastului culorii în sine. Pentru reprezentarea 
lui sînt necesare cel puţin trei culori distincte, succesive. 
Efectul este întotdeauna frapant, puternic. Contrastul 
scade cu cît cele trei culori folosite sînt mai depărtate de 
culorile fundamentale. Astfel, culorile portocaliu-verde- 
violet, au un caracter mai slab decît galben-roşu-albastru. 
Dacă cele trei culori sînt despărţite prin linii negre sau 
albe, ele ies mai puternic în evidenţă, fiecare culoare ac- 
ţionînd individual. 

In culorile pigmentare: 

— albul slăbeşte strălucirea culorilor, închizîndu-le; 

— negrul întăreşte strălucirea culorilor desehizîndu-le. 
Contrastul culorii în sine este mult folosit în arta 

populară: cusături, costume, ceramică etc. 

Contrastul „inchis-deschis" . Lumină-întuneric, sau în- 
chis-deschis, sînt contraste polare, de o importanţă fun- 
damentală pentru viaţa umană. Albul şi negrul sînt re- 
prezentarea cea mai puternică a acestui contrast. Intre 
aceste două culori extreme se întinde domeniul infinit 
al tonurilor cenuşii şi al culorilor. 

Cel mai curat alb, este acela al sulfatului de bariu; 

Cel mai curat negru, este acela al catifelei negre. 

Scrierea ideogramelor chineze şi pictura japoneză cu 
tuş, sînt exemple de contrast alb-negru, care este un con- 
trast de proporţii. 

Contrastul „cald-rece". In două camere zugrăvite, una 
în albastru-verzui şi cealaltă în roşu-portocaliu, sensibili- 
tatea la cald şi la frig diferă cu 3 — 4 °C . As tf el : 

— în camera albastru- verzuie, o temperatură de 15°C 
a fost simţită drept răcoroasă; în timp ce 

— în camera roşu-portocalie, aceeaşi senzaţie a fost 
resimţită la 11 — 12°C. Aceasta înseamnă că prima culoare, 
albastru-verzui, frînează impulsul circulaţiei sanguine, în 
timp ce roşul-portocaliu o activează. 

— într-un grajd zugrăvit cu albastru-verzui, caii de 
curse se linişteau foarte repede după alergare şi nu se 
strîngeau muşte, în timp ce, 

— în grajdul zugrăvit în roşu-portocaliu, aceiaşi cai 
erau agitaţi încă mult timp după terminarea cursei şi se 
adunau multe muşte. 

Culorile: galben-portoealiu, portocaliu, roşu-portocaliu, 
roşu, roşu- violet, sînt denumite culori calde. 

^Culorile: galben- verzui, verde, albastru-verzui, albas- 
tru, albastru- violet şi violet, sînt denumite culori reci. 

Contrastul cald-rece mai poate fi exprimat şi prin anti- 
tezele: umbri t-însorit, transparent-opac, liniştitor-iritant, 
subţire-dens, aerian-pămîntean etc. 

Contrastul „complimentar" . Se numesc complimentare 
două culori pigmentare care, amestecate, dau o culoare 

neutră negru-oenuşiu, respectiv două lumini colorate care, 
amestecate (fizic), dau lumina albă. 

Două culori complimentare formează o pereche ciudată 
pentru că: 

— sînt opuse una alteia, 

— se atrag reciproc, 

— alăturate, ating cea mai mare strălucire, 

— amestecate, se nimicesc într-un cenuşiu. 

Ele sînt la fel de antagonice ca şi focul şi apa. Ca şi 
cele trei culori fundamentale, perechile de culori pigmen- 
tare fundamentale, amestecate dau cenuşiu. 

Izolînd din spectru o culoare, toate celelalte rămase, 
la un loc, dau culoarea complimentară celei izolate. 

Fiziologic, se ştie că văzînd o culoare, ochiul cere cu- 
loarea complimentară pentru a se echilibra. Fiecare pe- 
reche complimentară are particularităţile ei, astfel: 
galben .. .violet: contrast puternic „deschis-închis"; 
roşu-portocaliu . . . albastru-verzui: maximum de contrast 
„rece-eald" ; roşu . . . verde: egal de deschise şi de intensi- 
tate luminoasă egală. 

Contrastul „simultan". Numim astfel faptul că ochiul, 
văzînd o anumită culoare, cere simultan culoarea compli- 
mentară pe care şi-o produce singur (ca senzaţie) cînd 
nu este prezentă. Aceasta este o dovadă că legea funda- 
mentală a armoniei culorilor include legea culorilor com- 
plimentare. 

Contrastul „calitativ". Prin contrast „calitativ" înţele- 
gem puritatea sau saturaţia culorilor, adică opoziţia dintre 
culorile saturate, luminoase şi cele tulburi, întunecoase. 
Culorile spectrale au cea mai mare saturaţie (strălucire). 
Şi printre culorile pigmentare avem culori saturate. 

Contrastul „cantitativ". Acest tip de contrast se referă 
la mărimea relativă a două sau mai multe suprafeţe colo- 
rate, reducîndu-se deci la contrastul „mic-mare" sau 
„mult-puţin". Efectul unei culori depinde de doi factori: 
strălucirea culorilor şi mărimea suprafeţelor colorate. 

Goethe, a stabilit următoarea scară de strălucire a 
culorilor: 

galben portocaliu roşu violet albastru verde 
9 8 6 3 4 6 

Valorile perechilor de culori complimentare: 

galben _9_ 3 
violet ~~ 3 ~~ 1 

portocaliu _ _8_ 2_ 
albastru 4 1 

roşu _6 1_ 

verde 6 1 

galbenul, care este de trei ori mai tare decît complimen- 
tarul lui violetul, va trebui să ocupe o suprafaţă de trei 
ori mai mică decît acesta pentru a se echilibra şi produce 
efecte statice, liniştitoare. 

O compoziţie în culori trebuie să ţină seamă de rapor- 
turile dintre suprafeţele colorate. 

In fotografia color de atelier avem posibilitatea să in- 
tervenim în corectarea raporturilor de culori, ca nuanţe, 
valori şi suprafeţe, în sensul regulilor de mai sus. In plin 
aer, intervenţia este posibilă mai degrabă asupra culorilor 
subiectului (îmbrăcăminte, de exemplu), decît ale fondu- 
lui natural oferit de peisaj. 

3. Proprietăţile culorilor 

Orice culoare poate fi caracterizată prin următoarele 
proprietăţi: nuanţa, strălucirea, saturaţia, temperatura cu- 
lorii. 

Iată cum sînt definite: 

a. Nuanţa (sau tonul). Este proprietatea care diferen- 
ţiază o culoare de alta şi se exprima cantitativ prin lun- 
gimea de undă a radiaţiilor luminoase respective. Nuanţa 
este calitatea specifică senzaţiei vizuale produse de o 
radiaţie. 

Pe întinderea gamei spectrale vizibile, variaţii mici 
ale lungimii de undă provoacă variaţii sensibile ale sen- 
zaţiei de culoare, în timp ce extremele spectrului: violet 
(390—430 mim) şi roşu (620—700 mi|ui) sînt percepute ca 
o tentă uniformă, din care cauză sînt denumite şi regiuni 
unitonale ale spectrului. 

b. Strălucirea. Strălucirea unei culori este proporţio- 
nală cu gradul ei de luminozitate. Ea este determinată de 
energia luminoasă radiată de sursă sau reflectată de su- 
prafaţa (colorată) corpului iluminat, cît şi de sensibilitatea 
ochiului la diversele lungimi de undă spectrale. Astfel, o 
suprafaţă galbenă, de exemplu, străluceşte mai mult decît 
una roşie. In limbajul curent numim aceasta cu atributele 
,, închis" sau ,, deschis", exemplu: galben-deschis, roşu- 
închis etc. 

Tonalitatea (valoarea unei culori) caracterizează gradul 
de strălucire sau de întunecime al ei. Putem varia tonali- 
tatea cromatică a unei culori amestecînd-o cu alb, cu 
negru, sau cu gri sau cu o altă culoare de tonalitate di- 
ferită. 

Saturaţia. Saturaţia sau puritatea culorii este definită 
prin raportul cantitativ de culoare spectrală şi de culoare 
albă. 

Cînd o culoare simplă sau complexă (compusă din mai 
multe culori) nu este amestecată cu lumină albă, se spune 
că este pură sau saturată. 

Culorile spectrale sînt saturate (puritate = 1) ca de 
exemplu, roşu şi indigo; cele pigmentare ale obiectelor 
sînt diluate cu alb. 

Culorile spectrale roşu şi indigo ne apar ca fiind sa- 
turate, iar galbenul ne apare ca mai puţin saturat, ca şi 
cum i s-ar fi adăugat lumină albă (deşi toate culorile spec- 
trale au puritate=l). Impresia aceasta se păstrează chiar 
dacă adăugăm lumină albă tuturor celor trei culori din 
amestec. In cazul în care puritatea tinde către valori din 
ce în ce mai mici, adică amestecul conţine din ce în ce 
mai multă lumină albă, culoarea galbenă dispare din 
amestec. 

Cînd puritatea va tinde către zero, vor dispărea şi 
celelalte două culori: mai întîi indigo şi apoi roşu. 

Temperatura culorii. încălzind treptat o sîrmă (exem- 
plu rezistenţa unui reşou electric), ea va radia lumină în 
funcţie de temperatura pe care o va căpăta: pe măsură ce 
temperatura creşte şi culoarea sîrmei se schimbă de la 
roşu-închis la roşu-deschis, apoi portocaliu, galben şi în 
fine, alb. 

Relaţia directă dintre temperatură şi culoarea luminii ■ 
radiate, se exprimă prin temperatura culorii; ea defineşte 
culoarea luminii. 

Temperatura culorii se măsoară în grade Kelvin, a 
cărei scară începe cu temperatura denumită ,,zero abso- 
lut" ( — 273°), temperatura la care încetează orice agita- 
ţie moleculară; ea este dată de relaţia: 

Temperatura culorii (°C) = Temperatura sursei lumi- 
noase T s — Temperatura zero absolut ( — 273°) adică: 

r c =r s +273°c. 

Suprafaţa soarelui avînd o temperatură de 5 700 °K, 
lumina zilei va corespunde acestei temperaturi de cu- 
loare. 



Astfel: 

iarna, lumina de zi are 5 500 C K 
vara, lumina de zi are 5 800°K. 



< 



La răsăritul şi apusul soarelui, lumina zilei este mai 
bogată în raze galbene şi roşii şi are circa 4 900 — 5 400°K. 

în zilele cu ceaţă, temperatura luminii este de 7 700 — 
8 500 °K. 

Lumina reflectată de cerul albastru, senin are 12 000 — 
27 000°K. 

Deşi corespunde temperaturii suprafeţei soarelui 
totuşi, prin difracţia produsă de particulele din atmosferă 
şi prin filtrare, componenta albastră a luminii solare co- 
respunde unei radiaţii cu energie de temperatură foarte 
mare. 

Filmul în culori nu poate cuprinde toată gama varia- 
ţiilor de temperatură a culorii luminii de zi, pentru că nu 
are o latitudine de culoare, analogă latitudinii de expu- 
nere a filmului alb-negru. De aceea, cu un determinator 
de temperatură a culorii, se fac măsurători pe diverse 
direcţii ale cerului, alegîndu-se valoarea cea mai favo- 
rabilă pentru fotografiat, corespunzătoare locului unde ne 
aflăm. 

La amiază, diferenţele de temperatură a culorii fiind 
mari faţă de normal, nu se poate fotografia corect pe film 

color (acest inconvenient se adaugă la acela al umbrelor 
purtate pe figura umană, semnalate la fotografia alb- 
negru). 

Lumina lămpilor cu incandescenţă are o temperatură 
a culorii mai mică (2 700 — 3 000°K) şi deci, mai bogată în 
radiaţii galbene şi roşii. Menţionăm că punctul de topire 
al wolframului, metalul din care se face filamentul becu- 
rilor cu incandescenţă si care este cel mai greu fuzibil, 
este de 3 380°C. 

4. „Expresia" culorilor 

Culorile, în afară de senzaţia vizuală, obiectivă mai 
produc asupra noastră şi senzaţii subiective, de ordin 
afectiv. Iată de pildă, ce spune Goethe despre acestea [7]: 

„Galbenul bucură ochiul şi face să-ţi crească inima, 
îţi înviorează spiritul şi-i simţi de îndată căldura" . 
„Culoarea albastră prezintă totul într-o lumină mo- 
horîtă, iar roşul dă peisajului un aspect înfricoşător" . 

După senzaţia pe care o produc, pictorii împart culo- 
rile în: 

culori calde: galben, portocaliu, roşu care sînt asemă- 
nătoare cu acelea ale surselor calorice, dau senzaţia de 
lumină şi căldură şi se mai numesc şi culori „reliefate", şi 

culori reci: albastru, verde, violet, care sînt asemănă- 
toare cu acelea ale apelor mării, dau senzaţia de frig şi 
obscuritate, şi se mai numesc şi „culori atenuate". 

Deşi albastrul profund al mării şi al munţilor îndepăr- 
taţi ne încîntă, o cameră zugrăvită în acelaşi albastru, pare 
lipsită de viaţă, neprimitoare, ne înspăimîntă, de-abia 
putem respira în ea. Dimpotrivă, cerul albastru, senin, 
însorit are efect activ, însufleţitor, prin contrast cu lumina 
de lună care acţionează pasiv şi trezeşte dorinţe nedefi- 
nite [10]. 

Chipul roşu al unui om, înseamnă febră sau mînie, iar 
dacă este gălbejit, denotă boală. 

Un cer roşu anunţă o vreme ameninţătoare [10]; Roşul 
în general, este iritant. 



5 — Estetica imaginii fotografice 

Culoarea neagră este apăsătoare, funebră, fiind legată 
de doliu. 

Culoarea albă dă senzaţie de puritate, de optimism. 

Tonurile cenuşii sînt reci, melancolice. 

Tonurile galbene sînt cele mai luminoase şi mai calde; 
amestecate cu cenuşiu, negru sau violet îşi pierd acest 
caracter solar, optimist. 

Tonurile verzi sînt odihnitoare, dar reci (cu cît sînt mai 
închise). 

Tonurile portocalii sînt stimulatoare, iritante. 

Tonurile violete de nuanţă roşie sînt iritante, iar cele 
de nuanţă albăstruie sînt calmante. 

Tot de aceste grupe este legată şi senzaţia de static 
şi dinamic. Iată, după Roger Avermaete [3], care este 
semnificaţia: 

„Nimeni nu tăgăduieşte valoarea dinamică 
a roşului, căldura sa, în timp ce albastrul este 
static şi rece, cu condiţia totuşi de a nu i se 
accentua tonul, căci densitatea unei culori ii 
poate schimba expresia". 

In pictură, culoarea exprimă pasiunea, după cum de- 
senul exprimă logica. 

Diderot se întreabă la un moment dat [lj: 

„Oare nu-şi are fiecare pasiune culoarea eiV' 

Cine nu ştie, că rozul este culoarea iubirii, verdele a 
speranţei, roşul — a mîniei, negrul — a tristeţii, galbenul 
— a geloziei şi aşa mai departe; un adevărat cod al 
sentimentelor! 

5. Armonia culorilor 

Mulţi fizicieni, în frunte cu Newton, susţin corespon- 
denţa dintre culori şi notele gamei muzicale, care dă ast- 
fel naştere gamei de culori şi armoniei culorilor. 

Grecii antici asemănau cele şapte trepte ale scării mu- 
zicale diatonice cu cele şapte culori ale curcubeului, 
astfel: 

do re mi fa sol la si 

violet indigo albastru verde galben portocaliu roşu 

iar semitonurile cu nuanţele acestor culori fundamentale, 
la trecerea dintre ele, de exemplu: fa diez: verde-gălbui, 
si bemol: portocaliu-roşcat etc. 

Armonia culorilor se referă de fapt la efectul comun 
a două sau mai multe culori. „Acordarea" lor fiind o 
chestiune subiectivă, părerile pot diferi în ce priveşte ar- 
monia sau lipsa de armonie cromatică. 

Neiniţiaţii privesc drept armonice culori diferite care 
au caracter sau ton asemănător, adică acele culori ce se 
alătură fără mari contraste. In sensul comun, armonic 
echivalează cu plăcut, atrăgător, în timp ce nearmonic 
echivalează cu neplăcut, respingător. 

La un nivel superior de gîndire, armonia presupune 
echilibru, simetrie a forţelor şi ea derivă în mod natural 
din procesele fiziologice ale vederii colorate. Astfel, dacă 
privim câtva timp un pătrat verde şi apoi închidem ochii, 
vom vedea un pătrat roşu şi invers. Repetând experienţa 
cu toate culorile spectrului, vom constata că ne apare cu- 
loarea complementară. Acest fenomen se numeşte contrast 
succesiv. Aceasta dovedeşte că ochiul este numai atunci 
satisfăcut şi ân echilibru când este satisfăcută legea culorii 
complementare. 

Fizicianul Rumford a stabilit (1797) că culorile sînt 
armonice dacă, amestecate, dau culoarea albă. 

Armonia cromatică este o chestiune de echilibru psiho- 
fizic al aparatului senzitiv-optic [10]. 

6. Efectul de clar-obscur 

Sub denumirea efect de clar-obscur, adică de luminos- 
întunecos, se inţelege amestecul de umbră şi lumină ce se 
produce pe conturul obiectelor puternic luminate, situate 
in ântuneric. 



5* 

După Diderot [1] el constă în: 

. . . „justa distribuire a umbrelor şi a luminii, 
problemă ale cărei dificultăţi sporesc 1 ) cu cit for- 
mele obiectului sînt mai variate, cu cit scena 
este mai întinsă, cu cit fiinţele din ea se înmul- 
ţesc, cu cit lumina vine din mai multe părţi şi 
cu cit luminile sînt mai diferite". 

Rembrandt a ştiut să folosească magistral acest efect 
în picturile lui. 

Potrivit celor arătate la contrastul cantitativ, cînd 
într-o compoziţie cu clar-obseur, o suprafaţă mică, clară, 
contrastează cu una mare, întunecată, imaginea poate că- 
păta o semnificaţie mai adîncă şi mai cuprinzătoare. 

In fotografie, filtrele Duto, numite şi filtre de aureo- 
late, reduc duritatea contrastului dintre partea întunecată 
şi cea luminată, scoţînd în evidenţă tocmai acest efect de 
aureolare de pe contur. El nu trebuie să fie însă exagerat 
deoarece halo-ul în fotografia color influenţează efectele 
de relief. 

In viziunea directă, suprafeţele în culori strălucitoare 
dau naştere la iradieri care le dilată conturul. Aceste ira- 
dieri sînt mai pronunţate pentru albastru, datorită croma- 
tismului ochiului. Aceste efecte de iradiere se produc 
după regula următoare: 

— un obiect de o culoare pe fond de altă culoare: pro- 
duce amestecul culorilor obiectului cu ale conturului şi 
haloului, dînd un efect de perspectivă a culorilor. 

7. Perspectiva aeriană color 

„Datorită perspectivei aeriene, orice culoare devine 
ceva mai albăstruie, îmbinîndu-se armonios cu celelalte; 
numai rozul caselor şi verdele câmpiilor din apropiere se 
izbesc şi perturbă armonia culorilor." 

„Pe o zi însorită obiectele din primul plan sînt mai 
bogate în culori decît cele din celelalte planuri, care tind 
mai mult spre cenuşiu; neuniformităţile din teren din pla- 



4 * în pictură. 

nul mijlociu ies mai mult în evidenţă deoarece şesurile le 
vedem printr-o perdea de pîclă mai puţin densă decît cea 
prin oare vedem înălţimile" [7]. 

Crestele colinelor, care se ridică unele peste altele, pre- 
cum şi fîşiile de pădure, prezintă totdeauna o gradaţie 
splendidă de culori şi anume: 

— cele mai apropiate par mai luminoase şfi. con- 
trastante; 

— cele mai îndepărtate par mult mai întunecate, de- 
oarece le vedem printr-un val de pîclă care difuzează lu- 
mina, iar 

— la distanţe foarte mari vizibilitatea şi deci claritatea 
devin foarte slabe. 

Perspectiva aeriană influenţează evaluarea distanţelor. 
Astfel, un copac aflat la 100 m de noi, are o tentă mai 
albastră decît unul situat lângă noi. Verdele pajiştilor de- 
vine foarte repede albastru-verzui şi apoi albăstrui, odată 
cu creşterea distanţei pînă la ele [7]. 



a. „Picturalitatea" imaginii. Fotografia color nu tre- 
buie să înregistreze mecanic culorile, ci să le redea veri- 
dic, închegîndu-le armonios, la fel cum sînt şi în natură. 
Realism nu înseamnă reproducerea fidelă a realităţii, ci 
interpretarea ei în mod creator. Forma în spaţiu limitează 
un volum care primeşte şi răsfrînge lumina. ,,A reda spa- 
ţialitatea formelor prin treceri subtile între nuanţe, în- 



seamnă a realiza picturalitatea imaginii". 1 ) Nu trebuie să 
căutăm cu orice preţ efecte nenaturale; am cădea în lipsa 
de sinceritate de care vorbea Rodin. Spre deosebire de 
pictură, în fotografia color nu avem aceeaşi libertate de a 
jongla cu culorile şi nuanţele lor; avem în schimb liber- 
tatea de a alege. Trebuie de la început atras atenţia că 
există o adevărată seducţie a' culorilor, mai ales în peisaj ; 
sîntem tentaţi a acorda credit unor imagini care, în alb- 
negru, ne-ar dezamăgi ca valoare artistică, întrucît singu- 
rul element atrăgător este culoarea . . . Pînă la dobîndirea 





Dintr-o conferinţă a criticului de artă, I. Jianu. 

experienţei necesare, le evităm privindu-le mai întîi 
printr-un ecran albastru (filtru, celofan) care „şterge" cu- 
lorile, permiţîndu-ne să ne concentrăm atenţia asupra 
elementelor compoziţionale. Dacă subiectul ales satisface 
din acest punct de vedere, adăugîndu-i culoarea, el va 
cîştiga înzecit şi deci merită reţinut pe peliculă. 

O posibilitate de intervenţie directă asupra culorilor 
o avem în laborator, folosind filtrele de corecţie atunci 
cînd mărim negative color. In cazul diapozitivelor (film 
color reversibil) putem influenţa redarea corectă a culori- 
lor în primul rînd printr-un timp de expunere cît mai 
corect. Se ştie că supraexpunerea palidează culorile, pe 
cînd subexpunerea le întunecă. Din fericire, pentru majo- 
ritatea cazurilor de fotografiere în aer liber, mica tabelă 
de expunere tipărită în prospectul care însoţeşte filmul, 
dă timpi uimitor de corect stabiliţi pentru a obţine un 
colorit viguros şi strălucitor. în cazurile extreme (con- 
traste de lumină, lumină redusă etc.), folosirea expometru- 
lui este indicată. 

O altă posibilitate deloc neglijabilă, de a influenţa cu- 
lorile este alegerea filmului — atunci cînd avem posibili- 
tatea — în raport cu tonalitatea dominantă a subiectului. 
Astfel, subiecte cu dominantă roşie sînt redate mai bine 
pe film Kodak-Gavaert, pe cînd cele cu dominanţă al- 
bastră sau verde, pe film Agfa, Orvo sau Ferrania. Acesta 
din urmă, cu un contrast puternic redă într-o strălucire 
deosebită, peisajele însorite (apă, plaje etc). In fine, evi- 
tarea orelor din zi cu deformări şi dominante inaccepta- 
bile ale culorii. Astfel, se ştie că la amiază lumina de zi 
are o dominantă albastră mai intensă, iar după amiază, 
către apusul soarelui, lumina devine roşiatică. Coincidenţa 
între dominanta luminii şi aceea a filmului nu poate decît 
să dăuneze fidelităţii cromatice a imaginii şi deci trebuie 
evitată. 

b. „Regia" culorii. Aţi văzut desigur filmul „Roşu şi 
Negru", după romanul lui Stendhal, pe film Kodachrome 
(Kodak) . . . , în care armonia de culori între culoarea veşt- 
mintelor actorilor, a mobilelor şi fondul gri al pereţilor, 
draperiilor, covoarelor, era desăvîrşită şi care, unui cu- 
noscător îi reţineau atenţia aproape tot atît de mult cît şi 
acţiunea filmului . . . Toate aceste combinaţii armonioase 

nu erau un joc al întâmplării, ci rezultatul unei „regii a 
culorii", făcute după toate regulile artei şi, mai ales, cu 
foarte mult gust. în asemenea cazuri, avem deci ocazia 
de a interveni şi corecta paleta cromatică a subiectului. 
Fotografia de interior ne oferă posibilitatea cea mai mare, 
dacă nu deplină, de intervenţie în acest sens, bineînţeles 
în funcţie de recuzita pe care o avem la dispoziţie. 

Posibilităţi de intervenţie, limitate la elementul uman, 
animal sau creat de om, avem totuşi şi la fotografia color 
în mediul natural. Un exemplu va lămuri mai bine 
lucrurile. 

La munte paleta cromatică este foarte redusă, astfel: 
verde + albastru în zona împădurită cu cer senin; cenu- 
şiu + albastru în zona stîneoasă, cu cer senin. Dacă pei- 
sajul este mixt: pădure + stînci + cer senin, avem trei 
culori; dacă cerul este înnorat, ne rămîn doar două culori 
sau chiar una. In asemenea situaţie, devine de nepreţuit, 
„salvatoare" pentru imagine, culoarea mov a unor ane- 
mone agăţate de stînci, macii înfloriţi într-o poiană sau 
frunzişul multicolor de toamnă al pădurii de pe versanţi, 
care ne înviorează imaginea. 

La fel se prezintă lucrurile şi la mare, unde avem de 
asemenea, suprafeţe mari monocrome, relativ puţine la 
număr: 

— cerul, albastru, monoton dacă este fără nori; 

— marea, albastru- verzui, monotonă de asemenea, 
fără „berbecii" de spumă de pe crestele valurilor; 

— plaja, gălbuie, cea mai monotonă dintre toate, dar 
care-şi pierde repede monotonia cînd este ocupată de lu- 
mea multicoloră a vizitatorilor . . . 

— vegetaţia, mai redusă ca suprafaţă şi prăfuită, nu 
reprezintă un element cromatic important. 

O persoană proiectată pe un astfel de fond monocrom, 
aproape că mi se distinge dacă nu are o îmbrăcăminte viu 
colorată. In schimb, un fular, o căciuliţă, o vestă în culori 
vii (roşu, galben, portocaliu, albastru tare) însufleţesc ima- 
ginea şi scot în evidenţă persoana. Iată deci că, folosind 
un minimum de mijloace, putem reda imaginii color cali- 
tatea principală: culoarea! De aceea, în asemenea cazuri, 
trebuie să avem grijă să prevedem în echipament, recu- 
zita „colorată" necesară. 

c. Mărimea suprafeţelor colorate. Oricît ar fi de fru- 
moase o poiană sau o fîneaţă înflorite, smălţate cu mo- 
zaicul de culori al florilor unei vegetaţii foarte variate, 
fotografiate în culori cu un obiectiv cu unghi mare, într-o 
imagine de ansamblu — vor pierde. Ochiul, neştiind 
asupra cărui element de culoare să se oprească mai întîi, 
va obosi, redueînd interesul privitorului. îngustînd cîmpul 
imaginii şi aducîndu-1 la cel imediat apropiat, petele co- 
lorate se vor împuţina dar vor creşte în suprafaţă; acum 
ochiul va avea pe ce să-şi odihnească privirea şi imagi- 
nea va cîştiga. Iată dar că sînt preferabile suprafeţe colo- 
rate mai puţine, dar mai mari, într-un număr mai redus 
de culori. 

Efectul este cu atît mai frumos cu cît ne apropiem de 
proporţiile cerute de contrastul cantitativ. 

Subiectele monocrome, produc efecte frumoase dacă se 
proiectează pe un fond contrastant (v. pct. 5). încercarea 
cîtorva combinaţii mai înainte de a fotografia, ne va da 
soluţia potrivită. 

Iată, după Itten [10], ce efecte produc diversele com- 
binaţii: 



un pătrat 


pe fond 


pare 


alb 


negru 


mai mare 


negru 


alb 


mai mic 


gri-deschis 


alb 


mai închis 


gri-deschis 


negru 


mai deschis 


galben 


negru 


puternic strălucitor, dar este 






rece, agresiv 


galben 


alb 


mai închis ca albul şi este 








roşu 


negru 


strălucitor, cald 


roşu 


alb 


mai întunecat, mai ferm 


albastru 


alb 


închis, profund 


albastru 


negru 


deschis, strălucitor 


cenuşiu 


albastru- 


roşiatic 




glacial 




cenuşiu 


portocaliu- 


albăstrui 


roşcat 





— pe fond negru, toate culorile deschise ies mai în 
faţă, în ordinea treptei lor de strălucire, în timp ce 

— pe fond alb, culorile deschise rămîn lipsite de fond, 
iar cele închise ies treptat în evidenţă. 



72 



Tonurile calde se apropie, în timp ce tonurile reci se 
depărtează de ochi, produicfiod un efect spaţial. 

d. Plastica imaginii color. Cine a văzut proiectate dia- 
pozitive color, a fost desigur plăcut impresionat şi sur- 
prins poate de plastica deosebită pe care o prezintă ima- 
ginile color bine luminate şi care depăşeşte pe aceea a 
imaginilor alb-negru. 

Aceasta se datoreşte iradierilor produse de suprafeţele 
în culori strălucitoare (v. pct. 6). Ele sînt mai puternice 
după ploaie, cînd atmosfera este curată şi totul străluceşte 
în lumina soarelui. 

In lumină artificială este foarte importantă culoarea 
luminii cu care iluminăm un corp colorat pentru că îi mo- 
difică culoarea. Cu cît iluminarea este mai colorată, cu 
atît culoarea corpurilor se modifică mai mult. Cu cît ilu- 
minarea este mai albă, cu atît vor fi mai curat reflectate 
razele colorate neabsorbite şi deci mai fidel redate culo- 
rile corpului. Astfel, dacă iluminăm un corp albastru cu 
o lumină portocalie, el va apărea negru, deoarece lumina 
portocalie nu conţine raze albastre pe care el să le reflecte. 

Razele colorate reflectate modifică în multe feluri cu- 
lorile obiectelor. 

Orice lumină colorată dă naştere, în lumina de zi, 
unei umbre colorate în culoarea complementară; nu numai 
culoarea, ci şi intensitatea luminii contează în toate 
acestea. 

Aceste efecte au fost mult studiate de pictorii impresio- 
nişti [10]. 

Şi acum vom încheia acest capitol citîndu-1 tot pe Di- 
derot [1]: 



care n-a studiat şi n-a simţit efectele 
culorilor în lumină şi umbră, în cîmp, în fundul 
pădurilor, pe casele cătunelor, pe acoperişurile 
oraşelor, ziua, noaptea, să le lase încolo de vop- 
sele; mai cu seamă să nu-i dea prin minte să 
fie peisagist t( . 



Capitolul 



VI 



îmbinarea elementelor estetice, grafice 
şi psihice, în procesul de creaţie 

1. Introducere 

Am analizat pînă aici, „alfabetul" alcătuirii artistice 
a imaginii fotografice, pierind de la senzaţiile pe care le 
încercăm ca spectatori în perceperea şi asimilarea operei 
de artă. El reprezintă un catehism, fără să fie însă dog- 
matic. După ^cum citim fără să ne mai gmdirrx Ja alfabet, 
sau cînfăm la un instrument muzical fără să ne mai pre- 
ocupe gamele şi acordurile, tot aşa trebuie să putem mînui 
această „claviatură" a compoziţiei artistice, în forme şi 
moduri care ne sînt proprii şi care se învaţă văzînd şi fă- 
cînd, după cum cititul se învaţă citind şi cîntatul cîntînd. 

In încercările noastre, vom începe prin a respecta cu 
stricteţe regulile clasice; respectarea lor ne împiedică de 
a păcătui împotriva frumosului, fără să ne asigure însă 
de la început perfecţiunea. 

Pe măsură ce evoluăm, aceste ,, canoane" tind să de- 
vină reflexe, să nu ne mai preocupe, după cum pe un 
virtuos nu-1 mai preocupă tehnica instrumentului, pe care 
o posedă la perfecţiune, ci numai interpretarea. Ar fi o 
greşală de a rămîne închistaţi în canoanele clasice, după 
cum ar fi o greşală şi mai mare de a le ignora, pornind 
în goană după originalitate, pentru a cădea în extra- 
vaganţă. 

Artă înseamnă în primul rînd echilibru, armonie şi re- 
zonanţă sufletească în raport cu mediul care constituie 
sursa noastră de inspiraţie. 

In realizările noastre, începem de obicei prin a imita 
şi, dacă perseverăm, sfîrşim prin a creea într-un stil care 

ne este propriu şi care va fi cu atît mai personal şi mai 
valoros cu cît mintea şi sufletul ne vor fi mai bogate prin 
cultură şi educaţie artistică. 

2. Mesajul artistic 

Desigur „efectele" de care am vorbit în capitolele an- 
terioare, sînt necesare creerii ambianţei sensibile a ima- 
ginii şi ele uşurează asimilarea ei psihică. 

Peste toate acestea însă, trebuie să existe ceva care să 
facă să vibreze sufletul privitorului, să simtă adevărata 
emoţie artistică. Ne putem entuziasma de perfecţiunea 
tehnică, putem încerca chiar o întâmplătoare emoţie este- 
tică, dar dacă ceea ce arn văzut „nu ne-a mers de-a dreptul 
la inimă", înseamnă că expresivitatea artistică nu a fost încă 
realizată. Acest „ceva" rezidă în „ce" am vrut să spunem 
şi „cum" am spus-o şi constituie mesajul adresat de artist 
semenilor lui, prin opera de artă. 

Dacă pentru fotografia ştiinţifică şi tehnică idealul de 
atins este exprimarea tehnică cea mai deisăvîrşită, pentru 
documentul artistic — atingerea cel puţin a emoţiei artis- 
tice, pentru fotografia de artă, este necesar ca între privi- 
tor şi lucrare să se stabilească o cît mai puternică şi spon- 
tană legătură sufletească. 

Dacă perfecţiunea tehnică, uneori asociată cu cea este- 
tică, ţin de meşteşug, întrunirea celor trei calităţi: tehnică, 
estetică şi sufletească, este caracteristică artei. 

3. Conţinutul 

Intrucît există o infinitate de elemente ce pot fi com- 
binate într-o infinitate de moduri, este de la sine înţeles 
că „reţete" de creaţie artistică nu se pot da . . . există însă 
principii, orientative, dovadă că acei care au izbutit le-au 
găsit. Iată de exemplu, cum priveşte această problemă 
A. Feininger [5] artist fotograf consacrat: 

Fotografia este cea mai recentă şi mai perfectă formă 
de limbaj pictural care, la rîndul lui, este cea mai veche 
formă de comunicare grafică cunoscută, dovadă desenele 
preistorice din peşteri. 

In contrast cu cuvîntul vorbit şi scris, o fotografie poate 

fi înţeleasă în orice parte a lumii. Ea este un mijloc uni- 
versal de comunicare pentru că poate umple abisul creat 
prin deosebirile de limbă şi alfabet. 

Imaginea nu este un scop în sine ci numai mijlocul 
prin care se realizează un scop: comunicarea cu oamenii. 
De aceea, ea trebuie să aibă un conţinut care să infor- 
meze, să educe, să distreze sau să comunice un sentiment, 
o stare de spirit. 

Conţinutul singur însă, nu este de ajuns; dacă el nu 
este prezentat într-o formă clară, inteligentă, înţelesul său 
se pierde şi fotografia este lipsită de valoare. Astfel, pre- 
zentarea eficace a subiectului devine tot atît de impor- 
tantă pentru fotografie ca şi conţinutul. 

4. Subiectul 

Cu cît o afirmare este mai simplă şi mai directă, cu 
atît ea este mai clară şi mai puternică. 

într-o fotografie artistică, subiectul nu este decît vehi- 
culul care transportă iideea pe oare fotograful doreşte să 
o exprime, devenind astfel un simbol. 

Orice îl interesează în mod sincer pe un fotograf, me- 
rită să fie fotografiat, a alege subiectul, însemnează a 
vedea în mod creator, nu numai cu ochii ci şi cu mintea, 
un sens nou, o noţiune nouă, un punct de vedere nou. 

Pentru a realiza o fotografie care să emoţioneze, un 
fotograf trebuie să aibă o puternică reacţie emoţională de 
orice fel faţă de subiectul său; altfel, este imposibil să 
trezească emoţii similare acelora care îi vor privi fotogra- 
fia, înţelesul şi sentimentele emanate de o fotografie, 
rămîn neobservate numai de cei lipsiţi de sensibilitate. 

Nu există reguli specifice pentru crearea puterii emo- 
ţionale; ea poate exista independent de tehnică. 

5. Puterea de şoc a subiectului 

Orice fotografie în faţa căreia un privitor reacţionează 
— îi place sau îi displace — deci nu este indiferent, are 
putere de atracţie, de şoc. 



Puterea de şoc forţează privitorul să observe conştient 
o fotografie; fără putere de şoc, ea trece neobservată, fiind 
o afirmaţie în gol. Puterea de şoc este calitatea care face 
o fotografie să iasă în evidenţă, să fie neobişnuită; ea se 
obţine: 

— prin procedee grafice ce transformă subiectul din 
banal în interesant din punct de vedere grafic; 

— abordând subiecte neobişnuite; 

— abordînd subiecte neobişnuite, într-o formă intere- 
santă din punct de vedere grafic. 

Bineînţeles, alegerea procedeului grafic trebuie făcută 
în acord cu subiectul şi cu scopul fotografiei. 1 ) 

6. Compunerea imaginii 

O fotografie bine compusă este în primul rînd o foto- 
grafie limpede şi bine organizată, în care subiectul este 
prezentat în forma cea mai clară, cea mai viguroasă, cea 
mai eficace. Simplitatea este prima condiţie. 

A compune, însemnează a organiza elementele unei 
fotografii astfel încît să rezulte o unitate independentă, 
uşor de înţeles. 

Există ideea greşită că fotografia este lovită de o fata- 
litate mecanică: aceea a înregistrării realităţii aşa cum 
o „vede" aparatul fotografic (nu fotograful), fără posibili- 
tate de intervenţie artistică şi deci nu s-ar putea vorbi de 
compoziţie. 

In afară de aceasta, se uită că alegerea şi mai ales folo- 
sirea mijloacelor mecanice de care se serveşte, depind de 
voinţa fotografului. 

In realitate, la îndemîna fotografului stau numeroase 
posibilităţi de intervenţie cu ajutorul cărora poate înlă- 
tura sau corecta elementele nefavorabile şi pe care le ana- 
lizăm în cele ce urmează. 

— alegerea subiectului pe baza însuşirilor lui fotoge- 
nice, proprii redării fotografice. Iată ce înţelege Feininger 



^ Din păcate, în ultimul timp, se văd cam des portrete cu 
raster de coaje de copac, sau de zid vechi, care nu fac decît 
urîţesc chipurile prezentate, fără a răspunde dorinţei de origi- 
nalitate (rău înţeleasă). 

prin însuşiri fotogenice şi nefotogenice ale unui subiect: 

— însuşiri fotogenice: simplitate, contrast — prezenţa 
detaliilor, textură, formă, contur, desen, adîncime, mişcare, 
spontaneitate; 

— însuşiri nefotogenice: complexitate, dezordine, lipsa 
de contrast, coloraţie puternică, micimea detaliilor (cum 
este cazul vederilor prea de ansamblu), fundal nepotrivit 
(agitat, de aceeaşi culoare cu subiectul). 

A alege subiectul, înseamnă a vedea în mod creator, 
nu numai cu ochii ci şi cu mintea, un sens nou, o noţiune 
nouă, un nou punct de vedere. Oamenii diferiţi văd lucruri 
diferite în unul şi acelaşi subiect, cu eît au mai multă 
fantezie şi imaginaţie, adică posibilitate de a crea. 

Dacă prea multe din aceste însuşiri lipsesc sau nu pot 
fi corectate, subiectul trebuie abandonat. 

7. Regia estetică a imaginii 

In corectarea elementelor compoziţionale, putem inter- 
veni eliminînd pe cele supărătoare, adăugind pe cele ne- 
cesare şi corectînd pe cele ce se pretează la aceasta. Bine- 
înţeles, acest lucru nu este posibil întotdeauna. 

Putem alege sau regla calitatea iluminării subiectului, 
operînd asupra sursei de lumină (artificială), sau alegînd 
momentul zilei cu iluminarea (naturală) cea mai favora- 
bila. 

Ne stă în putinţă de a modifica ambianţa în care se 
găseşte subiectul (exemplu portretul de interior) de a-i 
influenţa atitudinea. Regia de film oferă numeroase 
exemple despre acestea. 

Stă, de asemenea, în mina noastră alegerea punctului 
de staţie, direcţiei şi unghiului sub care fotografiem, deci 
dozarea efectelor pe care le produc aceste elemente des- 
crise în cap. 4. 

In fine, noi sîntem acei ce hotărîm asupra momentului 
tehnic în care condiţiile de lumină etc. sînt optime şi psi- 
hologic (atitudine, mişcare etc.) în care vom declanşa, în- 
registrînd ceea ce am văzut. 

In laborator, putem interveni în procesul pozitiv prin 
alegerea formatului, decupajului, corectînd astfel în- 



78 



cadrarea şi a procedeului grafic pozitiv celui mai potrivit 
(raster, solarizare etc.) pentru a pune în valoare subiectul. 

Trebuie să reţinem aşadar, că pe lîngă tehnica elemen- 
tară (mînuirea aparaturii, developare, copiere) există şi o 
tehnică selectivă [5]: aceea a procedeelor care intervin în 
procesul artistic de creaţie, descrisă mai înainte şi care, 
pentru a da roade, cere acumularea unei experienţe per- 
sonale. 

8. în loc de concluzii... 

Dacă punerea în practică a tuturor acestor reguli ar 
dura tot atît cît timpul ce ne-a fost necesar pentru a le 
citi, nu am mai fotografia! 

între timp soarele, pe a cărui poziţie favorabilă la ori- 
zont am contat, s-a ridicat „de-o suliţă cc pe cer, sau a apus 
de mult; hora pe care vroiam s-o imortalizăm s-a terminat, 
iar alergătorii în cursa de pe stadion de-abia se mai văd . . . 
De aceea, prin aplicări repetate, adică prin exerciţii, ele 
trebuie să devină reflexe astfel încît, în clipa în care ne-am 
aruncat privirea prin vizor să şi vedem dacă şi în ce mod 
vom încadra, declanşa etc. pentru a obţine un rezultat 
bun. Poate că unii cititori vor fi dezamăgiţi de acest final, 
dar nu este altul! 

Luerînd, studiind şi mai ales examinînd critic rezulta- 
tele — dacă se poate împreună cu cineva care are expe- 
rienţa necesară — vom ajunge, destul de repede, să consta- 
tăm că, în momentul în care am pus mîna pe aparatul 
fotografic, tot ce am adunat ca experienţă, este prezent 
în noi, asemeni datelor înmagazinate într-un calculator şi 
decizia va fi promptă! 

Formarea gustului prin educaţie artistică susţinută, 
adică prin contact continuu cu arta, sub forma de expo- 
ziţii, saloane, reviste, albume, studiu personal al lucrări- 
lor şi criticilor artistice ce li se aduc, este de un nepreţuit 
ajutor pentru rapiditatea deciziei. 

Nu totdeauna avem la dispoziţie timpul necesar jude- 
cării subiectului sub toate aspectele pentru că el se schimbă 
foarte repede: o cursă sportivă, un dans, un spectacol, 
scene de gen etc. In asemenea cazuri, înregistrarea rapidă 

â unui număr mai (mare de situaţii, din care vom alege apoi 
pe cele (sau cea) mai interesante, este o soluţie. Aşa lu- 
crează de exemplu reporterii printre care se numără nume 
celebre în fotografie ca de exemplu Cartier — Bresson. 
Bineînţeles, a proceda fără discernămînt, transformînd 
aparatul fotografic în mitralieră, înseamnă o exagerare 
care nu duce la rezultatele aşteptate, ci numai la o risipă 
de material fotografic! 

In fine, nu trebuie să uităm decupajul pe care îl putem 
face, fie pe planşeta aparatului de mărit, fie pe pozitiv, 
folosind două colţare în formă de L (fig. 24) de mărimea 
laturilor formatului şi care ne oferă răgazul necesar jude- 
cării lucrării sub toate aspectele. De aceea, 
înainte de tirajul definitiv, se face un pozitiv 
al negativului integral pe care se decupează 
apoi, cu ajutorul colţarelor în L, cadrul cel 
mai favorabil, pe care-1 vom adopta apoi la 
mărirea negativului. 

Toate cele arătate în acest capitol sînt 
valabile şi pentru fotografia color, ţinînd 
însă seamă de caracteristicile şi regulile spe- 
cifice acesteia, arătate în cap. 5. 

,, Ultima instanţă" în judecarea lucrărilor 
noastre trebuie să fie exigenţa faţă de noi 
înşine, care să nu ne lase să ne înduioşăm de orice ,, căţel 
în pălărie", fotografiat pentru a face plăcere proprietarei 
iui, chiar dacă fotografia este reuşită tehnic şi mai ales 
să nu uităm dictonul: 




Fig. 24. Col- 
ţare în „L" 
pentru 
decupaj. 



„Non multa, sed multum 1)£ ' 



^ Nu multe, ci mult! 



Capitolul 

VII 



Aprecierea calităţii 
artistice a lucrărilor 

Oricîtă autoritate morală ar avea cel ce apreciază lu- 
crările unei competiţii totuşi, în caz de divergenţă, hotă- 
rârea lui este susceptibilă de contestaţii dacă nu are o 
fundamentare cît mai obiectivă şi acuzaţia cea mai frec- 
ventă în mintea şi pe buzele tuturor, este aceea de subiec- 
tivism. De aceea, este de dorit un sistem de apreciere cît 
mai clar şi mai obiectiv, bazat pe reacţiuni fiziologice 
simple şi nu pe raţionamente complicate. 

Plecînd de la cele trei moduri de a reacţiona în faţa 
operei de artă: 

fizic — intelectual — psihic 
care stau la baza lucrării de faţă, pe de o parte şi de la 
cele trei grade de comparaţie: 

bun — mai bun — foarte bun 

existente în toate limbile sau, în cazul nostru: 

slab — bun — foarte bun 

pe care le notăm cantitativ cu coeficienţii: 

1 — 2 — 3 

am imaginat sistemul „ternar", întrucît se bazează pe 
grupe de cîte trei elemente, pe care-1 expunem în cele ce 
urmează. El poate fi aplicat în orice competiţie artistică, 
cu condiţia să fie adaptat la tematica respectivă. 

1. Sistemul ternar 

In capitolul 2 am grupat în trei categorii principale 

condiţiile pe care trebuie să le îndeplinească o fotografie 

artistică; le reamintim în ordinea crescîndă a importanţei: 

aspectul tehnic (AT) 
aspectul intelectual (AI) 
aspectul psihic (AP) 



6 — Estetica imaginii fotografice 



Am arătat acolo ce însemnează acestea, luînd ca bază 
triplul aspect al reacţiunii noastre în faţa lucrării de artă 
şi care, pe scurt, se poate defini astfel: 

aspect tehnic (AT) place ochiului 

aspect intelectual (AI) o înţelegem 

aspect psihic (AP) ne emoţionează 

deci, după modul în care reacţionăm la examinarea lucrării 
de artă ne putem da seama de la început în care grupă 
se situează. 

Dintre cele trei criterii de apreciere, primul (AT) este 
cel mai obiectiv pentru că se sprijină pe elemente tehnice 
concrete. Aprecierea este cu atît mai obiectivă cu cît cel 
ce o face este mai calat în tehnica fotografică a negativu- 
lui şi pozitivului. 

Aprecierea după cel de al doilea criteriu (AI) este la 
rindui ei ou atât mai obiectivă ou cît subiectul este mai 
clar oomipus şi mesajul mai direct. Recepţionarea lui de- 
pinde de gradul de cultură al privitorului; ou cît acesta 
este mai mare, cu atât înţelegerea mesajului şi deci a 
lucrării/ este mai promptă şi fără echivoc. 

Cel mai subiectiv dintre criterii rămîne cel de al trei- 
lea: criteriul psihic (AP). Este şi firesc, nu toţi oamenii 
au aceeaşi structură şi sensibilitate sufletească, totuşi pot 
spune dacă, privind lucrarea, au simţit ceva sau nu şi 
aceasta este destul pentru o primă triere! Dar, să mergem 
mai departe. 

Nu toate lucrările se prezintă la fel de reuşite din 
punct de vedere tehnic, cu un mesaj la fel de interesant 
şi important, exprimat la fel de clar şi care ne şochează 
la fel de puternic. De altfel, nici nu s-ar putea . . . Iată 
deci că se iveşte necesitatea unor diferenţieri calitative în 
cadrul celor trei categorii principale: AT — AI — AP, in 
care am triat lucrările şi pe care le putem numi clase. 

In fiecare dintre acestea există suficiente condiţii care 
pot constitui criterii de al doilea ordin pentru o apreciere 
mai detaliată, mai exactă. Le-am arătat pe larg în capito- 
lele 2 — 5 ale lucrării de faţă; sînt destul de multe şi nu 
avem decît dificultatea alegerii: cîte luăm în considerare 
şi pe care? Să încercăm să lămurim şi această problemă. 

Există o mulţime de epitete, de adjective, de califica- 
tive, cînd este vorba să ne dăm părerea despre ceva fru- 



mos: este „drăguţ", este „frumos", este „o eadră", este „un 
înger", este „admirabil", iar dacă este urît: „ce oroare"!, 
„este groaznic"!, „să dai şi să fugi"!, şi aşa mai departe, 
după gradul în care am fost impresionaţi plăcut sau ne- 
plăcut. De fapt, toate acestea nu spun mai mult decît cu- 
noscutele trei grade de comparaţie: 

slab — bun — foarte bun 

care sînt relativ uşor de recunoscut şi deci există toate 
şansele de a fi atribuite cît mai exact. Le vom folosi deci 
şi noi, atribuindu-le nişte coeficienţi cantitativi, ca de 
exemplu: 

slab: 1 
bun: 2 
foarte bun: 3 

acum, ca să rămînem consecvenţi sistemului ternar (for- 
mat din trei categorii) pe care l-am folosit pînă aici, să 
alegem pentru fiecare criteriu principal de ordinul I cîte 
trei condiţii definitorii esenţiale, în acord cu tematica efec- 
tivă, a căror recunoaştere şi apreciere să se poată face cu 
uşurinţă şi deci cît mai obiectiv, pe care le vom numi 
criteriile de apreciere de ordinul II. Pentru dozarea cali- 
tăţii respective vom atribui fiecăruia dintre ete aceeaşi co- 
eficienţi 1 — 2 — 3, în ordinea crescîndă a valorii acesteia. 
Iată care sînt: 

Aspectul tehnic (AT) se bazează în primul rînd pe un 
negativ corect expus în condiţii de iluminare optime, deci 
pe procedeul negativ; în al doilea rînd pe procedeul pozi- 
tiv, care trebuie să fie corect şi adecvat şi în al treilea 
rînd pe modul de prezentare, adică: format, montare 
(ramă, album ete,). Deci cele trei criterii de ordinul II 
pentru aspectul tehnic (AT) vor fi: 

procedeu negativ (PN) ...... coeficienţi 1 — 2—3 

procedeu pozitiv (PP) coeficienţi 1—2—3 

mod de prezentare (MP) coeficienţi 1—2 — 3 

Aspectul intelectual (AI). înţelegerea lucrării depinde 
în primul rînd de claritatea şi simplitatea cu care este ex- 
primat conţinutul, în al doilea rînd de organizarea estetică 

în plan şi în adîncime a cadrului imaginii, astfel încît fie- 
care element să-şi găsească locul cel mai potrivit şi în fine, 
de titlu, care am văzut că este de dorit să fie scurt, su- 
gestiv şi lipsit de banalitate, pentru a sintetiza subiectul. 
Astfel, criteriile de al doilea ordin sînt: 



Conţinut (CO) 
Organizare estetică (OE) 
Titlul (TT) 



coeficienţi 1 — 2 — 3 
coeficienţi 1 — 2 — 3 
coeficienţi 1 — 2 — 3 



Aspectul psihic (AP) poate fi caracterizat prin mesajul 
artistic (MA), puterea de şoc (PŞ) şi originalitate (OR), 
despre care s-a vorbit pe larg în cap. 6; deci: 

mesajul artistic (MA) coeficienţi 1 — 2 — 3 

Puterea de şoc (PS) coeficienţi 1 — 2 — 3 

Originalitate (OR) coeficienţi 1—2—3 

Bineînţeles, fiecare din aceste „criterii", cum le-am 
numit, indiferent de ordinul lor, au în spate toate elemen- 
tele pe care se bazează, care le definesc şi pe care le-am 
analizat în lucrarea de faţă. Cel ce vrea să aplice corect 
sistemul de apreciere a calităţii, trebuie implicit să le cu- 
noască. 

Dacă necesitatea o cere — spre exemplu, nevoia de a 
preciza cărui factor se datoreşte o anumită calitate sau 
de a evidenţia o anumită caracteristică ce stă la baza ale- 
gerii (execuţie tehnică, originalitate etc.) — se pot găsi 
criterii de al III-lea ordin cărora, atribuindu-le cei trei co- 
eficienţi 1 — 2 — 3 de apreciere, îi facem să intervină cu 
accentul lor în punctajul total. Să presupunem de exem- 
plu, că vrem să scoatem în evidenţă care din calităţile 
conţinutului : unitate, simplitate, claritate, a contribuit mai 
deosebit în realizarea lucrării; vom atribui fiecăruia 
dintre ele coeficientul respectiv (1 — 2 — 3), vom însuma 
toate trei valorile obţinute, suma lor reprezentînd puncta- 
jul corespunzător criteriului (Conţinut) de ordinul II, care 
va fi evident mai mare decît dacă ne-am fi mulţumit nu- 
mai cu criteriul de ordinul I. 

Să calculăm limitele între care poate să oscileze punc- 
tajul total atribuit, în funcţie de ordinul criteriilor de 
apreciere folosite. 

Am convenit că aprecierea pe baza unui singur criteriu 
poate avea valoarea maximă 3 şi minimă 1; bineînţeles, 
absenţa calităţii respective se notează cu zero; avînd trei 
criterii de ordinul I, punctajul total, folosind numai aceste 
criterii, este de minimum 3 şi maximum 9. Rezultă deci 
şapte categorii de clasificare, adică atîtea cîte cifre avem 
de la 3 la 9 inclusiv. 

Dacă ţinem seama şi de criteriile de ordinul II, atunci 
punctajul total, folosind ambele categorii de criterii (I şi 
II), este de minimum 3x3 = 9 şi maximum 3x3x3 = 27. 
Rezultă nouăsprezece categorii de clasificare, între 9 şi 27 
inclusiv. 

Notarea cu zero a calităţii absente face ca punctajul 
total să scadă sub minimum admisibil (3 respectiv 9) sta- 
bilit mai înainte, constituind prin aceasta un criteriu eli- 
minatoriu pentru lucrarea respectivă. 

Să presupunem că tematica colecţiei pe care sîntem 
chemaţi să o apreciem este documentară, de exemplu 
tipuri de piloni pentru linii de înaltă tensiune folosiţi la 
noi. In acest caz, predomină masiv aspectul tehnic în toate 
trei ipostazele lui: negativ — pozitiv — prezentare. Din 
aspectul intelectual se elimină titlul ca fiind factor comun 
pentru întreaga colecţie, menţinîndu-se numai tipul; pon- 
derea mare o va avea în schimb criteriul de ordinul II 
privind organizarea imaginii în plan şi în adîncime. 

Aspectul psihic are un rol cu totul secundar în cazul 
unei astfel de tematici lipsite de mesaj artistic şi de putere 
de şoc care este nulă, noi ştiind dinainte despre ce 
subiect este vonba şi toate avînd acelaşi gen; rămâne origi- 
nalitatea punctului de staţie şi a unghiului de vedere — 
adică o originalitate tot tehnică pe care putem s-o luăm 
drept al treilea criteriu de ordinul I în locul celui psihic, 
în cazul unei tematici tehnice, criteriile vor fi deci: 



3. Originalitate 



2. Organizarea estetică 
a imaginii. 



1. Aspectul tehnic 



1.1. negativ 

1.2. pozitiv 

1.3. prezentare 

2.1. în plan 

2.2. în adîncime 

2.3. plastica 

3.1. punct de staţie 

3.2. unghi de vedere 

3.3. perspectiva rezultată 

Schema sistemului ternar 



Triere 


Apreciere 


Criterii de ordinul I Ci 


Criterii de ordinul II C 2 


1. Aspectul tehnic (AT) 


1-3 


1.1. Procesul negativ 
(PN) 


1-3 


1.2. Procesul pozitiv 
(PP) 


1-3 


1.3. Mod de prezentare 
(MP) 




2. Aspectul intelectual 
(AI) 


1-3 


2.1. Conţinut 
(CO) 


1-3 


2.2. Organizare estetică 
(OE) 


1-3 


2.3. Titlu 
(TL) 


1-3 


3. Aspectul psihic (AP) 


1-3 


3.1. Mesaj artistic 
(MA) 


1-3 


3.2. Putere de şoc 
(PS) 


1-3 


3.3. Originalitate 
(OR) 


1-3 



de apreciere a calităţii 



Analiza 


Criterii de ordinul III 


c, 


1.1.1. Iluminare 

1.1.2. Momentul tehnic 

1.1.3. Redarea culorilor 


1-3 


1.2.1. Decuplaj 

î.z.z. xiirtie adecvata 

1.2.3. Naturaleţa culorilor 


1 Q 

1 — O 


1.3.1. Format 

1.3.2. Mărime 

1.3.3. încadrare 


1 Q 

1 — O 


2.1.1 Unitate 

2.1.2. Simplitate 

2.1.3. Claritate 


1 — 3 


2.2.1. In plan 

2.2.2. In adîncime 

2.2.3. Plastica 


1 — 3 


2.3.1. Scurt 

2.3.2. Sugestiv 

2.3.3. în acord cu subiectul 


1—3 


3.1.1. Individual 
o.l.z. ibocial 
3.1.3. Politic 


A O 

1—3 


Procedee grafice 

3.2.2. Originalitate 

3.2.3. Originali t.+procedee grafice 


1-3 


3.3.1. Punct staţie 

3.3.2. Unghi de vizare 

3.3.3. Perspectivă 


1-3 



Aşadar, din cele spuse pînă aici reiese că sistemul 
ternar propus nu este limitativ, poate fi adaptat la tema- 
tica respectivă şi permite scoaterea în evidenţă a anumitor 
caracteristici şi calităţi. 

Pentru familiarizare, propunem cititorilor să se exer- 
seze aplicîndu-1 la fotografiile din planşele care ilustrează 
această lucrare. 

Pentru orientare mai uşoară, dăm în tabelul 1 ansam- 
blul desfăşurării criteriilor. 

2. Concursuri de fotografii 

„Cele 850 de lucrări expuse au fost alese 
din cele 10350 de lucrări primite de la 2890 de 
autori". 

Cam aşa sună bilanţul unui salon internaţional de foto- 
grafie! Oricît de ascuţit ar fi simţul de apreciere al juriu- 
lui totuşi, pînă la urmă, el ajunge să fie tocit de numărul 
mare de lucrări, datorită mai ales unei tematici variate, 
deschise. La un moment dat se instalează saturaţia şi sim- 
ţurile nu mai percep, iar mintea refuză să mai judece . . . 
fiziologic sîntein depăşiţi. Este adevărat că juriul ests 
„suveran", dar nici chiar într-atît încît să-şi dea singur 
vot de blam, admiţînd lucrări slabe şi respingînd lucrări 
bune! 

Care este soluţia? Procedarea pe etape! Mai întîi se- 
cretariatul (sau personalul ajutător) concursului trebuie 
să trieze lucrările trimise, pe subiecte (portret, peisaj de 
munte, de mare etc. etc.) eliminînd de la început lucră- 
rile care nu îndeplinesc condiţiile de participare înscrise 
în formular. 

Examinarea pe subiecte (sau teme) are avantajul sta- 
bilirii uşoare şi rapide a unei scări de valori. 

Numărul lucrărilor cu aceeaşi temă nu este niciodată 
atît de mare încît să nu poată fi examinat în ansamblu, 
în cîteva serii, care este bine să nu depăşească zece bu- 
căţi, putînd astfel să fie cuprinse dintr-o singură privire. 
Cele alese la o primă triere sînt din nou puse împreună 
şi examinate în ansamblu alegînd iarăşi pe cele mai bune 
şi aşa mai departe, pînă ce ajungem la lotul final, asupra 
căruia nu mai găsim nimic de obiectat. 

Pentru a evita saturaţia, lucrările se împart între 
membrii juriului, eventual pe specialităţi, examinările fă- 
cîndu-se cu scurte pauze între serii sau loturi, pentru a 
şterge impresiile deja acumulate. Loturile finale pe su- 
biecte, se examinează de către cel puţin trei membri din 
juriu, votul preşedintelui, în caz de balotaj, fiind decisiv 
— dar mai bine de către întreg juriul. 

Asupra lotului final se va aplica sistemul ternar, fă- 
cîndu-se media notelor date de fiecare membru al juriu- 
lui, pe fiecare criteriu luat în considerare. 

3. Compunerea juriului 

Munca în colectiv a juriului este foarte mult uşurată, 
dacă membrii sînt aleşi dintre oamenii cu experienţă ar- 
tistică, şi grad de cultură aproximativ de acelaşi nivel. 

Se evită în acest mod divergenţele pe criteriile de 
apreciere, fiind ştiut că „bunul plac", îşi spune mai tare 
cuvîntul în asemenea împrejurări decît „bunul gust"! 

Pentru păstrarea obiectivitătii, juriul nu trebuie să cu- 
noască numele autorilor atunci cînd triază lucrările şi 
nici să se lase influenţat de -criterii străine de cele artis- 
tice, dat fiind că în artă nu există două măsuri: una pen- 
tru „ai noştri 44 şi alta( pentru „ceilalţi 44 ; astfel de proce- 
duri părtinitoare scad demnitatea juriului şi compromit 
organizaţia care a iniţiat competiţia. 

4. Vizitarea expoziţiilor 

De cum treci pragul unei expoziţii, sute de ochi, lu- 
crările expuse, parcă se aţintesc asupra ta, fiecare solici- 
tîndu-ţi atenţia şi interesul. Deruta este cu atît mai mare 
cu cît numărul lucrărilor expuse este mai mare. Cum să 
procedăm? 

Mai întîi, dacă expoziţia are un catalog — şi, de 
obicei, cele mai multe au — răsf oindu-1 ne vom da seamă 
de tematică, de numărul de autori, de stilurile proprii şi 
bineînţeles, de calitatea titlurilor. 

Urmează apoi parcurgerea şi deci vizitarea informa- 
tivă a expoaţiei, în care ne vom familiariza cu grupările 

lucrărilor (pe subiecte, pe ţări, pe autori etc.) localizînd pe 
cele care ne-au reţinut atenţia la prima vedere şi pe care 
ne propunem să le examinăm mai în detaliu. 

Vizitarea în detaliu o putem face cu creionul în mînă, 
notînd în catalog, potrivit sistemului ternar, notele cores- 
punzătoare celor trei criterii de primul ordin: 

tehnic — intelectual — psihic 
şi stabilind astfel o ierarhie de valori. Reexaminarea lor 
va permite retuşarea ordinei stabilite în acest mod. Nu 
este lipsită de sens şi de utilitate reexaminarea la o altă 
dată, să zicem după cîteva zile, a lucrărilor. Vom fi într-o 
altă stare de spirit, poate mai favorabilă unei examinări 
mai atente, mai obiective. O dată cu notele 1 — 2 — 3, este 
bine să notăm pe scurt şi caracteristicile care le justifică. 

Dacă numărul lucrărilor expuse este mare, depăşind 
100 — 150 buc. (cum este cazul saloanelor internaţionale), 
atunci vom proceda pe secţiuni de 100 — 200 buc, pentru 
a nu lăsa să se instaleze saturaţia şi deci tocirea simţului 
critic. Unei serii de 150 — 200 buc. trebuie să-i rezervăm 
2 — 3 ore pentru a putea ajunge la o concluzie asupra ex- 
poziţiei şi autorilor. 

Concluziile, mai ales dacă urmează a fi expuse în scris, 
într-o cronică a expoziţiei respective, trebuie să poarte 
asupra tematicii, nivelului tehnic, originalităţii subiecte- 
lor, calităţii compoziţiei, coloritului (dacă este cazul) etc., 
nesfiindu-ne de a evidenţia şi defectele. în expoziţiile 
individuale, este interesant de dedus preferinţa tematică 
şi tehnică şi tendinţele evolutive ale artistului. 

5. Alte puncte de vedere 

Problemele notării cît mai obiective a lucrărilor pre- 
zentate la un concurs de fotografii, a jurizării, a alegerii 
şi componenţei juriului în asemenea cazuri, preocupă 
cercuri largi în lumea fotografică. 

In rOfficiel de la Photographie et du Cinema, din sep- 
tembrie şi decembrie 1965 [14,] [15], găsim cîteva idei 
interesante, ce vin în sprijinul sistemului ternar expus în 
acest capitol şi pe care le vom expune în cele ce urmează. 

După A. Fallin [14]: 

— competiţia este singura cale care obligă pe concu- 
rent să se întreacă pe el însuşi, să progreseze; fără com- 
petiţie, dispare orice interes; 

— orice competiţie trebuie să ducă la un clasament, 
care este primul scop urmărit de concurenţi; 

— atribuirea unui punctaj, stabilirea unei clasificări, 
trebuie făcută pe baza unui anumit număr de date măsu- 
rabile: tehnica imaginii, tehnica execuţiei, raritatea su- 
biectului. A lăsa nota la discreţia judecătorului, este un 
semn de preţuire a lui, dar este legată de riscul subiec- 
tivismului. 

Soluţia problemei trebuie să ţină seamă de neutrali- 
tatea judecătorilor, de competenţa lor, de abaterile dato- 
rite oboselii sau saturării; trebuie să interzică fanteziile 
în apreciere şi să favorizeze judecarea probelor unei com- 
petiţii prin compararea lucrărilor participante între ele. 

Pentru atingerea acestor ţeluri, iată ce propune auto- 
rul articolului: 

1. Membrii juriului nu participă la concurs şi nici nu 
aparţin vreunei asociaţii fotografice concurente; regula- 
mentul trebuie să interzică de a fi în acelaşi timp „jude- 
cător şi parte" în cauză. 

2. Competenţa juriului va fi apreciată în funcţie de 
calităţile tehnice mai mult decît de cele inventive ale 
examinatorilor. 

3. Toţi judecătorii ştiu că, la început, examinatorul 
este plin de îngăduinţă apoi, intervenind saturaţia, este 
din ce în ce mai dur. O greşală care, la început, i se pare 
scuzabilă, devine atroce după 2 — 3 ore de jurizare, mai 
ales dacă se repetă, fapt care face ca ea să sară în ochi 
din ce în ce mai evident, sporind severitatea aprecierii. 

Pentru a limita efectele acestei oboseli, trebuie limi- 
tată durata şedinţei, precizînd foarte bine munca ce tre- 
buie făcută şi organizînd judecata în mai multe şedinţe. 
De fiecare dată, lucrările trebuie examinate în ordine in- 
versă celei din şedinţa precedentă. 

Mai departe, se expune procedeul grupării în trei 
grupe şi apoi în două şi, abia în a 3-a şedinţă, după exa- 
minări repetate, se trece la notarea calităţii cu note ce 
merg de la 5 la 20, atribuindu-se cîte cinci puncte pentru 

fiecare din cele patru grupe de calitate în care au fost 
împărţite în cele din urmă lucrările. 

Pentru uşurarea aprecierii, se propune gruparea lucră- 
rilor pe subiecte ca: uman — peisaj — scene de gen — di- 
verse etc. Se obţine astfel o comparare mai uşoară a lu- 
crărilor şi alegerea celor mai bune din fiecare serie» 
echilibrînd în acelaşi timp prezentarea din fiecare gen. 

In articolul său [15] Jean Fage formulează cîteva prin- 
cipii pe care un membru în juriu nu trebuie să le piardă 
din vedere: 

Cele mai înalte calităţi ce primează şi dau o valoare 
sigură unei imagini, sînt (criterii de primul ordin): 



(subiectele) cele mai modeste; 

— şocul sau valoarea emoţională a unei imagini ce nu 
se uită; 

— ideea, o idee clar exprimată, un mesaj de desnă- 
dejde sau de prietenie etc. 

— originalitatea de spirit a autorului prezentă în ima- 
gine. 

Elemente rare de mai mică valoare (criterii de al doilea 
ordin) : 

— frumuseţea creată de autor; 

— atmosfera creată în imagine: veselă, tristă, miste- 
rioasă, ce dă o viaţă deosebită imaginii; 

— o mărturie importantă asupra unui lucru intere- 
sant sau frumos. Fotografii fiind adevăraţii martori ai 
timpului lor, tot ce este omenesc intră în această cate- 
gorie; 

— căutările, procedeele, efectele speciale, cînd sînt în 
armonie cu subiectul şi cînd contribuie fie la a-1 înfrumu- 
seţa, fie la a-i mări interesul grafic. 

Criterii de al treilea ordin: în această categorie intră: 

— documentele frumoase, precis şi bine redate sau 
interpretate de autor, în scopul de a le face mai vii, mai 
convingătoare, mai puţin banale; 

— tehnică impecabilă, mare fidelitate de reproducere. 
O imagine întrunind una din aceste calităţi, nu trebuie 
notată sub medie. 

„A judeca este o responsabilitate; hotărîrea trebuie să 
poată fi motivată limpede" 

Capitolul 

VIII 



Breviar de reguli de estetică 
fotografică 

„Frumos" şi „urît" 

— „FRUMOS" şi „URÎT" — fiecare dintre noi îşi 
are mica lui provizie şi aceasta este temelia judecăţii 
noastre despre urîţenie şi frumuseţe [1]. 

— Sentimentul frumosului este rezultatul unui lung 
şir de observaţii [1]. 

— Perceperea raporturilor este baza frumosului [1]. 
Frumuseţea, care constă totdeauna din raporturi, va fi 
de data aceasta, direct proporţională cu numărul rapor- 
turilor [1]. 

— Frumosul: ceea ce face să încerci un sentiment de 
admiraţie şi plăcere (Larousse). 

— Ceea ce se numeşte obişnuit „urîţenie" în natură, 
poate să devină în artă, de o mare frumuseţe [2]. 

— In artă nu este frumos decît ceea ce are caracter 
şi nu este urît decît ceea ce este lipsit de caracter, adică 
ceea ce nu oferă nici un adevăr exterior sau interior [2]. 

— Este urît în artă ceea ce este fals, ceea ce este ar- 
tificial [2]. 

— Natura nu face nimic greşit. Frumoasă sau urîtă, 
orice formă îşi are tîlcul ei [2]. 

— GUSTUL reprezintă facultatea de a judeca un 
obiect sau un mod de reprezentare, prin satisfacţia sau 
nemulţumirea resimţite, într-un fel cu totul dezinteresat. 
Se numeşte „Frumos" obiectul acestei satisfacţii (Kant). 

— Gustul nu se formează decît prin contemplarea a 
ceea ce este excelent, nu a ceea ce este acceptabil 
(Goethe). 

— ARTA — ansamblu de procedee prin care omul îşi 
aplică cunoştinţele la realizarea unei concepţii, fie într-un 
scop practic, utilitar, (artele utile sau mecanice), fie pen- 
tru a produce o plăcere intelectuală sau morală (arte 
liberale). In artele mecanice predomină îndemînarea ma- 
nuală, pe cînd în artele liberale spiritul are o mai mare 
contribuţie decît mîna. 

— ARTIST este acela care exercită o artă liberală. 

— ESTETICA este ştiinţa care tratează Frumosul şi 
sentimentul pe care acesta îl trezeşte în noi (Larousse). 

— Nu există aproape nici o regulă pe care Geniul să 
nu o poată călca cu succes [1]. 

Ond creezi, uiţi ce ai învăţat, lăsînd cunoştinţele să 
se sedimenteze în tine şi folosindu-le apoi în mod creator 
(/. Jianu). 

Perceperea şi asimilarea operei de artă 



Verdictul critic asupra unei opere de artă este rezulta- 
tul unui întregit proces de percepere şi asimilare: fizic — 
intelectual — psihic. 

— procesul fizic, aspectul exterior şi realizarea tehnică 
produce impresia estetică; 

— procesul intelectual de judecare a elementelor per- 
cepute prin procesul fizic, are drept rezultat înţelegerea 
mesajului transmis, concretizat în subiect şi exprimat 
prin titlu , 

— procesul psihic, de stabilire a legăturii sufleteşti 
între noi şi opera de artă, are drept rezultat emoţia 
artistică; 

— aspectul exterior. Tot ce cere un efort dispropor- 
ţionat din partea simţurilor, faţă cu scopul, ne displace 
şi trezeşte o notă de subiectivism în aprecierea noastră. 
De aceia trebuie să dăm o atenţie deosebită modului în 
care prezentăm lucrările, mai ales pe cele destinate ex- 
poziţiilor, concursurilor, publicării. Prima impresie con- 
tează cel mai mult în apreciere. 

— Realizarea tehnică. Faţă cu mijloacele tehnice de 
care se dispune astăzi, greşelile tehnice nu pot fi nici scu- 
zate, nici admise. 

Conţinutul (Subiectul). 

Orice operă de artă trebuie să aibă un conţinut: su- 
biectul. Orice poate constitui un subiect, chiar şi obiectul 
sau faptul cel mai neînsemnat dacă, tratat cu artă, iz- 
buteşte să ne emoţioneze. 

— Intr-o lucrare bună nu trebuie neapărat să intre 
tot ce vedem şi nici oricum. Ea trebuie să fie simplă şi 
clară. 

— Trebuie evitate elementele de prisos. 

— Subiectul trebuie să fie unic, pentru a favoriza 
concentrarea atentă asupra lui. 

— Chiar şi Urîtul poate fi folosit ca subiect, dacă este 
util sau necesar operei de artă. 

— Simplitatea şi Unitatea sînt condiţii esenţiale. 

Unitatea se realizează prin legătura între elementele 
componente — fiinţe sau lucruri, care poate fi făcută fie 
de o idee, fie de un sentiment, fie de amîndouă, lucrarea 
adresîndu-se astfel minţii, sufletului, sau amîndorora (ma- 
ximum de efect). 

Titlul 

Este un element ajutător pentru înţelegerea subiec- 
tului, atunci cînd este necesar. 

Titlul adecvat trebuie să fie scurt, sugestiv, lipsit de 
banalitate şi să nu contrazică subiectul. 

Titlul este indispensabil atunci cînd lucrarea repre- 
zintă o ideie abstractă, sau cînd lipsa lui ar putea da loc 
la interpretări greşite. 

El este necesar, de asemenea, pentru a localiza geo- 
grafic un peisaj, sau pentru a identifica un personaj por- 
tretizat. 

Procesul psihic 

— O fotografie neînsufleţită de un sentiment, este mai 
degrabă o virtuozitate tehnică decît o operă de artă. 

— Opera de artă trebuie să ne emoţioneze, nu numai 
să ne placă. 

Portretul 

— Simpla redare a persoanei fizice, nu se poate numi 
portret. 

— Redarea personalităţii, caracterului celui portre- 
tizat sau a sentimentului, ori gîndului ce-1 animă în acel 
moment, sînt esenţiale. Pentru aceasta fotograful trebuie 
să fie un bun psiholog şi să-şi fi studiat în prealabil mo- 
delul. 

„Portretul, acest gen în aparenţă atît de modest, are 
nevoie de o uriaşă putere de pătrundere" [4]. 

— Surprinderea atitudinii celei mai caracteristice a 
modului este o condiţie necesară unui bun portret psiho- 
logic, de aceea, portretul este mai degrabă o fotografie 
dinamică decît una statică. 

— La redarea expresiei şi caracterului celui portreti- 
zat, contribuie, de asemenea, cadrul în care îl situăm. Dez- 
acordul între ambianţă şi subiect poate compromite un 
portret. 

— „Nimic nu rămîne fără rost într-un portret. Ges- 
tul, grimasa, veşmîntul, decorul chiar, totul trebuie să 
slujească la redarea unui caracter" [4]. 

Peisajul 

Peisajul artistic, spre deosebire de cel documentar, 
ne captivează mai mult prin atmosfera şi sentimentele pe 
care le degajează, decît prin elementele materiale ce-1 
alcătuiesc. 

— „Un peisagist care nu ştie să tălmăcească un sen- 
timent printr-o îmbinare de materie vegetală şi minerală, 
nu este un artist" [4]. 

— „Artiştii care vor să exprime natura, fără senti- 
mentele pe care ea le inspiră, se supun unei operaţii bi- 
zare care constă în a ucide în ei omul care gîndeşte şi 
simte" [4]. 

Ideile abstracte 

Pentru redarea lor, se recurge la elementele esenţiale 
ale temei. 

Titlul, formulat în mod adecuat, este necesar înţele- 
gerii lucrărilor. 

„Problema actuală a fotografiei este de a găsi calea 
pentru traducerea elementelor, abstracte: Idei simţăminte, 
emoţii, stări de spirit, în forma concretă a fotografiei" [5], 

Sinteza celor trei procese de percepere şi judecare a 
operei de artă 

— Putem sintetiza perceperea operei de artă prin: 
„am văzut" — „am înţeles" — „am simţit". 

— Arta de a vedea. (Văzutul) se învaţă studiind ope- 
rele altora şi însuşindu-ne tehnica modernă a imaginii. 

— înţelegerea. Se dezvoltă prin cultură generală şi de 
specialitate, grefate pe calităţile intelectuale proprii. 

Sensibilitatea înăscută poate fi ascuţită prin educaţie 
artistică, prin frecventarea expoziţiilor, studiul lucrărilor 
celebre etc. 

— Cel mai mare cîştig din punctul de vedere al crite- 
riilor de judecată îl avem dacă ne studiem pe noi înşine, 
ca mod de a reacţiona în faţa operelor de artă pe care le 
cercetăm. 

— Ceea ce este contrar bunului simţ, logicii, echilibru- 
lui nu va rezista. 

Principii de estetică a imaginii fotografice 

Organizarea în plan a imaginii 

Plasarea subiectului în cadrul imaginii se face după 
principii care au în vedere punerea lui în maximum de 
valoare. 

Cadrul imaginii 

— Cadrul dreptunghiular avînd laturile în raportul 
2/3 — 3/4 oferă o formă echilibrată şi estetică. 

— Cadrul pătrat, deşi mai dificil de mînuit la înca- 
drarea subiectului, este totuşi preferat, mai ales la fo- 
tografia color. 

— Formatele alungite avînd o latură mult mai lungă 
decît cealaltă, sînt utilizate în fotografiile panoramice, 
decorative etc. 

Liniile şi punctele forte ale cadrului 

— Axele de simetrie unesc mijloacele laturilor cadru- 



7 — Estetica imaginii fotografice 



lui şi se întretaie în centrul de simetrie al acestuia. Cen- 
trul de simetrie este un punct slab ca efect. 

— Subiectul nu se plasează în centrul de simetrie al 
cadrului deeît în cazuri cu totul speciale. 

— Dreptele forte se obţin împărţind fiecare latură a 
cadrului în trei părţi egale şi unind punctele omologe de 
pe laturile opuse. Caroiajul de 4 drepte şi cele 4 puncte 
de intersecţie ale lor, formează dreptele şi punctele forte 
ale cadrului. împărţirea laturilor cadrului se poate face 
şi după „diviziunea de aur" . 

Evităm simetria, folosind liniile şi punctele forte ale 
cadrului pentru plasarea elementelor principale ale su- 
biectului. 

— Diagonala ascendentă (forte) urcă din colţul stînga- 
jos pînă în colţul dreapta-sus. 

— Diagonala descendentă (slabă) coboară din colţul 
stînga-sus în colţul dreapta-jos. 

— Linia orizontului 

Pentru a evita simetria, linia orizontului unui peisaj 
se suprapune peste linia forte orizontală cea mai de jos 
a cadrului; suprapunerea ei peste linia forte superioară 
produce un efect de strivire; lipsa de detalii (nori de 
exemplu, în partea de deasupra orizontului, produce un 
efect dezolant, de gol. 

Baza clădirilor se plasează de asemenea pe orizontala 
forte inferioară pentru a nu produce senzaţia de insta- 
bilitate. 

Organizarea în adîncime a imaginii 

In adîncime, subiectul se desfăşoară pe trei planuri: 
primul plan este acel care se vede cel dintîi cînd pri- 
vim imaginea; el are rolul de a conduce privirea spre 
planul de mijloc în care se situează de obicei, subiectul. 
El nu este obligatoriu şi necesar întotdeauna şi nu trebuie 
să constituie un obstacol în calea privirii; elementele lui 
trebuie să aibă o legătură cu baza imaginii. 

planul subiectului (planul de mijloc) conţine ele- 
mentele compoziţionale principale ale subiectului, între 
care există o legătură de idei. 

ultimul plan (fondul) creează spaţiul, ambianţa în care 
se desfăşoară acţiunea subiectului. 

Rolul fundalului (fondul) este să scoată în evidenţă 
subiectul. Pentru aceasta trebuie să-i fie subordonat ca 
tonalitate şi claritate. Căutarea contrastelor de tonuri, de 
iluminare, de culori şi de claritate, este de dorit, fără a se 
exagera însă. Este indicat: 

— în interior: fundal neutru, din paravane, ecrane, 
pereţi vopsiţi uniform etc; 

— în exterior: cerul senin oferă un fundal neutru 
pentru orice subiect. 

— Claritatea planurilor 

Claritatea maximă este necesară pentru planul în care 
se găseşte subiectul sau elementele lui principale. 

Dozarea clarităţii planurilor cu ajutorul punerii la 
punct şi diafragmei, este cu atît mai uşoară cu cît obiec- 
tivul are o distanţă focală mai lungă. 

Perspectiva 

Este aceea care ne dă impresia de relief, datorită mă- 
rimii relative, ordinei spaţiale şi tonalităţii elementelor 
reprezentate; ea este de două feluri: 

— perspectiva liniară, rezultată din forma şi mărimea 
relativă a elementelor; 

— perspectiva aeriană, rezultată din variaţia tonalităţii 
culorilor, respectiv a valorilor alb — negru. 

Relieful (plastica) imaginii 

Rezultă din jocul de lumini şi umbre asupra volu- 
melor proprii ale unui corp; lumina creează umbra şi 
amîndouă relieful. 

— Maximum de relief îl avem atunci cînd umbrele 
purtate sînt cele mai lungi, adică la răsăritul şi la apusul 
soarelui cînd lumina cade orizontal asupra subiectului. 

— lumina de după amiază dă o plastică sculpturală; 

— lumina de dimineaţă dă o plastică picturală; 

— înainte de a fotografia, mai ales monumentele de 
arhitectură, trebuie studiată evoluţia luminii şi efectele 
plastice, de-a lungul unei zile. 

— Cea mai nefavorabilă oră pentru portret este în 
jurul amiezei (orele 11 — 15), cînd lumina cade aproape 
vertical dînd umbre purtate prelungi pe figură. 



— Absenţa totală de relief ne-o oferă contra-lumina, 
(cînd subiectul maschează sursa luminoasă); rezultă o 
imagine plană, întunecată, fără detalii (siluetă). Este in- 
dicată pentru peisagiile cu suprafeţe întinse de apă sau 
zăpadă care o reflectă puternic. 

— Lumina de zi cea mai favorabilă este aceea care 
vine din spatele operatorului, respectiv a aparatului foto, 
prin stingă sau prin dreapta. 

— Lumina artificială urmează aceleaşi reguli în ce 
priveşte efectul plastic; intensitatea lui depinde de natura 
şi intensitatea sursei luminoase şi de suprafeţele refleeta- 
toare şi moderatoare ce intervin în calea ei. 

— Punctul de staţie (PS) şi direcţia de fotografiere 
ambele influenţează plastica imaginii, astfel: 

— PS axial: vedere frontală, statică, plată, foarte pu- 
ţin sau deloc reliefată; schimbarea poziţiei PS pe verti- 
cală şi a iluminării pot compensa aceste inconveniente. 
Această poziţie este utilă subiectelor de arhitectură, cu 
elemente simetrice. 

— PS lateral: face să apară perspectiva, redînd ima- 
ginii volumul şi deci caracterul spaţial. 

Unghiul de viză laterală, faţă de axul subiectului va- 
riază cu subiectul şi iluminarea lui, fiind optim în jur 
de 45°. 

— Apropierea de subiect, prin schimbarea poziţiei PS 
sau cu ajutorul unui teleobiectiv, măreşte elementele din 
primul plan şi micşorează pe cele îndepărtate; 

Obiectivele cu unghiu mai mare decît normal, produc 
efectul învers precedentului, accentuînd impresia de 
adîneime. 

Linii, suprafeţe, volume — 
efectele lor 

Prin forma şi direcţia lor în cadru, elementele grafice 
ale imaginii (linii, suprafeţe, volume) contribuie la crearea 
efectului psihic al acesteia. 

— Liniile drepte cu cît sînt mai lungi, dau impresia 
de continuu, de monoton, de repaus. 

— Verticala: caracteristică la tot ce este înalt, trezeşte 
ideea de solemn, de maiestos, de demnitate; cu cit verti- 
calele sînt mai lungi, cu atît lasă impresia de stabilitate 
şi uneori de frajgilitate. 

— Orizontala dă senzaţia de calm, de linişte, de ne- 
sfîrşit. 

— Abuzul de linii drepte, orizontale sau verticale (de 
exemplu paralele) oboseşte ochiul dacă nu intervin şi 
alte elemente care să întrerupă monotonia. 

— Liniile înclinate dau un accent dinamic imaginii, 
astfel: 

— Diagonala forte (stînga jos — dreapta sus) suge- 
reaza ideea de efort, simbolizînd urcuşul; 

— Diagonala slabă (stînga sus — dreapta jos) suge- 
rează ideea de coborîre şi deci de mai puţin efort. 

Efectul diagonalelor este mai puternic în formatul 
înalt decît în cel pe lat, înclinarea lor fiind mai mare. 
Liniile curbe dau imaginii graţie şi mlădiere: 

— curbate în jos (concavitatea în sus) sugerează vese- 
lie şi succesiunea lor dă impresia de rapiditate. 

— curbate în sus (concavitatea în jos) sugerează tris- 
teţe, resemnare (asemeni sălciilor plîngătoare); 

— curbate la stînga, dreapta sau în spirală: dau im- 
presia de instabil, de agitat, cu tendinţa de revenire la 
orizontală, la repaus. 



— figura umană oferă ansamblul tuturor acestor linii 
curbe, cu semnificaţiile bine cunoscute. 

Liniile frînte: 

verticale şi orizontale exprimă: 

— energie, asprime — frîngeri mai rare; 

— nervozitate — frîngeri mai dese. 

Cu cît unghiurile frîngerilor sînt mai ascuţite, cu 
atît efectele liniilor frînte sînt mai pronunţate şi cu un 
caracter mai dinamic. 

Liniile care se încrucişează în toate direcţiile conduc 
ochiul în afara imaginii şi derutează privirea, dacă nu 
sînt echilibrate prin elemente opuse. 

Liniile întrerupte. O imagine nu trebuie să apară in- 
completă, de aceea se vor evita curbele care se termină 
în afara cadrului (exemplu arcada unei bolţi) fiind ne- 
echilibrate din punct de vedere static. 

Suprafeţele 

Prin mărime, formă şi culoare, suprafeţele contribuie 
la tonalitatea psihologică a imaginii, astfel: 

— Suprafeţele mari, neîntrerupte sînt statice şi mo- 
notone. 

— Suprafeţele mici, cu tonuri sau culori variate, în- 
sufleţesc imaginea, sugerînd varietatea, mişcarea ne- 
astîmpărul. 

— Suprafeţele luminate fac un efect calm, optimist, 
prietenos, sugerînd buna dispoziţie; 

— Suprafeţele întunecate posomorăsc imaginea, dîn- 
du-i un caracter grav, neliniştit: 

Suprafeţele triunghiulare creează senzaţii asemănă- 
toare cu cele date de liniile frînte, astfel: 

— triunghiuri alungite efecte analoge cu forma ver- 
ticală; 

— triunghiuri lăţite efecte analoge cu forma orizon- 
tală; 

— triunghiul isoscel cu baza în jos este stabil, static; 

— triunghiul isoscel cu vîrful în jos, instabil, senza- 
ţie de răsturnare. 

Volumele 

Plastica imaginii depinde de distribuţia justă şi echi- 
librată a volumelor. Ca mase mari, pe fondul imaginii, 
pot „strivi" subiectul care apare astfel, prin contrast, ca 
fragil. 

Culoarea 



„Culoarea este aceea care te atrage, acţiunea aceea 
care te leagă" [1]. 

— culorile spectrale (ale curcubeului) sînt: violet — 
indigo — albastru — verde — galben — portocaliu — 
roşu lungimile de undă ale lor fiind cuprinse între 
400 mju (violet) şi 720 m ju (roşu); între culori trecerea 
nu este netă ci printr-o serie de nuanţe intermediare, 
din care ochiul omenesc percepe 130 — 160. 
— culorile fundamentale sînt: 
roşu — galben — albastru 

— culorile complementare sînt: 
verde — violet — portocaliu 

ele rezultă din combinarea, două dtte două, a culorilor 
fundamentale. 

— anomalii cromatice. 

— Nu toată lumea percepe la fel de bine culorile. Se 
cunosc 8 (opt) anomalii cromatice, înăscute sau dobîndite, 
ale ochiului. 

— Curba de vizibilitate a ochiului prezintă un maxi- 
mum accentuat în regiunea galben (centrală) şi coboară 
repede spre extremităţi (albastru — roşu). 

In amurg, sensibilitatea spectrală a ochiului se mută 
către undele scurte (violet — indigo — albastru), datorită 
efectului Purkinje. 

Contrastul culorilor 

— un eîmp colorat modifică cîmpurile adiacente în 
sensul tutorii sale complementare; 

— două suprafeţe color juxtapuse, apar reciproc mai 
contrastante dacă sint complementare şi se atenuează dacă 
sînt de nuanţe apropiate. 

— Proprietăţile culorilor 

Nuanţa: Diferenţiază o culoare de alta; se exprimă 
cantitativ prin lungimea de undă a radiaţiei luminoase 
respective. 

Strălucirea unei culori este proporţională cu gradul ei 
de luminozitate; se exprimă cantitativ prin coeficientul 
spectral (de reflexie) pentru suprafeţele reflectatoare şi 
coeficientul de permeabilitate, pentru mediile transpa- 
rente; el diferă după lungimea de undă a culorii respec- 
tive. 

Saturaţia (puritatea) culorii este definită prin raportul 
cantitativ de culoare spectrală şi de culoare albă. O cu- 
loare neamestecată cu alb este pură (saturată). Culorile 
spectrale roşu şi indigo ne apar ca fiind saturate, iar 
galbenul apare ca mai puţin saturat. 

Temperatura culorii 

încălzind treptat o sîrmă de metal (ex. rezistenţa unui 
reşou) culoarea ei va varia cu temperatura, de la roşu-în- 
chis la roşu-deschis, apoi portocaliu, galben şi în fine 

alb. Fenomenul este exprimat prin temperatura de cu- 
loare care se măsoară în grade Kelvin a căror scară în- 
cepe de la zaro absolut ( — 270°K), aşa încît: 

Temperatura culorii = temperatura sursei luminoase 
(°C) + 273°C. 

Iată cîteva valori orientative: 

— lumina zilei: 

iarna 5 500°K 

vara 5 700°K 

la răsăritul şi apusul soarelui 4 900 — 5 400°K 

în zilele cu ceaţă 7 700—8 500°K 

lumina reflectată de cerul senin 12 000—27 000°K 

lămpi cu incandescenţă 2 700—3 000°K 

— La amiază diferenţele de temperatură a culorii 
fiind mari faţă de normal, nu se poate fotografia corect 
pe film color. 

„Expresia" culorilor 

— culori calde: galben, portocaliu, roşu, asemănătoare 
cu ale surselor calorice; dau senzaţia de lumină şi căl- 
dură; se mai numesc culori reliefate sau dinamice. 

— culori reci: albastru, verde, violet, asemănătoare 
cu ale apelor mării, dau senzaţia de frig. Se mai numesc 
şi culori atenuate — sau statice. 

Astfel: 

— roşu — senzaţia de căldură, dinamic; 

— albastru — senzaţia de rece, static; 
Sentimente exprimate de culori: 

— mov — trist 

— violet — agresiv 

— verde: liniştitor (afară de verdele ţipător, „acid"); 

— galben: odihnitor, vesel, luminos, optimist. 

Armonia culorilor 

Efectul comun a două sau mai multe culori, plăcut 
sau neplăcut, depinde de echilibrul acestora. El este reali- 
zat prin culorile complementare, adică acelea care, ames- 
tecate, dau lumina albă, respectiv culoarea cenuşiu-închis, 
pentru cele pigmentare. 

— Efectul de clar-obscur: amestecul de umbră şi lu- 
mină ce se produce pe conturul obiectelor puternic lumi- 
nate, situate în întuneric. 

— Filtrele de aureolate (Duto) reduc duritatea con- 
trastului, scoţînd în evidenţă efectul de aureolare pe con- 
tur; în fotografia color, exagerarea lui dăunează reliefu- 
lui imaginii. 

— Perspectiva aeriană color 

Datorită perspectivei aeriene, orice culoare devine 
ceva mai albăstrie, îmbinîndu-se armonios cu celelalte, 
cu excepţia rozului caselor şi verdele câmpiilor din apro- 
piere. 

Legea contrastului culorilor 

— puse alături, două culori calde se atenuează, în 
timp ce două culori reci se resping; 

— culoarea albă, alături de o culoare oarecare îi di- 
minuează tonul; 

— negrul alături de o culoare, îi coboară tonalitatea; 

— nuanţa gri lingă o culoare, o face mai strălucitoare, 
iar ea capătă, culoarea complementară ; 

— o culoare închisă lîngă una deschisă, se deschide, 
în timp ce, culoarea deschisă se închide; 

— două suprafeţe alăturate, de aceeaşi culoare dar 
de nuanţe diferite, produc efectul de clar-obscur. 

— Efectul de clar-obscur: amestecul de umbră şi lu- 
mină ce se produce pe conturul obiectelor puternic lu- 
minate, situate în întuneric. 

— Filtrele de aureolase (Duto) reduc duritatea con- 
trastului scoţînd în evidenţă efectul de aureolare pe con- 
tur; în fotografia color, exagerarea lui dăunează reliefului 
imaginii. 

— Perspectiva aeriană color 

Datorită perspectivei aeriene, orice culoare devine ceva 
mai albăstruie, îmbinîndu-se armonios cu celelalte, cu 
excepţia rozului caselor şi verdelui cîmpiilor din apro- 
piere. 

Estetica imaginii color 



Fotografia color nu trebuie să înregistreze mecanic 
culorile ci să le redea veridic, închegîndu-le armonios, 
la fel cum sînt şi în natură. 

— Evităm „tentaţia culorilor" privind mai întîi su- 
biectul printr-un ecran albastru (filtru, celofan) care 
„şterge" culorile, permiţînd concentrarea atenţiei asupra 
elementelor compoziţionale. 

— Timpul de expunere cit mai corect, permite reda- 
rea fidelă a culorilor. 

Supraexpunerea — palidează culorile 
Sufoexpunerea — întunecă culorile 

— Tabela de expunere din prospectul filmului color, 
permite o expunere corectă dînd un colorit viguros şi 
strălucitor. 

In cazurile extreme (contraste de lumină) lumina re- 
dusă ete. folosirea exponometrului este indicată. 

— alegerea filmului color în raport cu tonalitatea do- 
minantă a subiectului, permite obţinerea unui colorit 
corect redat astfel: 

dominantă roşie: film Kodak, Gevaert 

dominantă albastră: film Agfa, Qrwo< 

Trebuie evitate orele din zi ou deformări şi dominante 
inacceptabile ale culorii. 

la amiază: dominantă albastră puternică 

la apus: dominantă roşiatică puternică 

se va evita coincidenţa între dominanta luminii şi aceea 
a filmului (exemplu film Kodak la apusul soarelui). 

„Regia culorii {< constă în corectarea paletei cromatice 
a subiectului prin armonizarea culorilor cu fondul, adău- 
garea unor dominante de culoare, eliminarea obiectelor 
cu colorit supărător, astfel, în peisajele de munte sau 
mare, care sînt bi- şi tricrome, adăugarea unor dominante 
contrastante (căciuliţă şal, windjack, roşii, galbene, porto- 
calii), însufleţeşte imaginea. 

Mărimea suprafeţelor color 

Sînt preferabile suprafeţe colorate mai puţine dar 
mai mari, într-un număr mai redus de culori. 

Subiectele monocrome produc efecte frumoase dacă se 
proiectează pe un fond contrastant. 

îmbinarea elementelor estetice grafice şi psihice, 
în procesul de creaţie 

— Artă înseamnă în primul rond echilibru, armonie şi 
rezonanţă sufletească în raport cu mediul care constituie 
sursa noastră de inspiraţie. 

— In realizările noastre, începem de obicei prin a 
imita şi dacă perseverăm, sfîrşim prin a creea, într-un 
stil care ne este propriu şi care va fi cu atît mai personal 
şi mai valoros cu cit mintea şi sufletul ne vor fi mai bo- 
gate prin cultură şi educaţie artistică. 

— „Ce" am vrut să spunem şi „cum" am spus-o prin 
lucrarea noastră, constituie mesajul adresat de artist se- 
menilor lui prin opera de artă. 

— Dacă perfecţiunea tehnică, uneori asociată şi cu 
cea estetică, ţin de meşteşug, întrunirea celor trei cali- 
tăţi: tehnică, estetică şi sufletească, este caracteristică 
artei. 

— Imaginea nu este un scop în sine ci numai mij- 
locul prin care se realizează un scop: comunicarea cu 
oamenii. De aceea, ea trebuie să aibă un conţinut care să 
informeze, să educe, să distreze, sau să comunice un sen- 
timent, o stare de spirit. El trebuie prezentat într-o formă 
clară, inteligentă. 

— Cu cît o afirmaţie este mai simplă şi mai directă cu 
atît ea este mai clară şi mai puternică. 

— Intr-o fotografie artistică, subiectul nu este decît 
vehiculul care transportă ideea pe care fotograful doreşte 
să o exprime, devenind astfel un simbol. 

— Orice îl interesează în mod sincer pe un fotograf, 
merită să fie fotografiat. A alege subiectul, însemnează 
a vedea în mod creator nu numai cu ochii ci şi cu mintea, 
un sens nou, o noţiune nouă, un punct de vedere nou. 

— Orice fotografie în faţa căreia un privitor reacţio- 
nează — îi place sau îi displace — deci nu este indife- 
rent, are putere de atracţie, de şoc; fără putere de şoc, 
ea trece neobservată, fiind o afirmaţie în gol. 

— Puterea de şoc este calitatea care face o fotografie 
să iasă în evidentă, să fie neobişnuită; ea se obţine: 

prin procedee grafice ce transformă subiectul din ba- 
nal în interesant din punct de vedere grafic. 
abordînd subiecte neobişnuite; 

abordînd subiecte neobişnuite, într-o formă interesantă 
din punct de vedere grafic. 

Alegerea procedeului trebuie făcută în acord cu subiec- 
tul şi cu scopul fotografiei. 

— o fotografie bine compusă este în primul rînd o 
fotografie limpede şi bine organizată, în care subiectul 
este prezentat în forma cea mai clară cea mai viguroasă, 
cea mai eficace. 

— Simplitatea este prima condiţie. 

— a compune, înseamnă a organiza elementele unei 
fotografii astfel încît să rezulte o unitate independentă, 
uşor de înţeles. 

— ne stau la îndemînă următoarele mijloace de inter- 
venţie pentru corectarea imaginii. 

— putem alege sau regla calitatea iluminării subiectu- 
lui, operînd asupra sursei de lumină (artificială), sau 
alegînd momentul zilei cu iluminarea (naturală) optimă; 

— putem modifica ambianţa subiectului, influenţîn- 
du-i chiar atitudinea (exemplu: portretul); 

— putem alege punctul de staţie, direcţia şi unghiul 
de fotografiere, dozînd astfel efectele produse de aceste 
elemente; 

— putem hotărî momentul tehnic (condiţii tehnice şi 
de lumină) şi psihologic (atitudine, mişcare) în care vom 
declanşa; 

— putem alege, în laborator, formatul, decupajul, pro- 
cedeul grafic pozitiv cele mai adecuate subiectului. 

— Formarea gustului prin educaţie artistică susţinută 
este de un nepreţuit ajutor pentru rapiditatea deciziei, 
dat fiind că nu totdeauna avem la dispoziţie timpul ne- 

cesar judecării subiectului sub toate aspectele, pentrucă 
el se schimbă foarte repede. 

In asemenea situaţii, înregistrarea rapidă a unui nu- 
măr mai mare de imagini, din care vom alege apoi pe 
cele mai interesante, este o soluţie. Bineînţeles, proceda- 
rea fără discernămînt, duce numai la o risipă de material 
fotografic. 

— cu ajutorul a două colţare în formă de L de mări- 
mea laturilor formatului putem studia, pe pozitiv, de- 
cupajul care pune cel mai bine în valoare subiectul. 
Aceasta trebuie făcută înainte de tirajul definitiv. 

— Ultima instanţă în judecarea lucrărilor noastre, 
trebuie să fie exigenţa faţă de noi înşine. 

PLANŞA 1. BOLDÎR VICTOR: „Criticul". 

în afara de analiza fâcutâ în text (v. p. 24) şi care este completa, 
nu ar fi de adăugat decît 

Punctajul: 
AT=3 Al=3 AP=3 Total ==9 

PLANŞA 2. BANU NICOLAE AFIAP: „Ecoul". 

Printr-un artificiu tehnic de laborator (copierea repetata, cu intensitate 
gradata de alb-negru) este sugerata ideea de unda, care este msâşi 
esenţa fenomenului sugerat metaforic prin titlu (foarte adecvat). Un- 
dele vizual — „sonore" se desfăşoară în adînc'umea imaginii, ,pe doua 
direcţii paralele, uşor oblice. Intensitatea descrescîndâ a tonurilor de 
alb-negru, din 'primul iplan câtre fundal, sugerează descreşterea inten- 
sităţii sonore a undei directe, cu oît ne/depârtâm de ipriimul ipksn, res- 
pectiv creşterea ei, cu unda reflectata, care revine din fund câtre 
primul plan. 

Compoziţional, imaginea se bazează pe un ritm multiplu de linii curbe, 
orizontale şi verticale, ce se desfăşoară pe lăţime, asemenea burdu- 
fului unui acordeon. 

Puterea de şoc a subiectului este creata de nedumerirea pe care 
privitorul o are în primul moment, mai ales daca nu cunoaşte titlul 
lucrării. în momentul în care privirea s-a adaptat ritmului liniilor şi om 
luat cunoştinţa de titlu, totul devine dintr-odata clar şi de înţeles, ceea 
ce denota ca şocul acţionează din plin pe planul intelectual, al înţe- 
legerii subiectului. Fârâ titlu, subiectul lucrării râmîne ermetic, greu 
de înţeles, ceea ce denota importanţa acestuia. O data depăşita 
aceasta etapa, mesajul lucrării nu trece dincolo de pionul intelectual 
pentru a ne produce şi o tot atît de puternica emoţie sufleteasca. 
Aceasta se rezuma la admiraţie pentru ingeniozitatea exprimării foto- 
grafice a unei idei atît de simple: Ecoul, ceea ce este suficient, deoa- 
rece nu s-ar fi putut obţine mai mult de la subiect. 

Punctaj 

AT=3 Al =2 AP=1 Total =6 

PLANŞA 3. SORIN DAN: „Etajare". 

Poate ar fi fost mai nimerit sâ fie numita: „Terase" aceasta succesiune 
de orizontale reprezentînd în adevăr terasele unui teren în panta, 
făcute în scopuri ameliorative agricole. Alternanţa de fîşii luminate şi 
întunecate şi discontinuitatea unora mai întrerupe efectul de mono- 
tonie, specific excesului de orizontale ce formează aici elementul com- 
poziţional .principail. 

Punctaj 

AT=3 A!=1 AP=1 TotaI=5 



PLANŞA 4. STAMATE VICTOR: „Vecina de la VII". 

Analiza psihologica şi intelectuala a lucrării a fost fâcutâ în text 
şi nu este nevoie sâ revenim. Vom analiza celalalte elemente. 

Ca şi „Ecoul", lucrarea de faţa produce un şoc similar: de nedumerire 
mai întîl, de înţelegere şi acceptare totala, dupâ cunoaşterea titlului 
şi analizarea elementelor grafice, dupâ care încercâm, pe plan emo- 
ţional, satisfacţia provocatâ de comicul de contrast, ce trezeşte surîsul 
şi buna dispoziţie, semn câ am recepţionat pe deplin mesajul artistic 
al lucrării. 

Compoziţional, si aici avem de-a face cu ritmuri de linii curbe ce se 
înscriu dupâ direcţii diagonale, concentrîndu-se în colţul din dreapta 
jos, ceea ce râspunde logic evenimentului exprimat: colectarea, vizualâ 
şi auditivâ, de informaţii! Schema graficâ a compoziţiei subiectului, 
indicînd direcţiile de colectare a informaţiilor primite, ajutâ înţelegerea 
părţii subtile a subiectului: ironia, satira fotngraficâ, în care autorul 
(V. Sta mate) exceleazâ. 

Punctaj 

AT=3 Al=3 AP=2 Total =8 



PLANŞA 5. DEAC FRANCISC (Cluj): „Rugbi". 

O „boltâ" de trupuri vînjoase ce şi-a gâsit un echilibru de o clipa 
deasupra mingii la care, cu tot efortul, nici unul nu ajunge! Schema 
forţelor ce se înfruntâ în aceastâ încordare pune si mai bine în evî- 
denţâ aceasta, precum şi disproporţia dintre sforţare şi obiect: mingea, 
care nu este nici mâcar de aur ca sâ merite lupta! Dar, aşa-i jocul 
de Rugbi şi scena acestui „melee" a fost admirabil prinsâ şi redatâ 
convingâtor. 

Punctajul (din punct de vedere sportiv): 
AT=3 Al=3 AP=3 Total =9 

PLANŞA 6. VERMEŞAN GHEORGHE (Cluj): „Of masa"... 
într-adevăr, nu este mai mare — dar ce efort face ca să para totuşi! 
Mînuţele strîng cît pot de tare blatul mesei şi sforţarea aceasta este 
pusa în evidenţa prin turtirea degetelor, prin reflexele lor în luciul 
mesei care par câ întregesc „menghina" mînuţelor şi prin scara puţin 
exagerată la care apar din cauza situării lor în primul plan. Cu tot 
efortul nu s-a putut sălta decît cu un ochi deasupra mesei, ca un 
răsărit de lună; după cum îl priveşte pe fotograf, dă impresia că rîde; 
faptul că nu se vede aceasta ci numai se bănuieşte (după privire), 
măreşte şi mai mult curiozitatea şi interesul privitorului care, pînă Ia 
urmă, amuzat de scenă, îşi forţează imaginaţia să întregească scena, 
lată de ce această fotografie are o mare forfă de şoc intelectuală şi 
psihică, pe care, contrastul cu fondul întunecat, o accentuează. 
Compoziţia, simplă, se orientează după diagonale (capul şi privirea) 
şi orizontala de bază (masa cu ( minuţde copilului. 
Formatul: „alungit" este adecvat subiectului. 

Punctaj 

AT=2 Al=3 AP=2 TotaI=7 



PLANŞA 7. TOMESCU NICOLAE AFIAP: „Studiu". 
Obiectivul cu focală lungă (Telyt f=20 cm) şi lumina de după amiază 
sînt aproape de neînlocuit, cînd este vorba de a reda plastica unui 
chip omenesc! Axarea figurii după diagonală aduce o notă aparte din 
punct de vedere estetic şi înlătură banalitatea. 

Punctaj 

Al =3 Al=3 AJ=2 TotaI=3 



PLANŞA 8. CIOS TADEU : „Glaciala". 

Caracteristica acestei lucrări o constituie efectele suprafeţelor triun- 
ghiulare, alternat luminate şi întunecate, îmbinate „în dinţi", după 
diagonala slabă a cadrului, care conduce privirea către vîrful de munte. 
Pustiul de zăpadă spulberată de vînt, încremenită de îngheţ şi lipsa 
i oricărei vietăţi, dă impresia puternică de peisaj lunar, rece, glacial. 

Punctaj 

AT=3 Al=2 AP=1 Total=6 



PLANŞA 9. TOMESCU NICOLAE AFIAP: „Vara". 

Văzuţi de la înălţimea normală a ochiului, aceşti „arbuşti" par ce 
sînt în realitate: tijele unor plante de cîmp . . . Văzute însă de la 
nivelul solului, din „perspectiva broaştei", ele capătă proporţiile unor 

arbori tineri. Acest lucru însâ nu este suficient pentru a constitui un 
subiect . . . Trecerea leneşa a nouraşilor răsfiraţi pe tot cerul, punctînd 
aproape fiecare tija, a crescut dintr-o data valoarea ansamblului, 
fâbîndu-1 sâ sugereze puternic o zi calda de vara! 

Punctaj 

AT=2 Al=3 AP=2 Total =7 



PLANŞA 10. TOMESCU NICOLAE AFIAP: „Viaductul". 

încercaţi sâ vâ imaginaţi viaductul plasat paralel cu latura lunga a 
cadrului, cu un capât otîrnîmd în gol, nesusţinut; dintr-odatâ imaginea 
devine statica, neinteresantâ. Plasat însâ dupâ diagonala descendentâ 
a cadrului, el capâtâ un sens: acela al mişcârii de la stînga la 
dreapta şi imaginea devine dinamica. Pentru aceste motive, probabil, 
a fost gâsitâ demna sâ figureze în lucrarea: „Meine Leica und Ich", 
a lui Kurt Peter Karfeld, apârutâ în anul 1937. 

Punctaj 

AT=3 Al=3 AP=1 Total =7 



PLANŞA 13. Dr. RAŢIU OVIDIU (Bucureşti): „Masa străbunilor". 

Dacâ cineva ar avea îndoieli asupra rolului romantismului în arta 
plasticâ şi ar fi dispus sâ-i conteste dreptul la atenţia noastrâ, sâ 
priveascâ lucrarea dr-ului Raţiu: „Masa străbunilor", care întruchi- 
peazâ parca celebrele versuri ale Iui Lamortine („Le lac") 
sau Em in eseu („Lacul"): 

„Lacul codrilor albastru". Nu te mai saturi privind acest colţ de rai 
(Fâgâraş. Sîmbâta de Sus), plin de atîta poezie care constituie mesa- 
jul emoţional, puternic, al lucrării. 

Ceaţa uşor ailbâstruie care învăluie pâdurea şi lumina .razanta, pu- 
ternicâ ce scoate net în evidenţâ masa şi banca din primul plan, 
sugereazâ dimineaţa ca moment al zilei. Primul plan este întregit de 
draperia crengilor mesteacânului care contribuie din plin la accentul 
romantic al ansamblului. în planul de mijloc, lacul, cu reflexele estom- 
pate ale arborilor de pe mal, de asemenea, pline de poezie. Ca 
fundal, pâdurea în ceaţâ albâstruie, ce îmbracâ muntele. La o temâ 
clasicâ (romantismul) o compoziţie tot clasica! 

Punctaj: 

AT=3 Al=3 AP=3 Total=9 

Nofâ: 

Lucrarea a fost premiatâ la a lll-a ediţie a concursului 

„România pitoreascâ", 1971. 

PLANŞA 14. Dr. RAflU OVIDIU: „Dimineaţa". 

De aceeaşi factura romantica, ca şi „Masa străbunilor", „Dimineaţa" 
ilustrează parca poezia lui Demostene Botez, cu acelaşi titlu: 

„Din soare, 

Ca pe gura unei amfore prea plinâ, 



Dimineaţa 

Toarnă din belşug lumina 
Peste valea toata"* 

* din volumul „Floarea Pâmîntului". 

Acelaşi loc (Sîmbâta de Sus-Fâgâraş), acelaşi moment al zilei (di- 
mineaţa) şi aceeaşi compoziţie clasica. între prim plan şi planul 
de mijloc, linia oblica a pîrîului pe care trebuie s-o sari cu privirea 
pentru a ajunge pe pajiştea din planul mijlociu ce se întinde departe, 
spre rasa rit . . . 

Diferenţele de colorit: cafeniu - primul plan, verde - planul de mijloc, 
albăstrui - fundalul, delimitează aceste zone compoziţionale, creînd 
profunziime imaginii. 

Şi aioi ca şi la precedenta, integrarea în atmosfera locului este instan- 
tanee, cu un «puternic efect deconectant . . . 

Punctaj: 

AT=3 Al=3 AP=2 Total =8 

Nota: 

Lucrarea a fost premiata la a lll-a ediţie a concursului „România 
pitoreasca", 1971. 



PLANŞA 15. Ing. KREMNITZ WALTER AFIAP (R.F.G.): „Bordeiul de pe 
munte". 

Strănepot al scriitoarei române (de origine germonâ) Mite Kremnitz, 
protectoarea lui Eminescu, autorul, un pasionat turist care ne-a vizitat 
ţara, ne transpune în decorul maiestuos şi sobru al Alpilor bavarezi. 
„Bordeiul", în primul plan, este doar punctul de plecare pe drumul în 
zig-zag de pe fundul văii, ce urmăreşte diagonala codrului. 

Suprafeţele triunghiulare alternativ întunecate şi luminate, albăstrui, 
contrastînd cu primul plan, creează senzaţia de mare adîncime, ce se 
închide cu vîrful muntos. Diluarea tonurilor şi destrămarea contururi- 
lor culmilor şi opoi ceaţa de pe vale, ilustrează pregnant ceea ce 
am numit perspectiva aeriană. 

Punctaj: 

AT=3 Al=3 AP=2 Total =8 

PLANŞA 16. Ing. KREMNITZ WALTER AFIAP (R.F.O.): „Monte 
Cristallo", 

Aceasta imagine din Alpii dolomiţi, care a circulat prin cîteva saloane 
fotografice, este un exemplu ingenios de prim plan: fereastra cabanei 
care, parca formează rama unui tablou: acela al stîncilor acoperite 
cu zăpadă. Este, de asemenea, remarcabilă plastica pietrelor zidului 
cabanei. Ca din întîmplare, punctul forte se înscrie în centrul „tablou- 
lui" ferestrei. Dacă imaginea văzută prin fereastră ar fi ocupat 
aproape tot cadrul, ar fi fost banală: 

Punctaj: 

AT=3 Al=3 AP=1 Total=7 

